സംവാദം: June 2010\nസി കെ ലതീഫിന്റെ യുക്തി !\nനമ്മുടെ സി കെ ലതീഫ് അദ്ദേഹത്തിന്റെ ബ്ലോഗില് യുക്തിവാദത്തിനിട്ടു നല്ല വീക്കു വീക്കുന്നുണ്ട്. യുക്തിവാദത്തിന്റെ വീക്നെസ് യുക്തികൊണ്ടു വിശകലനം ചെയ്യവെ അദ്ദേഹം മനുഷ്യ ബുദ്ധിയുടെയും യുക്തിയുടെയും പരിമിതികളെകുറിച്ചും പഞ്ചേന്ദ്രിയങ്ങളുടെ പോരായ്മകളെകുറിച്ചുമൊക്കെ വാചാലനാകുന്നു. “പരിമിതികള് ബാധകമല്ലാത്ത” തന്റെ യുക്തി കൊണ്ട് അദ്ദേഹം യുക്തിവാദികളുടെ യുക്തിയെ കീറിമുറിക്കുകയാണ്. മനുഷ്യബുദ്ധിയുടെ ഈ പരിമിതികള്‍ക്ക് പരിഹാരമായി അദ്ദേഹം നിര്‍ദേശിക്കുന്നത് വെളിപാടുകളില് വിശ്വസിക്കുക എന്നതാണ്. അതേ സമയം വെളിപാടുകളിലെ വ്യാജന്മാരെയും ഒറിജിനലുകളെയും വേര്‍തിരിച്ചറിയാന് പിന്നെയും നമ്മള് പരിമിത യുക്തിയെ തന്നെ അവലംബിക്കുകയും വേണം !\nഅദ്ദേഹത്തിന്റെ തന്നെ വരികള് വായിക്കുക:-\n“..ദൈവത്തെ കണ്ടെത്താന് ബുദ്ധികൊണ്ട് സാധിക്കുമെങ്കില് എന്തിനാണ് പ്രവാചകന്‍മാരും വേദഗ്രന്ഥങ്ങളും എന്ന ചോദ്യം പ്രസക്തമാണ്. എന്നാല് എങ്ങനെയാണ് മനുഷ്യന്റെ ബുദ്ധിപ്രവര്‍ത്തിക്കുന്നത് എന്ന നാം ചിന്തിക്കുകയാണങ്കില് ബുദ്ധിയുടെ പരിമിതി നമ്മുക്ക് ബോധ്യപ്പെടും. പഞ്ചേന്ദ്രിയങ്ങള് നല്‍കുന്ന സൂചനകളുടെ അടിസ്ഥാനത്തില് തീരുമാനം കല്‍പിക്കുകയാണ് ബുദ്ധിചെയ്യുന്നത്. മനുഷ്യന്റെ സാമാന്യബുദ്ധിക്ക് സാധിക്കുന്നത് ദൈവത്തിന്റെ അസ്തിത്വം വിഭാവനം ചെയ്യാന്‍മാത്രമാണ്. അതിനപ്പുറം ദൈവത്തിന്റെ പൂര്‍ണമായ വീക്ഷണം ലഭിക്കുന്നതിനും. അപ്രകാരം തന്നെ ജീവിതത്തിന് ഒരു മാര്‍ഗദര്‍ശകമാകാനും ബുദ്ധിയെ മാത്രം അവലംബിച്ചുകൂടാ. കാരണം അത് പരിവര്‍ത്തനോന്‍മുഖവും വികസ്വരവുമാണ്. പ്രായത്തിന്റെയും കാലത്തിന്റെയും വളര്‍ചക്കൊത്ത് ബുദ്ധി അപക്വതയില്‍നിന്ന് പുരോഗമിച്ചുകൊണ്ടിരിക്കുന്നു. മനുഷ്യനില് ചെറുപ്പം മുതല് വാര്‍ധക്യം വരെയുള്ള ജീവിതത്തില് അനുഭവപ്പെടുന്ന ഈ പരിണാമം വിചിത്രമാണ്. ഒരു ഘട്ടത്തില് സ്വീകാര്യമായി തോന്നുന്ന നടപടികള് മറ്റൊരു ഘട്ടത്തില് വര്‍ജ്യമായിമാറുന്നു. ഈ വീക്ഷണ വൈരുധ്യം ഒരേ വ്യക്തിയുടെ ബുദ്ധിപരമായ പരിവര്‍ത്തനത്തിന്റെ താല്‍പര്യമാകുന്നു. തലമുറകളുടെ വികാസഘതിയിലും ദൃഷ്യമാണീ അവസ്ഥ. മനുഷ്യന്റെ മുന്‍അറിവുകളും മുന്‍ധാരണകളും ബുദ്ധിയുടെ തീരുമാനത്തെ നന്നായി ബാധിക്കുന്നു എന്നത് നമ്മുക്ക് അനുഭവമാണ്. ബുദ്ധിപൂര്‍ണമായും സ്വയം മാര്‍ഗദര്‍ശകമല്ലെന്നും മറ്റൊന്നിന്റെ മാര്‍ഗദര്‍ശനത്തിന്നത് വിധേയമാണന്നും ഇത് തെളിയിക്കുന്നു....\n.........നമ്മുക്ക് വിശ്വസിക്കാനും പ്രേമിക്കാനും യഥാര്‍ഥ യോഗ്യതയുള്ള വസ്തുവിനെയും വസ്തുതയെയും കണ്ടെത്തുക എന്നത് പരമപ്രധാനമാണ്. അതിന് ബുദ്ധിയെ മാത്രം അവലംബിച്ചാല് മതിയാവില്ല. അവിടെയാണ് ദിവ്യമായ വെളിപാടുകള് നമ്മെ സഹായിക്കുന്നത്. എന്നാല് ഇവിടെയും മനുഷ്യബുദ്ധിയെ ശരിയായ തീരുമാനത്തിലെത്തിക്കണമെങ്കില് ശരിയായ പഠനം നാം നടത്തേണ്ടിവരും. അവകാശപ്പെടുന്നതെല്ലാം ദിവ്യവെളിപാട് ആയിക്കൊള്ളണം എന്നില്ല. മിന്നുന്നതെല്ലാം പൊന്നല്ല എന്ന് പറയുന്നപോലെ. അതിനാല് അത്തരം അവകാശവാദങ്ങള് സ്വയം പരിശോധനക്ക് വിധേയമാക്കി ബുദ്ധിക്കത് ബോധ്യപ്പെടുന്നത് വരെ നാം ക്ഷമ പാലിക്കേണ്ടതുണ്ട്. ..”\nഇവിടെ പരിമിതമായ ബുദ്ധി കൊണ്ടു മനുഷ്യര്‍ക്ക് ദൈവത്തിന്റെ അസ്തിത്വം ബോധ്യപ്പെടും എന്നു പറയുന്ന ലതീഫിന് , അങ്ങനെ കണ്ടെത്തുന്ന ദൈവം ഏതെങ്കിലും ഒരു ദൈവമായാല് പോരാ. “പൂര്‍ണമായ വീക്ഷണവും മാര്‍ഗ്ഗദര്‍ശനവും” കൈമുതലായി ഉള്ള ഒരു പ്രത്യേക ദൈവം തന്നെ വേണം. അതു കണ്ടെത്താന് നമ്മള് മനുഷ്യവെളിച്ചപ്പാടുകള് ഉരുവിടുന്ന “വെളിപാടുകള് ”അന്യേഷിച്ചു നടക്കണം. അത്തരക്കാരായ മനുഷ്യരില് ആയിരക്കണക്കിനു വ്യാജന്മാരുണ്ടു താനും. അതില് നിന്നും ഒറിജിനല് വെളിച്ചപ്പാടിനെ എങ്ങനെ തിരിച്ചറിയും? സ്വയം പരിശോധന കൊണ്ടു ബുദ്ധിക്കു ബോധ്യപ്പെടണം പോല് . അതെങ്ങനെയാ സാധ്യമാവുക? ബുദ്ധി പരിമിതമല്ലേ? പരിമിതബുദ്ധിയും കൊണ്ടു പരിശോധിക്കാന് പോയാല് പിന്നെയും വ്യാജന്മാരുടെ വായില് ചെന്നു ചാടാനല്ലേ സാധ്യത കൂടുതല് ? [സായിബാബയ്ക്കും അമൃതാനന്ദമയിക്കുമൊക്കെ ലക്ഷക്കണക്കിനു ഭകതരെ ഈ കാലത്തും ലഭിക്കുന്നത് അവരൊക്കെ ഒറിജിനല് ദൈവങ്ങള് ആയതുകൊണ്ടാണോ? ]\nഇനി ലതീഫിന്റെ ദൈവമായ അല്ലാഹു ഒറിജിനല് ദൈവമാണോ? അദ്ദേഹം ബുദ്ധി കൊണ്ടു പരിശോധിച്ചുവോ? ആ ദൈവത്തെ പരിചയപ്പെടുത്തുന്ന വെളിപാടു കിതാബ് അദ്ദേഹം ബുദ്ധി ഉപയോഗിച്ചു പരിശോധിച്ചോ? ആ പരിശോധനക്കും അദ്ദേഹം പരിമിത യുക്തിയും ബുദ്ധിയുമാണോ അവലംബിച്ചത്? എങ്കില് ആ പരിശോധന എങ്ങനെ ശരിയായ ഫല്പ്രാപ്തിയിലെത്തും? ഈ പ്രശ്നത്തിനു ലതീഫിനും കൂട്ടര്‍ക്കുമുള്ള പരിഹാരമെന്താണെന്നോ? പരിശോധനയ്ക്കു മുമ്പേ അങ്ങു വിശ്വസിക്കുക. എന്നിട്ടങ്ങു പരിശോധിക്കുക. അപ്പോ എല്ലാം അങ്ങു ബോധ്യപ്പെടും ! എങ്ങനെയുണ്ട് പരിമിതിയില്ലാത്ത വിശ്വാസയുക്തി?\nഇനി ലതീഫിന്റെ പോസ്റ്റില് ഞാന് ഇട്ട ചില കമന്റുകള് കൂടി കാണുക :\nഅവകാശപ്പെടുന്നതെല്ലാം ദിവ്യവെളിപാട് ആയിക്കൊള്ളണം എന്നില്ല. മിന്നുന്നതെല്ലാം പൊന്നല്ല എന്ന് പറയുന്നപോലെ. അതിനാല് അത്തരം അവകാശവാദങ്ങള് സ്വയം പരിശോധനക്ക് വിധേയമാക്കി ബുദ്ധിക്കത് ബോധ്യപ്പെടുന്നത് വരെ നാം ക്ഷമ പാലിക്കേണ്ടതുണ്ട്.\nഞാന് ആദ്യം കേട്ട വെളിപാട് എന്റെ അയലത്തെ പുലയരുടെ കോളനിയിലെ ആറാട്ടുത്സവത്തിനു ചാത്തന് വെളിച്ചപ്പാട് തുള്ളിപ്പറഞ്ഞ മുത്തപ്പന് ദൈവത്തിന്റെ അരുളപ്പാടുകളായിരുന്നു. അന്ന് കൊച്ചു കുട്ടിയായ എന്നിക്ക് അതൊക്കെ അല്‍ഭുതമുളവാക്കിയ അനുഭവമായിരുന്നു. വെളിപാടുകള് ഒരു പ്രത്യേക രീതിയിലും ഭാഷയിലും ഈണത്തിലുമാണു പുറപ്പെട്ടിരുന്നതെങ്കിലും ആശയപരമായി ചാത്തന്റെ നിലവാരമേ ആ വെളിപാടുകള്‍ക്കുണ്ടായിരുന്നുള്ളു.\nകുര് ആനിലെ മുഹമ്മദിന്റെ വെളിപാടുകള്‍ക്കും ഇതേ നിലവാരമേ [മുഹമ്മദിന്റെ നിലവാരം] ഞാന് കണ്ടുള്ളു. അതോടെ കാര്യം ബോധ്യമായി. !\n2010, ജൂണ് 26 11:37 am\nഇതു പോലുള്ള വെളിപാടുകളാണ് എന്നെ ഈ നിഗമനത്തിലെത്താന് പ്രേരിപ്പിച്ചത് . ചാത്തന്റെ വെളിപാടുകള്‍ക്ക് ഇതിലും നിലവാരം തോന്നിയിരുന്നു !\n2010, ജൂണ് 26 11:44 am\n'അല് അഹ്സാബ്' എന്ന അധ്യായം പൂര്‍ണമായി അവതരിപ്പിച്ചുകൊണ്ട് വെളിപാടിന്റെ മനശ്ശാസ്ത്രം വിശകലനം ചെയ്യാന് ശ്രമിച്ച എന്റെ പോസ്റ്റില് സി കെ ലതീഫിന്റെ ഒരേയൊരു കമന്റാണു കണ്ടത് . അതിങ്ങനെയായിരുന്നു:\nസുനി താങ്കള്‍ക്ക് 100% സമ്മതമാകുന്നതും ആളുകള് പ്രതികരിക്കുന്നതും ജബ്ബാര് മാഷിന്റെ ഈ ഭാഷാ പ്രയോഗം കൊണ്ടല്ലേ. അത് കൊണ്ട് അത് വിട്ട കളിയില്ല.\nകുര് ആനിന്റെ ദിവ്യത്വം സ്ഥാപിക്കാന് വേണ്ടി മാത്രം ബൂലോകത്തെത്തിയ മറ്റു മഹാന്മാരെയും അവിടെ കണ്ടില്ല.\n2010, ജൂണ് 26 11:54 am\n...അത്തരം അവകാശവാദങ്ങള് സ്വയം പരിശോധനക്ക് വിധേയമാക്കി ബുദ്ധിക്കത് ബോധ്യപ്പെടുന്നത് വരെ നാം ക്ഷമ പാലിക്കേണ്ടതുണ്ട്.....!\nഅവയൊന്നും വെളിപാടല്ല എന്നു ബുദ്ധിക്കു ബോധ്യപ്പെട്ടാലോ? ലതീഫേ?\n2010, ജൂണ് 26 11:57 am\nമനുഷ്യന്റെ സാമാന്യബുദ്ധിക്ക് സാധിക്കുന്നത് ദൈവത്തിന്റെ അസ്തിത്വം വിഭാവനം ചെയ്യാന്‍മാത്രമാണ്. അതിനപ്പുറം ദൈവത്തിന്റെ പൂര്‍ണമായ വീക്ഷണം ലഭിക്കുന്നതിനും. അപ്രകാരം തന്നെ ജീവിതത്തിന് ഒരു മാര്‍ഗദര്‍ശകമാകാനും ബുദ്ധിയെ മാത്രം അവലംബിച്ചുകൂടാ. കാരണം അത് പരിവര്‍ത്തനോന്‍മുഖവും വികസ്വരവുമാണ്.\nഅപ്പൊ ഒരു സംശയം ലതീഫേ !\nമുഹമ്മദ് നബിയുടെ മരണ ശേഷം , മനുഷ്യര് അഭിമുഖീകരിക്കേണ്ടി വരുന്ന നൂതനവും സങ്കീര്ണവുമായ പ്രശ്നങ്ങളില് ഒരു മാര്‍ഗ്ഗ ദര്‍ശനം ലഭിക്കാന് മനുഷ്യബുദ്ധിയല്ലാതെ മറ്റെന്തു പോംവഴിയാ ഉള്ളത്? ഇന്നത്തെ ആഗോളവല്‍കൃത ലോകത്തെ അതി സങ്കീര്‍ണമായ പ്രശ്നങ്ങളൊക്കെ [കുര് ആനില് ഇല്ലാത്ത കാര്യങ്ങള്] പരിഹരിക്കാന് വേണ്ട “വെളിപാടുകള്” ഏതു മാര്‍കറ്റിലാ കിട്ടുക?\nPosted by ea jabbar at 2:15 AM 26 comments: Links to this post\nമൌലാനാ മൌദൂദിയുടെ സാരഥ്യത്തില് 1941ല് ഇന്ത്യാ ഉപഭൂഖണ്ഡത്തില് നിലവില്‍വന്ന മതരാഷ്ട്രീയസംഘടനയാണ് ജമാഅത്തെ ഇസ്ളാമി. ഇസ്ളാമിനെ ഒരു രണോത്സുകരാഷ്ട്രീയ പ്രത്യയശാസ്ത്രമായി വികലമായി അവതരിപ്പിച്ച മൌദൂദിയുടെയും സയ്യിദ് ഖുതുബിന്റെയും കൃതികളാണ് ഇന്ത്യക്ക് പുറത്തും അകത്തും വിഹരിക്കുന്ന തീവ്രവാദികള്‍ക്ക് പ്രചോദനവും താന്താങ്ങളുടെ വിധ്വംസകകൃത്യങ്ങള്‍ക്ക് സാധൂകരണവും നല്‍കുന്നത്. ഒരു മുസ്ളിമിന്റെ കടമ, മതം അനുശാസിക്കുന്നതരത്തില് ജീവിതം ചിട്ടപ്പെടുത്തുകയാണെന്നും മതവിശ്വാസ സ്വാതന്ത്യ്രമുള്ള ഭൂമുഖത്തെ ഏതുകോണിലും മുസ്ളിമായി ജീവിക്കാന് കഴിയുമെന്നും മറ്റ് മുസ്ളിം മതസംഘടനകള് കരുതുമ്പോള് ജമാഅത്തെ ഇസ്ളാമി യുക്തിസഹവും സഹിഷ്ണുതാപരവുമായ ഈ വാദമുഖത്തെ അഗണ്യകോടിയില് തള്ളുന്നു. ജമാഅത്തിനെ സംബന്ധിച്ചിടത്തോളം മുസ്ളിമിന്റെ പ്രഥമവും പരമപ്രധാനവുമായ കടമ ഇസ്ളാമിക രാഷ്ട്രം സ്ഥാപിക്കുക എന്നതത്രേ. അതിനെ അവര് തരാതരംപോലെ 'ഹുകൂമഞ്ഞെ ഇലാഹി' (അള്ളാഹുവിന്റെ ഭരണം) എന്നും 'ഇഖാമത്തുദ്ദീന്' (മതസ്ഥാപനം) എന്നും വിളിച്ചുപോരുന്നു. രണ്ടും ഒന്നുതന്നെ. ഇന്ത്യയിലും പാകിസ്ഥാനിലും ബംഗ്ളാദേശിലും ശ്രീലങ്കയിലും പ്രവര്‍ത്തിച്ചുവരുന്ന ജമാഅത്തെ ഇസ്ളാമി കക്ഷത്തിലേറ്റി നടക്കുന്ന രാഷ്ട്രീയ ഇസ്ളാം എന്ന ഇസ്ളാമിസത്തെ വിമര്‍ശകര് തൊലിയുരിച്ചുകാണിക്കുമ്പോള് ഇസ്ളാം ആക്രമിക്കപ്പെടുന്നെന്ന് ജമാഅത്തുകാര് അലമുറയിടും. ഇസ്ളാമും ഇസ്ളാമിസവും രണ്ടാണെന്ന പച്ചപ്പരമാര്‍ഥത്തെ ജമാഅത്തെ ഇസ്ളാമി ആച്ഛാദനം ചെയ്യാന് ശ്രമിക്കുന്നു. പക്ഷേ, അതില് ദയനീയമായി പരാജയപ്പെടുന്നു. ഇന്ത്യയുടെ ഭരണവ്യവസ്ഥ ഉള്‍പ്പെടെ എല്ലാ ആധുനിക രാഷ്ട്രവ്യവസ്ഥകളുടെയും ആരൂഢങ്ങളായി വര്‍ത്തിക്കുന്ന ജനാധിപത്യം, മതേതരത്വം, ദേശീയത തുടങ്ങിയ ആശയങ്ങളെ ആര്‍എസ്എസിനെപ്പോലെ ജമാഅത്തെ ഇസ്ളാമിയും നിരങ്കുശം എതിര്‍ക്കുന്നു. 'മതേതരത്വം, ദേശീയത്വം, ജനാധിപത്യം: ഒരു താത്വികവിശകലനം' എന്ന പേരില് മൌദൂദിയുടെ ഒരു പ്രസംഗം പുസ്തകരൂപത്തില് കേരളത്തിലെ ജമാഅത്തുകാര് പ്രസിദ്ധീകരിച്ചിട്ടുണ്ട്. അതില്‍നിന്നുള്ള ചില ഭാഗങ്ങള് നോക്കൂ: "ലോകത്തിന്റെ ചിന്താപരവും സദാചാരപരവും നാഗരികവും രാഷ്ട്രീയവും സാമ്പത്തികവുമായ ജീവിതവ്യവസ്ഥയെ മുച്ചൂടും ചലിപ്പിച്ചുകൊണ്ടിരിക്കുന്ന അഭിനവസംസ്കാരം വാസ്തവത്തില് മൂന്ന് അടിസ്ഥാനതത്വത്തിലാണ് അധിഷ്ഠിതമായിരിക്കുന്നത്. ഒന്ന് മതേതരഭൌതികവാദം, രണ്ട് ദേശീയത്വം, മൂന്ന് ജനാധിപത്യം. നമ്മുടെ പക്ഷത്തില് ഈ മൂന്ന് തത്വവും അബദ്ധജടിലങ്ങളാണ്. മാത്രമല്ല, മനുഷ്യരിന്ന് അടിമപ്പെട്ടുപോയിട്ടുള്ള സകലദുരിതങ്ങളുടെയും നാരായവേര് ആ തത്വങ്ങളാണെന്നുകൂടി നാം ദൃഢമായി വിശ്വസിക്കുന്നു. നമ്മുടെ വിരോധം വാസ്തവത്തില് അതേ തത്വങ്ങളോടത്രേ. നാം നമ്മുടെ മുഴുശക്തിയുമുപയോഗിച്ച് അവയ്ക്കെതിരെ സമരം നടത്തിയേ തീരൂ''. പരമാധികാരം ജനങ്ങളില് നിക്ഷിപ്തമാക്കുന്ന ജനാധിപത്യത്തെ ഭര്‍സിച്ച മൌദൂദി 'ദൈവികപരമാധികാരം' എന്ന പ്രതിലോമപരികല്‍പ്പനയാണ് ഉയര്‍ത്തിപ്പിടിച്ചത്. ഈ ദൈവികപരമാധികാരം പ്രയോഗത്തില് പൌരോഹിത്യപരമാധികാരത്തിലാണ് കലാശിക്കുക എന്ന് പ്രത്യേകം പറയേണ്ടതില്ല. ജമാഅത്ത് മൌലാനമാര് നടത്തുന്ന ഈ മുല്ലാഭരണത്തില് മുസ്ളിങ്ങളല്ലാത്തവര് 'ദിമ്മി'കള് (രണ്ടാംതരം പൌരന്മാര്) ആയിരിക്കുമെന്നും മൌദൂദി അര്‍ഥശങ്കയ്ക്ക് ഇടയില്ലാതെ പറഞ്ഞുവച്ചിട്ടുണ്ട്. എന്നാല്, തങ്ങളുടെ രാഷ്ട്രീയനിലനില്‍പ്പിന് തല്‍ക്കാലം ജനാധിപത്യമെന്ന 'പൈശാചിക' ഭരണക്രമം നിലനില്‍ക്കേണ്ടതുണ്ടെന്ന് ജമാഅത്തുകാര്‍ക്കറിയാം. ഭരണത്തിലേറുംവരെ ജനാധിപത്യം, ഭരണത്തിലേറിയാല് ജമാഅത്ത് മുല്ലാഭരണം. ഇതാണ് ജമാഅത്ത് ലൈന്. മതേതരത്വത്തെയും മൌദൂദി കടന്നാക്രമിക്കുന്നു. മതം വ്യക്തിപരമായ കാര്യമാണെന്നും മതവും രാഷ്ട്രീയവും രണ്ടാണെന്നുമുള്ള ആരോഗ്യകരമായ കാഴ്ചപ്പാടിനെ ജമാഅത്തെ ഇസ്ളാമി അംഗീകരിക്കുന്നില്ല. മതവും രാഷ്ട്രീയവും അവിച്ഛിന്നമാണെന്നും മതേതരത്വം മതവിരുദ്ധമാണെന്നും എല്ലാ മുസ്ളിങ്ങളും മതരാഷ്ട്രസ്ഥാപനത്തെ ഒരു തീവ്രയത്നപരിപാടിയായി കാണണമെന്നും മൌദൂദി ആണയിടുന്നു. ദേശീയത മൌദൂദിക്കും അനുചരര്‍ക്കും വര്‍ജ്യമാണ്. ലോകത്തെല്ലായിടത്തുമുള്ള മുസ്ളിങ്ങള് ഒറ്റ രാഷ്ട്രമാണ് എന്ന ആഗോള ഇസ്ളാമിസമാണ് അവര് ഉയര്‍ത്തിപ്പിടിക്കുന്നത്. മനുഷ്യസമൂഹത്തെ മുസ്ളിം-അമുസ്ളിം എന്ന മതമതില്‍കെട്ടി മൌദൂദി വേര്‍തിരിച്ചുനിര്‍ത്തുകയും ചെയ്യുന്നു. ഇന്ത്യയുടെ അഖണ്ഡതയെ ജമാഅത്തെ ഇസ്ളാമി അംഗീകരിക്കുന്നില്ല. അതിന്റെ ഒന്നാന്തരം നിദര്‍ശനമാണ് ഇന്ത്യയില് രണ്ട് ജമാഅത്തെ ഇസ്ളാമികള് പ്രവര്‍ത്തിക്കുന്നുവെന്നത്. ജമാഅത്തെ ഇസ്ളാമി ഹിന്ദ് എന്ന ഇന്ത്യന് ജമാഅത്തെ ഇസ്ളാമിയും കശ്മീര് ജമാഅത്തെ ഇസ്ളാമിയും. കശ്മീരില് ഇന്ത്യന് ജമാഅത്തെ ഇസ്ളാമി ഇല്ല. കശ്മീര് ഇന്ത്യയുടെ അവിഭാജ്യഭാഗമാണെന്ന് ഇന്ത്യന് ജമാഅത്തെ ഇസ്ളാമി അംഗീകരിക്കുന്നില്ല എന്നര്‍ഥം. ഹിസ്ബുള് മുജാഹിദീന് എന്ന തീവ്രവാദസംഘടന കശ്മീര് ജമാഅത്തിന്റെ സന്തതിയാണ്. കശ്മീര് താഴ്വരയിലെ വിവിധ തീവ്രവാദിഗ്രൂപ്പുകളെ ഏകോപിപ്പിച്ച് പ്രവര്‍ത്തനനിരതമാക്കുന്നത് ജമാഅത്തെ ഇസ്ളാമിയാണെന്ന് ഒരു കൂസലുമില്ലാതെ ജമാഅത്തുകാര്‍തന്നെ പറയാറുണ്ട്. മാര്‍ക്സിസത്തിനും മാര്‍ക്സിസ്റുകാര്‍ക്കുമെതിരെ ചന്ദ്രഹാസമിളക്കുന്നതില് മൌദൂദിയും ശിഷ്യഗണങ്ങളും സാമ്രാജ്യത്വവൈതാളികന്മാരെപ്പോലും പലപ്പോഴും പിന്നിലാക്കി. "ഒരു ജര്‍മന് യഹൂദിയുടെ പ്രതികാരബുദ്ധിയില്‍നിന്ന് പൊട്ടിപ്പുറപ്പെട്ടതും റഷ്യയില് തഴച്ചുവളര്‍ന്നതുമായ വിഷച്ചെടിയാണ് കമ്യൂണിസം'' എന്നാണ് മൌദൂദിയുടെ ഒരു ഉദീരണം. വംശീയതയുടെയും പരമതദ്വേഷത്തിന്റെയും വിഷബീജങ്ങള് നുരയുന്ന ഈ പ്രസ്താവത്തിന്റെ അന്തസ്സത്ത അടിമുടി സ്വാംശീകരിച്ചവരാണ് കേരളത്തിലെ ജമാഅത്തെ ഇസ്ളാമിക്കാരെന്ന് അവര് പലപാട് തെളിയിച്ചിട്ടുണ്ട്. അഫ്ഗാനിസ്ഥാനിലെ സോഷ്യലിസ്റ് ഭരണാധികാരിയായിരുന്ന നജീബുല്ലയെ കാബൂളിലെ തെരുവോരത്തെ വിളക്കുകാലില് താലിബാന് ഭീകരര് കെട്ടിത്തൂക്കിയപ്പോള് 'മാധ്യമം' പത്രം എഡിറ്റോറിയല് എഴുതി ഹര്‍ഷാതിരേകം പ്രകടിപ്പിച്ചിരുന്നു. ബാമിയാനിലെ ബുദ്ധപ്രതിമകള് നിലംപരിശാക്കിയപ്പോഴും ഇവര് ഗൂഢാഹ്ളാദത്തിലായിരുന്നു. മനുഷ്യാവകാശത്തിന്റെ ധ്വജവാഹകരായി ചമയുന്ന ജമാഅത്തുകാര് മതപരിവര്‍ത്തനവിഷയത്തില് കടുത്ത കപടന്മാരും തീവ്രവാദികളുമാണ്. ഇസ്ളാമില്‍നിന്ന് ഒരാള് പുറത്തുപോയാല് അയാളെ വധിക്കണമെന്നാണ് ജമാഅത്ത് ആചാര്യന് എഴുതിയിട്ടുള്ളത്. തന്റെ വാദമുഖം ഊട്ടിയുറപ്പിക്കാന് 'മതപരിത്യാഗികളുടെ ശിക്ഷ ഇസ്ളാമിക നിയമത്തില്' എന്ന ശീര്‍ഷകത്തില് ഒരു പുസ്തകവും മൌദൂദി എഴുതി. 'ഇസ്ളാമിലേക്ക് സ്വാഗതം, പുറത്തുപോകുന്നവരുടെ തല കാണില്ല' എന്ന അങ്ങേയറ്റം ജനാധിപത്യവിരുദ്ധവും വിധ്വം സകവുമായ ആശയം മറയേതുമില്ലാതെ ഉദ്ഘോഷിക്കുന്ന ജമാഅത്തെ ഇസ്ളാമിക്കാര്‍തന്നെയാണ് ഈയിടെ കേരളത്തിലെ കവലകള്‍തോറും മതപരിവര്‍ത്തനസ്വാതന്ത്യ്രം ഉയര്‍ത്തിപ്പിടിച്ച് സെമിനാറുകള് സംഘടിപ്പിച്ചത്! ഇതാണ് ജമാഅത്തെ ഇസ്ളാമി. അകത്ത് കാളകൂടം. പുറത്ത് 'മതേതര-ജനാധിപത്യ പഞ്ചസാര'. കേരളത്തിലെ ജമാഅത്തെ ഇസ്ളാമി കഴിഞ്ഞ ഒരു വ്യാഴവട്ടത്തിലേറെയായി 'മുഖം മിനുക്കി' നടക്കുകയാണ്. പക്ഷേ, അകത്ത് നുരഞ്ഞുപതയുന്നത് മതരാഷ്ട്രവാദത്തിലധിഷ്ഠിതമായ മൌദൂദിയുടെ ദ്വേഷനിര്‍ഭരപ്രത്യയശാസ്ത്രംതന്നെ. ദളിത്-ആദിവാസിസ്നേഹത്തിന്റെയും പരിസ്ഥിതി പ്രണയത്തിന്റെയും മനുഷ്യാവകാശമമതയുടെയും സാമ്രാജ്യത്വവിരുദ്ധതയുടെയും കടുത്ത ചായക്കൂട്ടുകള് മുഖത്തുതേച്ച്, ഇടതുപക്ഷ പദാവലികളുടെ ഒരു അതിഭാഷ സൃഷ്ടിച്ച്, തങ്ങള് മഹാമതേതര-ജനാധിപത്യവാദികളാണെന്ന് പുരപ്പുറത്തുകയറി പ്രസംഗിച്ചു നടക്കുകയാണവര്. വാദ്യഘോഷവുമായി അകമ്പടി സേവിക്കാന് മുന് നക്സലൈറ്റുകളെയും മുന് റോയിസ്റുകളെയും വ്യാജ ഇടതന്മാരെയും ചെല്ലും ചെലവും കൊടുത്ത് അവര് നിര്‍ത്തിയിട്ടുമുണ്ട്. കേരളത്തിലെ മതനിരപേക്ഷ രാഷ്ട്രീയപ്രസ്ഥാനങ്ങളുടെ, വിശിഷ്യ ഇടതുപക്ഷത്തിന്റെ വിശ്വാസ്യത തകര്‍ക്കുകയും കേരളത്തെ അടിമുടി അരാഷ്ട്രീയവല്‍ക്കരിക്കുകയും വര്‍ഗീയവല്‍ക്കരിക്കുകയുംചെയ്യുക എന്ന സൃഗാലദൌത്യമാണ് ജമാഅത്തെ പരിവാര് ഏറ്റെടുത്തിരിക്കുന്നത്്. സിപിഐ എം പൊളിറ്റ് ബ്യൂറോ അംഗം സീതാറാം യെച്ചൂരി വര്‍ഷങ്ങള്‍ക്കുമുമ്പ് നടത്തിയ നിരീക്ഷണം ഇത്തരുണത്തില് ശ്രദ്ധേയമത്രേ. "ഇന്ത്യയില് ജനാധിപത്യവും മതേതരത്വവും സംരക്ഷിക്കാന് ഹിറ്റ്ലര്-ഗോള്‍വാള്‍ക്കര്-മൌദൂദി അച്ചുതണ്ടിനെ രാഷ്ട്രീയമായി പരാജയപ്പെടുത്തണം''.\nടി കെ ഹംസയുടെ ലേഖനത്തില്‍നിന്ന്:-\nസാമുദായിക രാഷ്ട്രീയ പാര്‍ടിയാണ് ലീഗ്. മതാധിഷ്ഠിത ദൈവിക ഭരണം സ്ഥാപിക്കുക എന്നതോ, ഇസ്ളാമിക നിയമങ്ങള് മാത്രം പുലര്‍ത്തുന്ന ഇസ്ളാമികരാഷ്ട്രം സൃഷ്ടിക്കുക എന്നതോ ലീഗിന്റെ പരിപാടിയല്ല. എന്നാല്, ജമാഅത്തെ ഇസ്ളാമി അതല്ല. അതൊരു മതമൌലികവാദ സംഘടനയാണ്. മുമ്പ് തെരഞ്ഞെടുപ്പില് പങ്കെടുക്കുകയില്ലെന്ന നിലപാടാണ് സ്വീകരിച്ചിരുന്നത്. ഇപ്പോള് രാഷ്ട്രീയപാര്‍ടി രൂപീകരിച്ച് തെരഞ്ഞെടുപ്പില് സജീവമായി പങ്കെടുക്കാന് ശ്രമിക്കുകയാണ്. സ്വന്തമായി ജയിക്കാനുള്ള ജനപിന്തുണയില്ലാത്തതിനാല് കൂട്ടാളികളെ അന്വേഷിക്കുകയാണ്. 1941ലാണ് ലാഹോറില് ആ സംഘടന രൂപംകൊള്ളുന്നത്. 'ജമാഅത്തെ ഇസ്ളാമി ഹിന്ദ്' എന്നാണ് അതിന്റെ സ്ഥാപകനായ അബുല് അഅ്ലാ മൌദൂദി അതിനെ നാമകരണംചെയ്തത്. ഇന്ത്യയില് 'ഹുകൂമഞ്ഞെ ഇലാഹി'(ദൈവിക ഭരണം) സ്ഥാപിക്കലായിരുന്നു അതിന്റെ ലക്ഷ്യം. 1947ല് വിഭജനത്തിനുശേഷം പാകിസ്ഥാന് ജമാഅത്തെ ഇസ്ളാമി വേറിട്ടുപോയി. അബുല് അഅ്ലാ മൌദൂദിയും പാകിസ്ഥാനിലേക്കു പോയി. ഇന്ത്യന് ജമാഅത്തെ ഇസ്ളാമി മൌലാനാ അബുല്‍ലൈസിന്റെ നേതൃത്വത്തില് ഇന്ത്യയില് പ്രവര്‍ത്തിച്ചു. ഇന്ത്യയെപ്പോലെ, ഭരണഘടനയില്‍ത്തന്നെ മതേതരത്വം അംഗീകരിച്ച ഒരു ബഹുമത സമൂഹത്തില് അള്ളാഹുവിന്റെ ഭരണം (ഹുകൂമഞ്ഞെ ഇലാഹി) സ്ഥാപിക്കാന് ഒരു മുസ്ളിം സംഘടന നിലകൊള്ളുന്നതിലെ അപകടവും വിവേകശൂന്യതയും ഊഹിക്കാവുന്നതേയുള്ളു. അതുകൊണ്ട് അവര് ഒരു കപടമുഖം പുറത്ത് കാണിക്കാന് ശ്രമിച്ചുനോക്കി. 'ഹുകൂമഞ്ഞെ ഇലാഹി' എന്നതിനു പകരം തങ്ങളുടെ ലക്ഷ്യം 'ഇഖാമത്തുദീന്' ആണെന്ന് ലേഖനമെഴുതി. എന്നാല്,ദീന് എന്നതിന് സ്ഥാപകനായ മൌദൂദി നല്‍കിയ അര്‍ഥം വ്യവസ്ഥിതി, രാഷ്ട്രം, ഭരണം എന്നൊക്കെയാണ്. അപ്പോള് ഇഖാമത്തുദീന് എന്നാല് ഇസ്ളാമിക വ്യവസ്ഥിതിയുടെ (ഭരണത്തിന്റെ) സ്ഥാപനം എന്നുവരുന്നു. രണ്ടും ഒന്നുതന്നെ. വാക്ക് ഏത് പ്രയോഗിച്ചാലും ഇന്ത്യന് ജമാഅത്തെ ഇസ്ളാമി നിലകൊള്ളുന്നത് ഇന്ത്യയെ ഇസ്ളാമീകരിച്ച് ഇവിടെ ഒരു ഇസ്ളാമികരാഷ്ട്രം സ്ഥാപിക്കാന്‍തന്നെ എന്നു കാണാവുന്നതാണ്. മതം രാഷ്ട്രീയാധികാരം കൈക്കലാക്കാനുള്ള ഉപകരണമാക്കുന്നതാണ് വര്‍ഗീയത. രാഷ്ട്രീയലക്ഷ്യംവച്ച് മതത്തെ ദുരുപയോഗപ്പെടുത്തിയിട്ടുള്ള കുറെ സംഘടനകളെ ചരിത്രത്തില് കാണാന് കഴിയും. പുരാതനകാലത്ത് അതിന് തുടക്കം കുറിച്ച സംഘടനയായിരുന്നു 'ഖാമാരിജ' കക്ഷി. തുടര്‍ന്ന് പല സംഘടനകളും ആ വഴി തെരഞ്ഞെടുത്തതായി കാണാം. ആധുനിക കാലഘട്ടത്തിലെ അത്തരത്തിലുള്ള ഒരു കക്ഷിയാണ് ഈജിപ്തിലെ മുസ്ളിം ബ്രദര്‍ഹുഡ്ഡ് (ഇഖമാനുല് മുഅ്മുസ്ളിമീന്). ഇവരെല്ലാവരും ഉയര്‍ത്തിയ മുദ്രാവാക്യം ഒന്നുതന്നെയായിരുന്നു. ഇസ്ളാം അപകടത്തില്, അള്ളാഹുവിന്റെ ഭൂമിയില് അള്ളാഹുവിന്റെ ഭരണം. വിധിക്കാനുള്ള അധികാരം (ഹുകൂമത്ത്) അള്ളാഹുവിനു മാത്രം. ചുരുക്കത്തില്, 'ഹുകൂമഞ്ഞെ ഇലാഹി'(അള്ളാഹുവിന്റെ ഭരണം) സ്ഥാപിക്കുക എന്നതാണ് പൊരുള്. അള്ളാഹുവിന്റെ ഭരണം എന്നാല് അള്ളാഹുവിന്റെ ഭരണം സ്ഥാപിക്കുന്നവരുടെ ഭരണം. സ്ഥാപിക്കുന്നത് ജമാഅത്തെ ഇസ്ളാമി, അപ്പോള് അവരുടെ ഭരണംതന്നെ. മേല്‍പ്പറഞ്ഞ മുദ്രാവാക്യങ്ങള് ഉച്ചത്തില് വിളിച്ചുകൊണ്ടായിരുന്നു ഇസ്ളാമിക ചരിത്രത്തിലെ ആദ്യത്തെ തീവ്രവാദികള് പ്രവാചകന്റെ ജാമാതാക്കള് മൂന്നും, നാലും ഖലീഫമാരായ ഉസ്മാനെയും അലിയെയും കൊലപ്പെടുത്തിയത്. ഇതേ മുദ്രാവാക്യങ്ങള് ആര്‍ത്തുവിളിച്ചുകൊണ്ടുതന്നെയാണ് മുസ്ളിം ബ്രദര് ഹുഡ്ഡുകാര് ഈജിപ്തിന്റെ പ്രധാനമന്ത്രി നിക്രാഷിപാഷയെയും പിന്നീട് അവിടത്തെ പ്രസിഡന്റ് അന്‍വര് സാദത്തിനെയും വെടിവച്ചുകൊന്നത്. ഇതേ മുദ്രാവാക്യങ്ങള് ഉയര്‍ത്തിത്തന്നെയാണ് ജമാഅത്തെ ഇസ്ളാമിക്കാരനായ സെയ്ദ് അക്ബര് മുസ്ളിം ലീഗ് നേതാവും പാകിസ്ഥാന് പ്രധാനമന്ത്രിയുമായിരുന്ന ലിയാഖത്ത് അലി ഖാന്റെ വിരിമാറിലേക്ക് നിറയൊഴിച്ചത്. ഈ മുദ്രാവാക്യങ്ങള്‍ക്കു വേണ്ടിയായിരുന്നു ജമാഅത്തിന്റെ സ്ഥാപക നേതാവായ അബുള് അഅ്ല മൌദൂദി ലാഹോറിന്റെ തെരുവുകളില് കെട്ടിക്കിടക്കുന്ന അഹമ്മദികളുടെ രക്തപ്പുഴയിലൂടെ കുതിരസവാരി നടത്തിയത്. ഇന്ത്യയിലും മേല് മുദ്രാവാക്യങ്ങള്‍തന്നെയാണ് ജമാ അത്തെ ഇസ്ളാമിക്കുള്ളത്. പക്ഷേ, മുസ്ളിം ഭൂരിപക്ഷ രാജ്യങ്ങളില് നടപ്പാക്കിയ ഭീകരപരിപാടികളൊന്നും അവര് ഇവിടെ പുറത്തെടുക്കുന്നില്ലെന്നുമാത്രം. എന്നാല്, അടിസ്ഥാനപരമായി ലോകത്തുള്ള ഭീകരസംഘടനകളുടെ എല്ലാം ആശയസ്രോതസ്സും വികാരാവേശവും ഹസനുല് ബന്ന, സെയ്യിദ് ഖുതുബ്, അബുല് അഅ്ലാമൌദൂദി എന്നിവരും അവരുടെ പ്രസ്ഥാനങ്ങള് ബ്രദര്‍ഹുഡ്ഡും (ഇഖാനുല് മുസ്ളിമിനീന്) ജമാഅത്തെ ഇസ്ളാമിയുമാണെന്ന് ചരിത്രം വ്യക്തമാക്കുന്നു. 1949ല് ഹുസനുല് ബന്ന വെടിയേറ്റ് മരിച്ചശേഷം ഈജിപ്തില് തീവ്രവാദത്തിന് നേതൃത്വം കൊടുത്തത് സെയ്യിദ് ഖുത്തുബ് ആയിരുന്നു. ഖുത്തുബിന്റെ ഏറ്റവും ആധികാരിക ഗ്രന്ഥമാണ് 'മൈല് സ്റോസ്'. ഈ ഗ്രന്ഥം ജമാഅത്തെ ഇസ്ളാമിയുടെ അസിസ്റന്റ് അമീര് ശൈഖ് മുഹമ്മദ് കാരക്കുന്നാണ് 'വഴിയടയാളങ്ങള്' എന്ന പേരില് പരിഭാഷപ്പെടുത്തി ജമാഅത്തിന്റെ ഐപിഎച്ചില് പ്രസിദ്ധീകരിച്ചതും വില്‍ക്കുന്നതും. ഇതുകാണിക്കുന്നത് ഖുത്തുബും ജമാഅത്തും തമ്മിലുള്ള അഭേദ്യമായ ബന്ധമാണ്. 'മൈല് സ്റോസി'ന്റെ പരിഭാഷ 'വഴിയടയാളങ്ങളില്' നിന്നു താഴെ പറയുന്ന ഭാഗം നോക്കുക: 'ഇസ്ളാമിന്റെ ജന്മത്തോടെതന്നെ സംഘട്ടനവും അനിവാര്യമായിത്തീരുന്നു. ഇഷ്ടാനുസാരം പ്രവര്‍ത്തിക്കാനുള്ള സ്വാതന്ത്യ്രംകൂടി ഇല്ലാത്തവിധം യുദ്ധം നിര്‍ബന്ധമായിത്തീരുന്നു. കാരണം ഇസ്ളാമിനും അല്ലാത്തവര്‍ക്കുംകൂടി ഒന്നിച്ചു വളരെക്കാലം നില്‍ക്കുക സാധ്യമല്ല. അതിനാല് ഇസ്ളാമിന് ഇത്തരം പ്രതിരോധപ്രവര്‍ത്തനങ്ങളിലേര്‍പ്പെടേണ്ടിവരുന്നു'. (പേജ്- 107). ഇനി മറ്റൊരിടത്ത് പറയുന്നതു കാണുക: 'ഇസ്ളാമിലെ ജിഹാദ് വെറും നാവുകൊണ്ടും പേനകൊണ്ടും മാത്രമല്ല നടത്തേണ്ടത്. വാളും കുന്തവും അതിന്റെ ഘടകങ്ങളാണ്.... താന്തോന്നിത്തരത്തിന്റെ അധികാരവാഴ്ച അവസാനിപ്പിച്ച്, അള്ളാഹുവിന്റെ നിയമവ്യവസ്ഥ നടപ്പാക്കലാണ്, അതിനുള്ള മാര്‍ഗമാണ് ജിഹാദ്'. (പേജ്-86) ഇങ്ങനെ മുസ്ളിം മനസ്സുകളില് തീ കോരിയിടാന് കഴിയുന്ന പ്രകോപനപരമായ വാക്കുകള് ധാരാളമുണ്ട്. ചിലത് മാത്രമേ ഉദ്ധരിച്ചിട്ടുള്ളു. ഖുത്തുബിന്റെയും മൌദൂദിയുടെയും ആശയങ്ങള് ഒന്നുതന്നെയാണ്. ബ്രദര്‍ഹുഡ്ഡും ജമാഅത്തും ഇരട്ടക്കുട്ടികളാണ്. അതുകൊണ്ടാണല്ലോ ഖുത്തുബിന്റെ ഗ്രന്ഥം ജമാഅത്തെ ഇസ്ളാമിയുടെ അസിസ്റന്റ് അമീര് പരിഭാഷപ്പെടുത്തി പ്രസിദ്ധീകരിച്ച് പ്രചരിപ്പിച്ചിരിക്കുന്നത്. ഈ ആശയങ്ങള് വച്ചുപുലര്‍ത്തിക്കൊണ്ടുതന്നെയാണ് ഇന്ത്യയിലും കശ്മീരിലും ജമാഅത്തെ ഇസ്ളാമികള് പ്രവര്‍ത്തിക്കുന്നത്. രണ്ട് ജമാഅത്ത് ഇസ്ളാമികളും സംയുക്തമായാണ് പ്രവര്‍ത്തിക്കുന്നത്. ഇന്ത്യന് ജമാഅത്തെ ഇസ്ളാമിയുടെ കേരളത്തിലെ മുഖപത്രമായ പ്രബോധനം വാരികയുടെ 50-ാം വാര്‍ഷിക പതിപ്പില് ഇത് സംബന്ധിച്ചുവന്ന പരാമര്‍ശം കാണുക: "താഴ്വരയില് തീവ്രവാദ പ്രവര്‍ത്തനം ശക്തിപ്പെട്ടതോടെ ജമാഅത്തെ ഇസ്ളാമിയുടെ സ്വാധീനം വര്‍ധിച്ചിട്ടുണ്ട്. ഹിസ്ബുള്, ജമാഅത്തെ അനുകൂല ഗ്രൂപ്പാണ്. അള്ളാ ടൈഗേഴ്സ് എന്ന ഗ്രൂപ്പിനും രൂപം കൊടുത്തിട്ടുണ്ട്. രാഷ്ട്രീയ മേഖലയില് 13 സംഘടനകള് ചേര്‍ന്ന തഹ്രീക്കെ ഹുര്‍റിയത്തെ കാശ്മീര് (കാശ്മീര് സ്വതന്ത്ര പ്രസ്ഥാനം) എന്ന മുന്നണിക്ക് രൂപംകൊടുത്ത വിവിധ തീവ്രവാദികളെ ഏകോപിപ്പിക്കുന്നതിലും ജമാഅത്തിന്റെ പങ്ക് പ്രധാനമാണ്''. ഇതില് രണ്ടുകാര്യം വ്യക്തമാണ്. ഒന്ന:് ഭീകരവാദത്തിന്റെ പ്രഭവകേന്ദ്രം ജമാഅത്തെ ഇസ്ളാമിയാണ്. രണ്ട്: ജമാഅത്തെ ഇസ്ളാമി ഇന്ത്യയിലും കശ്മീരിലും രണ്ടാണ്. കാരണം കശ്മീര് ഇന്ത്യയുടെ ഭാഗമാണെന്നു അവര് കരുതുന്നില്ല. വിവിധ ഭീകരഗ്രൂപ്പുകളെ ഏകോപിപ്പിക്കുന്നതും ഇവര്‍തന്നെയാണ്. മേല്‍വിവരിച്ച ഇസ്ളാമും, രാഷ്ട്രീയവും കൂട്ടുപിടിച്ച് ഇന്ത്യന് രാഷ്ട്രീയത്തില് പ്രത്യേകിച്ചു കേരളത്തില് രാഷ്ട്രീയ സ്വാധീനം വളര്‍ത്താനുള്ള ആഗ്രഹം മുസ്ളിംലീഗില് ഉണ്ടായതാണ് അത്ഭുതം. കഴിഞ്ഞ ഒരുകൊല്ലത്തിനിടയില് പതിനൊന്നുവട്ടം ചര്‍ച്ചചെയ്തു എന്നു പറയുന്നത് യാദൃച്ഛികമല്ല. സോളിഡാരിറ്റി എന്ന ജമാഅത്തെ ഇസ്ളാമിയുടെ യുവജന സംഘടന എല്ലാ വികസനപ്രവര്‍ത്തനങ്ങളെയും എതിര്‍ത്തു പരാജയപ്പെടുത്താന് കച്ചകെട്ടിയിറങ്ങിയിരിക്കുന്നു. ഇടതുപക്ഷ തീവ്രവാദി സംഘടനകളുമായി കൈകോര്‍ക്കുന്നു. മനുഷ്യാവകാശ പ്രവര്‍ത്തകരാണെന്ന ഭാവത്തില് മനുഷ്യാവകാശങ്ങളെ ചവിട്ടിമെതിക്കുന്നു. കിനാലൂരില് പൊലീസിനുനേരെ ചാണകം കലക്കിയ വെള്ളം പ്രയോഗിച്ചതും കല്ലെറിഞ്ഞു പൊലീസുദ്യോഗസ്ഥരുടെ തലകീറിയതും തങ്ങളാണെന്ന് അവകാശപ്പെടുന്നു. മനുഷ്യാവകാശം തങ്ങള്‍ക്കിഷ്ടമുള്ളവര്‍ക്കു മാത്രമാണെന്നാണ് ഇവരുടെ ഭാവം. കടുത്ത സമീപനം സ്വീകരിക്കാന്‍തന്നെയാണ് അവരുടെ ദുരുദ്ദേശ്യമെന്നു ബോധ്യമാകും. തല്‍ക്കാലം ഉപേക്ഷിച്ചെന്നു പറയുന്നുണ്ടെങ്കിലും രഹസ്യ അജന്‍ഡയ്ക്ക് പഴക്കമുള്ളതിനാല് ഏത് ഘട്ടത്തിലും തലപൊക്കാം; കരുതിയിരിക്കുക.\nയുവ (പുരുഷ) സംഘത്തിന്റെ പ്രച്ഛന്നവേഷങ്ങള്\n1980ല് ലെക് വലേസയുടെ നേതൃത്വത്തില് പോളണ്ടിലെ ഒരു കപ്പല്‍നിര്‍മാണശാലയിലാണ് സോളിഡാരിറ്റി എന്ന വലതുപക്ഷ- സാമ്രാജ്യത്വാനുകൂല ട്രേഡ് യൂണിയന് നിലവില് വന്നത്. കമ്യൂണിസ്റ് വിരുദ്ധത സമസ്തസിരകളിലും ആവാഹിച്ച കത്തോലിക്കാ മതമൌലികവാദികളുടെയും സോവിയറ്റ്വിരോധം ജന്മവ്രതമാക്കിയ വ്യാജ ഇടതന്മാരുടെയും മുതലാളിത്തത്തെ പരിരംഭണംചെയ്ത വലേസപ്രഭൃതികളുടെയും കൂട്ടുമുന്നണിയായിരുന്നു പോളണ്ടിലെ സോളിഡാരിറ്റി. കമ്യൂണിസത്തെ വൈരനിര്യാതന ബുദ്ധിയോടെ വീക്ഷിക്കുകയും കിഴക്കന് യൂറോപ്പിലെ സോഷ്യലിസ്റ് ഭരണകൂടങ്ങളെ പിഴുതെറിയാന് ദൃഢപ്രത്യയമെടുക്കുകയും ചെയ്തിരുന്ന ജോപോള് രണ്ടാമന് മാര്‍പ്പാപ്പയും ഗോര്‍ബച്ചേവിലൂടെ സമര്‍ഥമായി സോവിയറ്റ് യൂണിയനെ വന്ധ്യംകരിച്ചുകൊണ്ടിരുന്ന അങ്കിള്‍സാമുമായിരുന്നു സോളിഡാരിറ്റിയുടെ ആരാധനാമൂര്‍ത്തികള്. തൊണ്ണൂറുകളുടെ തുടക്കത്തില് സോളിഡാരിറ്റി പോളണ്ടില് ഭരണത്തിലേറിയെങ്കിലും ഇന്ന് അത് പോളിഷ് രാഷ്ട്രീയത്തില് ചെറുസാന്നിധ്യം മാത്രമാണ്. 2003ല് കോഴിക്കോട്ടെ മുതലക്കുളം മൈതാനത്തിലാണ് മറ്റൊരു സോളിഡാരിറ്റി പിറന്നുവീണത്- സോളിഡാരിറ്റി യൂത്ത് മൂവ്മെന്റ്. ആറു ദശാബ്ദത്തെ 'പ്രത്യയശാസ്ത്ര പേറ്റുനോവി'നുശേഷം ജമാഅത്തെ ഇസ്ളാമിയുടെ കേരള ഘടകത്തിനുമാത്രം കേന്ദ്രനേതൃത്വം ആലോചിച്ചനുവദിച്ച സന്താനലബ്ധി. ഇന്ത്യയിലെ മറ്റു സംസ്ഥാനങ്ങളിലെ ജമാഅത്തെ ഘടകങ്ങള്‍ക്ക് തദൃശ സന്താനങ്ങള്‍ക്ക് ജന്മം നല്‍കാന് ജമാഅത്തെ ഇസ്ളാമി ഇനിയും പച്ചക്കൊടി കാട്ടിയിട്ടില്ല. ഇതിനര്‍ഥം തങ്ങളുടെ രഹസ്യ അജന്‍ഡകള്‍ക്കുള്ള പരീക്ഷണവേദിയായി, തങ്ങളുടെ സൃഗാലതന്ത്രങ്ങള് പ്രയോഗിക്കാനുള്ള രംഗഭൂമിയായി ഇന്ത്യന് ജമാഅത്തെ ഇസ്ളാമി കേരളത്തെ തെരഞ്ഞെടുത്തിരിക്കുന്നു എന്നതത്രേ. കശ്മീരില് ആദിവാസി- ദളിത്- പരിസ്ഥിതി പ്രണയ നാട്യങ്ങളൊന്നുമില്ലാതെ സോളിഡാരിറ്റിയുടെ ഒരു മച്ചുനന് പ്രവര്‍ത്തിക്കുന്നുണ്ട്. കശ്മീര് ജമാഅത്തിന്റെ പരിലാളനയില് വളര്‍ന്ന തീവ്രവാദസംഘടനയായ ഹിസ്ബുള് മുജാഹിദീന് ആണത്. ഇവിടത്തെ സോളിഡാരിറ്റിക്ക് ചാണകമാണ് തല്‍ക്കാലം ആയുധമെങ്കില് ഹിസ്ബുള് മുജാഹിദീന് 'പോരാളി'കള് കലാഷ്നിക്കോവില് കുറഞ്ഞതൊന്നും കൈകൊണ്ട് തൊടില്ലെന്ന വ്യത്യാസമേയുള്ളൂ. (കശ്മീരിലെ ഭീകരരെ ജമാഅത്തുകാര് 'പോരാളി'കള് എന്നാണ് വിളിക്കുക). പോളണ്ടിലെ സോളിഡാരിറ്റിയും കേരളത്തിലെ സോളിഡാരിറ്റിയും തമ്മില് എടുത്തു പറയാവുന്ന ഒരു വ്യത്യാസമേയുള്ളൂ. പോളണ്ടിലെ സോളിഡാരിറ്റിയില് ആണിനും പെണ്ണിനും അംഗങ്ങളാകാം. കേരളത്തിലെ സോളിഡാരിറ്റിയില് 'ആകേസരി'കള്‍ക്കു മാത്രമേ പ്രവേശനമുള്ളൂ. മാതൃസംഘടനയുടെ അനൌദ്യോഗികവാരികയില് ആകോയ്മയെ നിരങ്കുശം എതിര്‍ക്കുന്ന, ലൈംഗികതയിലൂടെയാണ് പെശരീരത്തെ ആണുങ്ങള് കോളനീകരിക്കുന്നതെന്നു സമര്‍ഥിക്കുന്ന റാഡിക്കല് ഫെമിനിസ്റുകള്‍ക്കുവരെ ചുവപ്പു പരവതാനി വിരിച്ചുനല്‍കാറുണ്ടെങ്കിലും ജമാഅത്തെ യുവതികള്‍ക്ക് സോളിഡാരിറ്റിയുടെ പടിപ്പുരയില്‍പ്പോലും പ്രവേശനമില്ല! അതുകൊണ്ട് 'സോളിഡാരിറ്റി മെന്‍സ് മൂവ്മെന്റ്' എന്ന പേരായിരിക്കും സംഘടനയ്ക്ക് കൂടുതല് യോജിക്കുക. എസ്എഫ്ഐ ഉള്‍പ്പെടെയുള്ള മതേതര വിദ്യാര്‍ഥിസംഘടനകളില് ആകുട്ടികളും പെകുട്ടികളും സമഭാവനയോടെ ഒന്നിച്ചു പ്രവര്‍ത്തിക്കുമ്പോള് ജമാഅത്തെ ഇസ്ളാമി തങ്ങളുടെ വിദ്യാര്‍ഥികളെ എസ്ഐഒ എന്ന ആകംപാര്‍ട്മെന്റും ജിഐഒ എന്ന പെ കംപാര്‍ട്മെന്റുമായി വേര്‍തിരിച്ചു നിര്‍ത്തിയിട്ടുണ്ട്. ഗുരുവര്യനായ മൌദൂദിയുടെ സ്ത്രീവിരുദ്ധ പ്രമാണങ്ങള് അത്ര എളുപ്പത്തില് മസ്തിഷ്കത്തില്‍നിന്ന് ഡിലീറ്റ് ചെയ്യാന് പറ്റില്ലല്ലോ. പോളണ്ടിലെ സോളിഡാരിറ്റിയും ഇവിടത്തെ സോളിഡാരിറ്റിയും തമ്മിലുള്ള സാദൃശ്യങ്ങള് എന്തെല്ലാമാണെന്നു നോക്കാം. ഒന്ന്; രണ്ടും മുരത്ത കമ്യൂണിസ്റ് വിരുദ്ധരാണ്. മതമൌലികവാദികളായ കത്തോലിക്കരും വലതുപക്ഷ മരീചികകളില് മനം മയങ്ങിയ വ്യാജ ഇടതന്മാരും മറയേതുമില്ലാതെ തീവ്രവലതുപക്ഷ പ്രഘോഷണങ്ങള് നടത്തിയ വലേസയുമായിരുന്നു പോളിഷ് സോളിഡാരിറ്റിയുടെ മജ്ജയും മാംസവുമായി വര്‍ത്തിച്ചിരുന്നത്. 'എഴുപതുകള്, ഹാ മധുരോദാരമായ എഴുപതുകള്' എന്നുമാത്രം ഊണിലും ഉറക്കത്തിലും ഉദീരണംചെയ്യുന്ന ഉദരംഭരികളായ ചില മുന് നക്സലൈറ്റുകളും സിപിഐ എമ്മിനെ തെറിവിളിക്കുന്നത് ജീവിതചര്യയാക്കി മാറ്റിയ നാലോ അഞ്ചോ പ്രച്ഛന്ന ഇടതന്മാരും ജമാഅത്തിന്റെ പേറോളിലുള്ള ചില സര്‍ഗാത്മകസാഹിത്യകൂലികളുമാണ് കേരളത്തിലെ സോളിഡാരിറ്റിയുടെ മുന്നണിപ്പട. സോളിഡാരിറ്റിയുടെ കോഴിക്കോട് ജില്ലാ സമ്മേളനത്തിന്റെ പ്രചാരണയോഗം താമരശേരിക്കടുത്ത ഈങ്ങാപ്പുഴയില് ഉദ്ഘാടനംചെയ്തത് സാക്ഷാല് വി പി വാസുദേവനാണ്! ഇങ്ങനെ പോയാല് ഇടതുപക്ഷ ഏകോപനസമിതിയും അതിലെ അധോമുഖവാമനന്മാരായ വാസുദേവന്മാരും സോളിഡാരിറ്റി എന്ന തമോദ്വാരത്തിലേക്ക് വലിച്ചെടുക്കപ്പെടുക എന്നാണെന്നേ കാത്തിരുന്ന് കാണേണ്ടതുള്ളൂ. മറ്റൊരു പ്രച്ഛന്ന ഇടതനായ സി ആര് നീലകണ്ഠന്റെ ഊണും പള്ളിയുറക്കവും ശീവേലിയും കഴിഞ്ഞുള്ള സമയം നോക്കിയാണ് സോളിഡാരിറ്റിക്കാര് തങ്ങളുടെ പരിപാടികളുടെ നോട്ടീസ് അച്ചടിക്കാന് കൊടുക്കുന്നത്. സോളിഡാരിറ്റിയുടെ 'ദ്രോഗ്ബ'യാണ് കുറെക്കാലമായി നീലകണ്ഠന്. മൌദൂദിക്ക് മതവും രാഷ്ട്രവും എന്നപോലെ സോളിഡാരിറ്റിയും നീലകണ്ഠനും ഇപ്പോള് അവിച്ഛിന്ന അവസ്ഥയിലാണ്. പഴയ കുട്ടന്‍മാഷ്, സിവിക് ചന്ദ്രന് ആയി പരിണമിച്ചതുപോലെ നീലകണ്ഠന് ഭാവിയില് 'സോളിഡാരിറ്റി നീലകണ്ഠന്' എന്ന പേരിലായിരിക്കുമോ 'ദൈവമേ' അറിയപ്പെടുക? പ്രച്ഛന്ന ഇടതുപക്ഷത്തിന്റെ മേലങ്കികളും ആടയാഭരണങ്ങളും എടുത്തണിയുകയും ഇടതുപക്ഷ പദാവലികളുടെ കപടഭാഷ സൃഷ്ടിച്ച് അതില് രമിച്ചഭിനയിക്കുകയും ചെയ്യുന്ന സോളിഡാരിറ്റിക്കാര് ഒരു തീവ്ര വലതുപക്ഷ സംഘടനയാണ് തങ്ങള് എന്ന പരമാര്‍ഥത്തെ ആവുന്നത്ര മറച്ചുവയ്ക്കാന് ശ്രമിക്കുന്നു. സോളിഡാരിറ്റിയുടെ വെബ്സൈറ്റില് പോയാല് 'എന്തുകൊണ്ട് സോളിഡാരിറ്റി' എന്ന ശീര്‍ഷകത്തില് ഒരു കുറിപ്പു കാണാം. മാനവികതയിലുള്ള അദമ്യമായ വിശ്വാസം, മനുഷ്യ സാഹോദര്യത്തിലുള്ള അഗാധമായ പ്രതിബദ്ധത, തൊഴിലാളി- കര്‍ഷക- ദളിത്- ആദിവാസി- ന്യൂനപക്ഷ വിഭാഗങ്ങളുടെ ജീവിതപരിതോവസ്ഥകള് മെച്ചപ്പെടുത്താനുള്ള ഉല്‍ക്കടമായ ആഗ്രഹം തുടങ്ങിയ വാചാടോപങ്ങള് മാറ്റിനിര്‍ത്തിയാല് ആ കുറിപ്പ് മുന്നോട്ടുവയ്ക്കുന്ന കേന്ദ്രവാദമുഖം ഇതാണ്; ദാരിദ്യ്രവും പിന്നോക്കാവസ്ഥയും ചൂഷണവും അവസാനിപ്പിക്കാന് മുതലാളിത്തത്തെ ഉന്മൂലനംചെയ്യണം. ബദല് സോഷ്യലിസമാണോ? അല്ലേ അല്ല. കാരണം, അത് 'പരാജയപ്പെട്ട പ്രത്യയശാസ്ത്ര'മാണ്. മാത്രമല്ല, മനുഷ്യനിര്‍മിതവുമാണ്. അപ്പോള് എന്താണ് ബദല്? ദൈവം പ്രവാചകന്മാരിലൂടെ മുന്നോട്ടുവച്ച വിമോചനമാതൃകയാണത്. മറ്റൊരു വിധത്തില് പറഞ്ഞാല്, മൌദൂദി 'നിഷ്കൃഷ്ട'മായി പഠിച്ച് മുന്നോട്ടുവച്ച ഇസ്ളാമിക രാഷ്ട്രം. ആറ്റിക്കുറുക്കി പറഞ്ഞാല്, ജമാഅത്തെ മൌലാനമാരുടെ മുല്ലാഭരണം. പ്രസ്തുത കുറിപ്പില് പുട്ടില് തേങ്ങ ഇടുന്നതുപോലെ സാമ്രാജ്യത്വവിരുദ്ധ പ്രസ്താവങ്ങളും ഇടയ്ക്കിടെ കാണാം. സമീര് അമിന് എന്ന വിശ്വപ്രസിദ്ധ ചിന്തകന്റെ 'സാമ്രാജ്യത്വത്തിന് പാദസേവ ചെയ്യുന്ന രാഷ്ട്രീയ ഇസ്ളാം' എന്ന പ്രബന്ധം സോളിഡാരിറ്റി കുഞ്ഞാടുകള് സമയം കണ്ടെത്തി മനസ്സിരുത്തി വായിക്കണം. ആരാന്റെ പശുത്തൊഴുത്തില് പോയി ചാണകം വാരുന്ന ജോലി ഇവന്റ് മാനേജ്മെന്റ് കമ്പനികളെ ഏല്‍പ്പിച്ച് സമീര് അമിനെയും താരിഖ് അലിയെയുംപോലുള്ളവരെ സോളിഡാരിറ്റിക്കാര് അടുത്തറിയണം. മൌദൂദിയാണ് ബ്രഹ്മാണ്ഡം ഇതഃപര്യന്തം ദര്‍ശിച്ചിട്ടുള്ള അന്യാദൃശചിന്തകന് എന്ന് ധരിച്ചുവശായവരോട് ഇതൊന്നും പറഞ്ഞിട്ട് കാര്യമില്ലെന്നറിയാം. എന്നാലും ഒരു നേരിയ പ്രതീക്ഷ ബാക്കി വയ്ക്കുന്നത് നല്ലതാണല്ലോ. ഈയിടെ കൊച്ചിയില് മണിപ്പുരിലെ പ്രത്യേക പട്ടാള നിയമത്തിനെതിരെ നിരാഹാരസമരം നടത്തുന്ന ഇറോം ശര്‍മിളയോട് ഐക്യദാര്‍ഢ്യം പ്രഖ്യാപിച്ച് സോളിഡാരിറ്റി ഒരു പൊതുയോഗം സംഘടിപ്പിച്ചിരുന്നു. വി ആര് കൃഷ്ണയ്യരായിരുന്നു ഉദ്ഘാടകന്. കൃഷ്ണയ്യരെപ്പോലുള്ള സമാരാധ്യ വ്യക്തികളെ മുന്നില് നിര്‍ത്തുന്നത് ജമാഅത്തിന്റെ സ്ഥിരം തന്ത്രമാണ്. കെ പി രാമനുണ്ണിയും സിവിക് ചന്ദ്രനും, ടി ടി ശ്രീകുമാറും ഇറോം ശര്‍മിളയുടെ സഹോദരന് ഇറോം സിങ്ജിത് സിങ്ങും സോളിഡാരിറ്റി സംസ്ഥാന പ്രസിഡന്റ് പി മുജീബ് റഹ്മാനുമായിരുന്നു മറ്റു പ്രധാന പ്രഭാഷകര്. മുജീബ് റഹ്മാന്റെ അധ്യക്ഷ പ്രസംഗത്തിന്റെ രത്നച്ചുരുക്കം സോളിഡാരിറ്റിയുടെ സൈറ്റില് കാണാം. 'ഒരു രാഷ്ട്രവും അതിന്റെ പൌരന്മാര്‍ക്കെതിരെ യുദ്ധം ചെയ്യരുത്' എന്നാണ് മുജീബ് റഹ്മാന്റെ മൊഴി. നല്ലതുതന്നെ. ഇന്ത്യാ ഉപഭൂഖണ്ഡത്തിലെ ജമാഅത്തെ ഇസ്ളാമികളുടെ ചരിത്രം കമ്പോടു കമ്പ് വായിച്ചിരിക്കാനിടയുള്ള മുജീബ് റഹ്മാന് 1953ലെ പാകിസ്ഥാനിലേക്ക് ഒന്നു തിരിഞ്ഞുനോക്കണം. ഖാദിയാനി മുസ്ളിങ്ങളെ (അഹമ്മദിയ്യ മുസ്ളിങ്ങള്) അമുസ്ളിങ്ങളായി പ്രഖ്യാപിക്കണമെന്ന ആവശ്യമുന്നയിച്ച് പാക് ജമാഅത്തെ ഇസ്ളാമിയുടെ കാര്‍മികത്വത്തില് 1953ല് ലാഹോറില് നടന്ന നരമേധത്തില് രണ്ടായിരത്തോളം ഖാദിയാനികളാണ് വധിക്കപ്പെട്ടത്. ഈ കലാപത്തെക്കുറിച്ച് അന്വേഷിച്ച ജസ്റിസ് മുനീറും ജസ്റിസ് കിയാനിയും സോളിഡാരിറ്റിയുടെ ആചാര്യനായ മൌലാന മൌദൂദിയെയാണ് പ്രതിക്കൂട്ടില് നിര്‍ത്തിയത്. 'ഖാദിയാനി പ്രശ്നം' എന്ന മൌദൂദിയുടെ വിധ്വംസകഗ്രന്ഥം ഉയര്‍ത്തിപ്പിടിച്ചാണ് ജമാഅത്തുകാര് ലാഹോറിലെ തെരുവീഥികളില് ഖാദിയാനികളെ വെട്ടിനുറുക്കിയത്. ഖാദിയാനികളുടെ രക്തം തളംകെട്ടിക്കിടന്ന ലാഹോറിലെ നിരത്തുകളിലൂടെ വിജിഗീഷുവായി കുതിരസവാരി നടത്തുകയും ചെയ്തു മൌദൂദി. മൌദൂദിക്ക് വധശിക്ഷ വിധിച്ചെങ്കിലും പിന്നീട് രാഷ്ട്രീയ ഇസ്ളാമുമായി സന്ധിചെയ്ത പാക്ഭരണകൂടം അത് ജീവപര്യന്തമായി കുറയ്ക്കുകയും അവസാനം വെറുതെ വിടുകയും ചെയ്തു. 1970കളിലും പാകിസ്ഥാനില് ഖാദിയാനികള് വേട്ടയാടപ്പെട്ടു. ഇന്നും ആഴ്ചയില് ഒരു പ്രാവശ്യമെങ്കിലും ഖാദിയാനികള്‍ക്കെതിരായ അതിക്രമ വാര്‍ത്തകള് പാകിസ്ഥാനില്‍നിന്ന് പുറത്തുവരുന്നു. ഇതിനെതിരെയൊന്നും കമാ എന്ന് ഒരക്ഷരം ഉരിയാടാത്തവരാണ് ഇറോം ശര്‍മിളയ്ക്കുവേണ്ടി മുതലക്കണ്ണീരൊഴുക്കുന്നത്. സോളിഡാരിറ്റിയെ സംബന്ധിച്ചിടത്തോളം പ്രശ്നം ഇറോം ശര്‍മിളയോ മണിപ്പുരിലെ പട്ടാളനിയമമോ ഒന്നുമല്ല. 'താഗൂത്തി' (പൈശാചികം/അനിസ്ളാമികം) എന്ന് സോളിഡാരിറ്റിയുടെ മാതൃസംഘടന വിശേഷിപ്പിക്കുന്ന ഇന്ത്യന് ഭരണകൂടത്തിന്റെ സാധുത്വനിരാകരണത്തിന് (റലഹലഴശശോശലെ) കിട്ടുന്ന ഒരു സന്ദര്‍ഭവും പാഴാക്കാതിരിക്കുക എന്ന കഴുകന്‍കണ്ണ് മാത്രമാണവര്‍ക്കുള്ളത്.\nPosted by ea jabbar at 7:52 PM 41 comments: Links to this post\nജമാ അത്തെ ഇസ്ലാമി ആര് എസ്സ് എസ്സിന്റെ പ്രതിരൂപം !\n[മാതൃഭൂമി ആഴ്ച്ചപ്പതിപ്പില് ഹമീദ് ചേന്നമംഗലൂര് എഴുതിയ ലേഖനത്തോട് അനുകൂലമായി പ്രതികരിച്ചു കൊണ്ട് ശ്രീ എം എ കാരപ്പഞ്ചേരി ആഴ്ച്ചപ്പതിപ്പില് എഴുതിയ കുറിപ്പ് ഇവിടെ പോസ്റ്റുന്നു.]\nകഴിഞ്ഞ ഏഴു പതിറ്റാണ്ടായി ജമാ അത്തെ ഇസ്ലാമി എന്ന മത-രാഷ്ട്രീയ സംഘടന ഇന്ത്യയില് പ്രവര്‍ത്തിക്കുന്നുണ്ടെങ്കിലും കേരളത്തില് മാത്രമാണ് അതിനല്‍പ്പമെങ്കിലും സ്വാധീനമുള്ളത്. ഇന്ത്യയെ ഇസ്ലാമീകരിച്ച് ഖിലാഫത്തിന്റെ മാതൃകയിലുള്ള ഒരു ദൈവീക ഭരണക്രമം (ഹുകൂമത്തെ ഇലാഹി) സ്ഥാപിക്കുകയാണ് അതിന്റെ ലക്ഷ്യം. ഇന്ത്യയെ ഹൈന്ദവവല്‍ക്കരിക്കാന് ലക്ഷ്യമിടുന്ന ആര് എസ്സെസ്സിന്റെ മുസ്ലിം പ്രതിരൂപമാണു ജമാ അത്തെ ഇസ്ലാമി എന്ന നിരീക്ഷണം സ്വാഭാവികം മാത്രം. ജമാ അത്ത് സ്ഥാപകനായ മൌലാനാ മൌദൂദിയുടേയും വി ഡി സവര്‍ക്കറുടെയും മനോഘടനയിലും നിലപാടുകളിലും കാണുന്ന വിസ്മയജനകമായ സമാനതകള് സവിശേഷ പഠനം അര്‍ഹിക്കുന്നു.\nഎന്നാല് പഴയ മതരാഷ്ട്രവാദം അഥവാ മൌദൂദിസം ആ സംഘടന കയ്യൊഴിച്ചില്ലേ എന്ന് ചിലരെങ്കിലും സംശയിക്കുന്നു. ആ നിലയിലാണ് അതിന്റെ ഇന്നത്തെ നിലപാടുകളും രാഷ്ട്രീയ സാംസ്കാരിക ഇടപെടലുകളും . പൊതു സമൂഹത്തെ ഒന്നടങ്കം കബളിപ്പിക്കാന് ജമാ അത്തിനു കഴിഞ്ഞിട്ടില്ലെങ്കിലും ചിലരെങ്കിലും അതിന്റെ വലയില് കുടുങ്ങിയതായി കാണാം. കേരളത്തില് ജമാ അത്തെ ഇസ്ലാമിയുടെയും അനുബന്ധ സംഘടനകളുടെയും വേദികള് പങ്കിടുന്നവരും അവരുടെ പത്ര മാസികകളില് എഴുതുന്നവരുമായ ബുദ്ധിജീവികളും പൊതു പ്രവര്‍ത്തകരും “ജമാ അത്തിനെ കുറിച്ച് കൂടുതലൊന്നും പഠിക്കാന് കഴിഞ്ഞിട്ടില്ലാത്ത പച്ച പ്പരമാര്‍ത്ഥികള് ” തന്നെയോ? ഇരുട്ടില് തപ്പുന്ന ബുദ്ധിജീവികളെയും തടി തപ്പുന്ന ജമാ അത്തിനെയും ഒരുപോലെ തുറന്നു കാണിക്കുന്ന ഹമീദ് ചേന്നമംഗല്ലൂരിന്റെ ലേഖനം അവസരോചിതമായി. ജമാ അത്ത് അതിന്റെ ബൌദ്ധിക ജിഹാദില് ഒരുക്കി വെച്ചിരിക്കുന്ന ചതിക്കുഴികളോരോന്നും ലേഖകന് അതി വിദഗ്ധമായി ചൂണ്ടിക്കാണിച്ചിരിക്കുന്നു.\nജമാ അത്തെ ഇസ്ലാമി അതിന്റെ തുടക്കം മുതല്‍ക്കു തന്നെ പൊതുസമൂഹത്തെ കബളിപ്പിച്ചു പോരുന്നുണ്ട്. അതിന്റെ ഒരു മാതൃകാ സന്ദര്‍ഭം 1941-ല് സംഘടന നിലവില് വന്നപ്പോള് . അതിന്റെ പ്രഖ്യാപിതലക്ഷ്യം ‘ഹുകൂമത്തെ ഇലാഹി’ സ്ഥാപിക്കുകയായിരുന്നു. സ്വാതന്ത്ര്യാനന്തരവും ഏറെക്കാലം അതു തന്നെയായിരുന്നു ലക്ഷ്യം. പൊതു സമൂഹത്തില് നിന്നുള്ള എതിര്‍പ്പും മുസ്ലിം പണ്ഡിതന്മാരുടെ വിമര്‍ശനവും കണക്കിലെടുത്ത് പിന്നീട് ജമാ അത്തിന്റെ ലക്ഷ്യം ഇഖാമത്തുദീന് (മതം സ്ഥാപിക്കുക) എന്നു തിരുത്തുകയും അതിന്റെ ഭരണഘടന ഭേദഗതി ചെയ്യുകയും ചെയ്തു. സംഘടനക്കുണ്ടായ ഗുണപരമായ ഒരു മാറ്റമായാണു പൊതു സമൂഹവും മുസ്ലിംങ്ങളും ഇതിനെ കണ്ടത്. ചില ദേശീയ നേതാക്കന്മാര് ഇതിന്റെ പേരില് സംഘടനയെ അഭിനന്ദിക്കുകയും ചെയ്തിരുന്നു.\nപക്ഷെ എന്താണു യഥാര്‍ത്ഥത്തില് ഇവിടെ സംഭവിച്ചത്? ഇന്ത്യയില് ഇസ്ലാമിക രാഷ്ട്രം സ്ഥാപിക്കാനൊരുങ്ങിത്തിരിച്ചവര് അതപകടമാണെന്നു കണ്ട് വിനയപൂര്‍വ്വം പിന് വാങ്ങിയെന്നോ? സ്ഥാപിക്കേണ്ടത് രാഷ്ട്രമല്ല പകരം മതമാണെന്നു വന്നാല് ആര്‍ക്കാണെതിര്‍പ്പുണ്ടാവുക? എന്നാല് സ്ഥാപിക്കേണ്ടത് ദീന് ആണ്. ദീനിന്റെ വിവക്ഷ മൌദൂദിക്കും ജമാ അത്തിനും വെറും മതമല്ല. രാഷ്ട്രം തന്നെയാണ ! അതായത് സംഘടനയുടെ ലക്ഷ്യം ഹുകൂമത്തെ ഇലാഹിയില് നിന്നും ഇഖാമത്തുദ്ദീനിലേക്കു മാറിയപ്പോള് യഥാര്‍ത്ഥത്തില് മാറ്റം വന്നത് ലക്ഷ്യത്തിലല്ല പദപ്രയോഗത്തില് മാത്രമാണ്. ജമാ അത്തിന്ന്റെ ദേശീയ നേതാക്കന്മാര് തന്നെ ഇതു പരസ്യമായി പറഞ്ഞിട്ടുണ്ട്. മൌലാനാ ഷഫീമുനീസ് ഒരഭിമുഖത്തില് പറഞ്ഞത് സംഘടന അതിന്റെ സ്ഥാപന കാലത്തുള്ള ലക്ഷ്യത്തില്‍നിന്ന് അണുകിട വ്യതിചലിച്ചിട്ടില്ലെന്നാണ്. ( Milli Gazette -jan 2002)\nജമാ അത്തിന്റെ ഭരണഘടനയില് എവിടെയാണു രാഷ്ട്രവാദമുള്ളത്. എനിക്കൊന്നു കാണുച്ചു തരൂ എന്നു സ്തോഭത്തോടെ പൊട്ടിത്തെറിച്ച , ജമാ ത്തു പരിവാരിന്റെ വേദികള് പങ്കിടുന്ന ഒരു ബുദ്ധിജീവിയെ എനിക്കറിയാം. ഭരണഘടന വികാരാധീനനാകാതെ സാവകാശം വായിച്ചു നോക്കൂ. ദീനിന്റെയും ദൈവത്തിന്റെയും പുറകില് ഭരണാധികാരം ഒളിഞ്ഞിരിക്കുന്നതു കാണാം.\nപൊതുസമൂഹത്തിന്റെ മുമ്പില് പരമാവധി ആകര്‍ഷകമായി പ്രത്യക്ഷപ്പെടാനുള്ള തത്രപ്പാടില് ജമാ അത്തു പയറ്റുന്ന മറ്റൊരു തന്ത്രം നോക്കുക. ഏതാനും വര്‍ഷം മുമ്പ് ജമാ അത്തെ ഇസ്ലാമിയുടെ സംസ്ഥാനസമ്മേളനത്തോട്ടനുബന്ധിച്ച് മലപ്പുറത്ത് പുറത്തിറക്കിയ ‘പ്രകാശം പരത്തുന്ന പ്രസ്ഥാനം’ എന്ന ലഘു ലേഖയില് പറയുന്നു: “നിങ്ങള് മുസ്ലിമോ ഹിന്ദുവോ ക്രിസ്ത്യാനിയോ അതുമല്ല അവിശ്വാസിയോ ആരാകട്ടെ നിങ്ങള്‍ക്കും ജമാ അത്തെ ഇസ്ലാമിയില് ഒരു ഇടമുണ്ട്. മനുഷ്യനിലും അവന്റെ നന്മയിലും താല്പര്യമുള്ള ഏതൊരാളും ജമാ അത്തിന്റെ ഭാഗമാണ്. ജമാ അത്ത് അയാളുടെയും.”\nഈ ഗംഭീര അവകാശവാദം പൊതു സമൂഹത്തെ അവഹേളിക്കാനല്ലെങ്കില് പിന്നെ എന്തിനാണ്? ഇതില് ആത്മാര്‍ത്ഥതയുടെ ഒരു കണികയെങ്കിലും ഉണ്ടെന്നു വിശ്വസിക്കാന് ഒരു സാത്വികനായ ജമാ അത്തുകാരന് പോലും തയ്യാറാവുകയില്ല. കേരളത്തിലെ സമുന്നത ജമാ അത്തു നേതാവ് ടി കെ അബ്ദുല്ല എഴുതുന്നു. “ജമാ അത്തെ ഇസ്ലാമി സ്വയം വിശേഷിപ്പിക്കുന്നതുപോലെ ഒരു നവോഥാനപ്രസ്ഥാനമാണ്. ഇരുപതാംനൂറ്റാണ്ടിന്റെ ആദ്യ പാദത്തില് ഇന്ത്യാ ഉപഭൂഖണ്ഡത്തില് ഉദയം ചെയ്ത ശക്തിമത്തായ ഇസ്ലാമികപ്രസ്ഥാനം.”(ജ ഇ .അമ്പതാംവാര്‍ഷികപ്പതിപ്പ്). മറ്റൊരു നേതാവ് ശൈഖ് മുഹമ്മദ് കാരക്കുന്ന് എന്ന അബൂ അയ്മന് എഴുതുന്നു: “ജമാ അത്തെ ഇസ്ലാമി അതിന്റെ പേരു സൂചിപ്പിക്കുന്നതു പോലെ ഒരു ഇസ്ലാമിക ആദര്‍ശപ്രസ്ഥാനമാണ്. “(അതേ പുസ്തകം)\nഇവിടെ എവിടെയാണ് ഹിന്ദുക്കള്‍ക്കും ക്രിസ്ത്യാനികള്‍ക്കും ഇടം? അവിശ്വാസികളുടെയും യുക്തിവാദികളുടെയും കാര്യം പിന്നെ പറയാനുമില്ലല്ലോ.\nജമാ അത്തിനു പൊതു സമൂഹത്തിനു മുമ്പില് പുരോഗമനത്തിന്റെ വേഷം കെട്ടുന്നതിനുള്ള മുഖ്യ പ്രതിബന്ധം അതിന്റെ സാഹിത്യം തന്നെയാണ്. -മതരാഷ്ട്രവാദത്തിന്റെ പ്രത്യയശാസ്ത്രമായ രാഷ്ട്രീയ ഇസ്ലാമിനെ അംഗപ്രത്യംഗവര്‍ണനയോടെ പ്രതിപാദിക്കുന്ന മൌദൂദികൃതികള് . മതേതരജനാധിപത്യത്തെയും നിരുപാധികമായ വിശ്വമാനവികതയെയും നിരാകരിക്കുന്ന , സ്ത്രീത്വത്തെ അധ:കരിക്കുന്ന , അമുസ്ലിംങ്ങളെ രണ്ടാംകിട പൌരന്മാരായി കാണുന്ന , മുസ്ലിം മനസ്സുകളെ യുദ്ധക്കളമാക്കി നിര്‍ത്തുന്ന മൌദൂദി കൃതികളില് ഒന്നു പോലും ജമാ അത്ത് തള്ളുന്നില്ല. തന്നെയുമല്ല, അവ ഇന്നും വിറ്റു കാശാക്കുകയും ചെയ്യുന്നു. ! മൌദൂദിയേയോ മൌദൂദിയുടെ കൃതികളെയോ കയ്യൊഴിക്കാതെത്തന്നെ സാമ്രാജ്യത്വവിരുദ്ധ-മനുഷ്യാവകാശ സംരക്ഷക മുദ്രാവാക്യങ്ങള് മുഴക്കി ജാഥ നടത്തുന്ന ജമാ അത്തുകാരെ അനുമോദിക്കുന്ന ബുദ്ധിജീവികള് ഈ വൈരുദ്ധ്യം കണ്ടില്ലെന്നു നടിക്കുന്നതെന്തിനാണ്?\nഅന്‍പതുകളുടെ തുടക്കത്തില് തന്നെ കേരളത്തില് മൌദൂദിയുടെ ഉര്‍ദു പുസ്തകങ്ങളുടെ പരി‍ഭാഷകള് വന്നുതുടങ്ങിയിരുന്നു. ഇന്നും ഓരോ കൃതികള് മലയാളത്തില് വന്നുകൊണ്ടിരിക്കുന്നു. ജമാ അത്തിന്റെ പ്രസിദ്ധീകരണസംവിധാനമായ കോഴിക്കോട്ടെ ഇസ്ലാമിക് പബ്ലിഷിങ് ഹൌസ് (IPH) ആണ് ഇതിനു നേതൃത്വം നല്‍കുന്നത്. ചില കൃതികള് കേരളീയരുടെ ശ്രദ്ധയില് പെടാതിരിക്കുവാന് ശ്രദ്ധിക്കുക, പരിഭാഷകളില് ഗുരുതരമായ കൃത്രിമം കാണിക്കുക, മൂല കൃതികളുടെ മൌലിക സന്ദേശത്തില് യഥേഷ്ടം കൈ കടത്തുക, ഖുര് ആന് വാക്യങ്ങള് പോലും വികലമായി തര്‍ജ്ജമ ചെയ്യുക, പരിഭാഷയില് മൂലകൃതിയിലുള്ള ചില അധ്യായങ്ങള് തന്നെ ഒഴിവാക്കുക തുടങ്ങിയ അനേകം വിമര്‍ശനങ്ങള് ഇതിനകം IPHനു നേരെ ഉയര്‍ന്നുവന്നിട്ടുണ്ട്.\nഅവസാനമായി ; മൌദൂദി കൃതികളുടെ പരിഭാഷയില് മാത്രം ഒതുങ്ങുന്നില്ല IPHന്റെ കൃത്രിമം. മൌദൂദിയുടെ പാണ്ഡിത്യവും പദവിയും പൊലിപ്പിച്ചു കാണിക്കാന് ഈയിടെ പുറത്തിറക്കിയ പുസ്തകമാണ് ‘മൌദൂദി സ്മൃതി രേഖകള് ’ . മൌദൂദിയുടെ കുടുംബാംഗങ്ങളും ശിഷ്യന്മാരും സഹപ്രവര്‍ത്തകരും അനുയായികളും മൌലാനയുടെ ജീവിതത്തെയും ബൌദ്ധിക രാഷ്ട്രീയ പ്രവര്‍ത്തനങ്ങളെയും വിവിധ കോണുകളിലൂടെ വിലയിരുത്തുന്ന ലേഖനങ്ങളുടെ സമാഹാരമാണിത്. കൂട്ടത്തില് സമകാലിക മുസ്ലിം ലോകത്തിലെ ഏറ്റവും ശ്രദ്ധേയനായ ബുദ്ധിജീവിയും എഴുത്തുകാരനുമായ സിയാവുദ്ദീന് സര്‍ദാറിന്റെ ഒരു കുറിപ്പും കൊടുത്തിട്ടുണ്ട്. സര്‍ദാറിന്റെ Desperately Seeking Paradise എന്ന പ്രസിദ്ധ കൃതിയില്‍നിന്നെടുത്ത ഭഗമാണിത്.\nPosted by ea jabbar at 10:45 AM 101 comments: Links to this post\nജമാ അത്തെ ഇസ്ലാമി ആര് എസ്സ് എസ്സിന്റെ പ്രതിരൂപം ...


ലോക്‌സഭാ തെരഞ്ഞെടുപ്പ് ഏഴ് ഘട്ടങ്ങളിലായി; കേരളത്തില് വോട്ടെടുപ്പ് ഏപ്രില് 23ന് വോട്ടെണ്ണല് മേയ് 23ന് – The Editor\n»കണ്ടെയിനര് ബൈക്കിടിച്ചു തകര്‍ന്നു; അല്‍പ്പം മാറിയിരുന്നെങ്കില് ജീവന് തന്നെ പോയേനേ!..\n»മോദി നുണയനായ ലാമ; മോദിയെ പരിഹസിച്ച് നടന് പ്രകാശ് രാജ്\n»വിവിധ എക്‌സിറ്റ് പോള് ഫലങ്ങള് ഇങ്ങനെ!…\n»ഏരിയലിന് ഗിന്നസ് റെക്കോഡ്\n»വടകരയില് സിപിഎം വിമത സ്ഥാനാര്‍ഥിയ്ക്ക് വെട്ടേറ്റു\nലോക്‌സഭാ തെരഞ്ഞെടുപ്പ് ഏഴ് ഘട്ടങ്ങളിലായി; കേരളത്തില് വോട്ടെടുപ്പ് ഏപ്രില് 23ന് വോട്ടെണ്ണല് മേയ് 23ന്\nSunday March 10th, 2019 webdesk\nന്യൂഡല്‍ഹി: ഏഴു ഘട്ടങ്ങളിലായി ലോക്‌സഭാ തിരഞ്ഞെടുപ്പു പ്രക്രിയ പൂര്‍ത്തിയാക്കുമെന്നു തിരഞ്ഞെടുപ്പ് കമ്മിഷന് അറിയിച്ചു. ഏപ്രില് 11ന് തുടങ്ങുന്ന വോട്ടെടുപ്പ് മേയ് 19ന് അവസാനിക്കും. മേയ് 23ന് ആണ് വോട്ടെണ്ണല്. ഏപ്രില് 23ന് മൂന്നാംഘട്ടത്തിലാണു കേരളത്തില് തിരഞ്ഞെടുപ്പ്. ഏപ്രില് 11, 18, 23, 29, മേയ് 6, 12, 19 തീയതികളിലായാണു ഏഴു ഘട്ടങ്ങള്.\nആന്ധ്രപ്രദേശ്, അരുണാചല് പ്രദേശ്, സിക്കിം, ഒഡിഷ സംസ്ഥാനങ്ങളിലെ നിയമസഭാ തിരഞ്ഞെടുപ്പും ഇതോടൊപ്പം നടക്കും. ജമ്മു കശ്മീരില് നിയമസഭാ തിരഞ്ഞെടുപ്പ് ഇപ്പോഴില്ല. മാര്‍ച്ച്9വരെ ഒഴിവുള്ള നിയമസഭാ സീറ്റുകളിലേക്കുള്ള ഉപതിരഞ്ഞെടുപ്പുകളും ലോക്‌സഭാ തിരഞ്ഞെടുപ്പിനൊപ്പം നടത്തും.\nഒന്നാംഘട്ടത്തില് 91, രണ്ടാംഘട്ടത്തില് 97, മൂന്നാംഘട്ടത്തില് 115, നാലാംഘട്ടത്തില് 71, അഞ്ചാംഘട്ടത്തില് 51, ആറാംഘട്ടത്തില് 59, ഏഴാം ഘട്ടത്തില് 59 മണ്ഡലങ്ങളിലാണു വോട്ടെടുപ്പ് നടക്കുക.\nപെരുമാറ്റച്ചട്ടം നിലവില് വന്നു. പെരുമാറ്റച്ചട്ടം ലംഘിക്കുന്നവര്‍ക്കെതിരെ കര്‍ശന നടപടിയെടുക്കും. പതിനേഴാം ലോക്‌സഭയിലേക്കുള്ള വോട്ടെടുപ്പിന്റെ ഒരുക്കങ്ങളെല്ലാം പൂര്‍ത്തിയാക്കിയതായി മുഖ്യ തിരഞ്ഞെടുപ്പ് കമ്മിഷണര് സുനില് അറോറ വാര്‍ത്താസമ്മേളനത്തില് വ്യക്തമാക്കി. 90 കോടി വോട്ടര്‍മാരാണു രാജ്യത്തുള്ളത്. 10 ലക്ഷം പോളിങ് സ്റ്റേഷനുകള് തയാറാക്കും.\nഎല്ലാ പോളിങ് സ്റ്റേഷനുകളിലും വിവിപാറ്റ് ഉപയോഗിക്കും. വോട്ടിങ് യന്ത്രങ്ങള്‍ക്കു ജിപിഎസ് നിരീക്ഷണമുണ്ടാകും. രാജ്യത്ത് 8.43 കോടി പുതിയ വോട്ടര്‍മാരുണ്ട്. ഇതില് 1.5 കോടി പേര് 1819 വയസ്സുള്ളവരാണ്. പ്രശ്‌നബാധിത മേഖലയില് കൂടുതല് സുരക്ഷയൊരുക്കും. പരിസ്ഥിതിസൗഹൃദ തിരഞ്ഞെടുപ്പു പ്രചാരണം ഉറപ്പാക്കും.\nകേരളമടക്കമുള്ള 22 സംസ്ഥാനങ്ങളിലും കേന്ദ്രഭരണ പ്രദേശങ്ങളിലും മൂന്നാം ഘട്ടമായ ഏപ്രില് 23നാണു വോട്ടെടുപ്പ്. ജൂണ് മൂന്നിനാണു നിലവിലെ ലോക്‌സഭയുടെ കാലാവധി അവസാനിക്കുക. കഴിഞ്ഞ വര്‍ഷം ഒന്‍പതു ഘട്ടങ്ങളിലായി നടന്ന വോട്ടെടുപ്പാണ് ഇത്തവണ ഏഴിലേക്കു ചുരുങ്ങിയതെന്നു കമ്മിഷന് അറിയിച്ചു.\nപുതിയ വോട്ടര്‍മാര്‍ക്കു ടോള് ഫ്രീ നമ്പര് 1950. വോട്ടിങ് യന്ത്രത്തില് സ്ഥാനാര്‍ഥികളുടെ ചിത്രമുണ്ടാകും. വോട്ടു ചെയ്യാന് ഫോട്ടോ പതിച്ച തിരിച്ചറിയല് കാര്‍ഡ് നിര്‍ബന്ധം. ഉച്ചഭാഷിണി ഉപയോഗത്തിനു നിയന്ത്രണം. വോട്ടര്‍മാര്‍ക്കു പ്രത്യേക മൊബൈല് ആപ് പ്രബല്യത്തിലുണ്ടാകും.\nകൂടുതല് വാര്‍ത്തകള് വാട്‌സ്ആപ്പില് ലഭിക്കാന് 8921009305 എന്ന നമ്പറിലേക്ക് ‘add’ എന്ന് സന്ദേശം അയക്കു…\nBreaking news, Featured news, India, Kerala, Latest News, News2019 loksabha election, loksabha election 2019 shabhulal regal\nശബരിമല നട നാളെ തുറക്കും; യുവതികളെത്തിയാല് തടയുമെന്ന് കര്‍മസമിതി\nസ്‌നേഹിച്ച് മതിയായില്ല; സ്വര്‍ണമത്സ്യത്തെ കെട്ടിപ്പിടിച്ചുറങ്ങി4വയസ്സുകാരന്; ഒടുവില്\nകണ്ടെയിനര് ബൈക്കിടിച്ചു തകര്‍ന്നു; അല്‍പ്പം മാറിയിരുന്നെങ്കില് ജീവന് തന്നെ പോയേനേ!..\nAuto Auto news Bikes Blogs Breaking news\nമോദി നുണയനായ ലാമ; മോദിയെ പരിഹസിച്ച് നടന് പ്രകാശ് രാജ്\nന്യൂഡല്‍ഹി: മോദിയുടെ കേദാര്‍നാഥ് സന്ദര്‍ശത്തെ പരിഹസിച്ച് നടന് പ്രകാശ് രാജ്. ദ് ലൈ ലാമ (നുണയനായ ലാമ) എന്നാണ് മോദിയെ പ്രകാശ്...\nBlogs Breaking news Entertainment Featured news Film News Kerala Latest News News\nവിവിധ എക്‌സിറ്റ് പോള് ഫലങ്ങള് ഇങ്ങനെ!…\n17ാം ലോക്സഭാ തെരഞ്ഞെടുപ്പില് എന്.ഡി.എ സഖ്യത്തിന് വ്യക്തമായ മുന്‍തൂക്കം പ്രവചിച്ച് വിവിധ എക്സിറ്റ് ഫലങ്ങള്. അഞ്ചോളം എക്സിറ്റ്പോള് ഫലങ്ങളില് 280 മുതല്...\nBlogs Breaking news Featured news India International Kerala Latest News News\nഏരിയലിന് ഗിന്നസ് റെക്കോഡ്\nവടകരയില് സിപിഎം വിമത സ്ഥാനാര്‍ഥിയ്ക്ക് വെട്ടേറ്റു\nഗാന്ധി ഘാതകന് വീരപരിവേഷം: ഒറ്റയാള് പ്രതിഷേധവുമായി എബി ജെ. ജോസ്\n520 വനിതകള്‍ക്കൊപ്പം ഒരു മെഗാ മാര്‍ഗ്ഗം കളിക്ക് ഒരുങ്ങി മോഹന്‍ലാല്; ഒപ്പം സലിം കുമാറും, ഹരീഷ് കണാരനും\nരുദ്ര ഗുഹ സാധാരണ ഗുഹയല്ലാ!… പ്രാതല്, ഉച്ച ഭക്ഷണം, വൈകിട്ട് ചായ, അത്താഴം, 24 മണിക്കൂറും പരിചാരകന്, ടെലഫോണ്, വൈദ്യുതി തുടങ്ങി ആധുനിക സൗകര്യങ്ങള്\nഗാന്ധിജിയെ അപമാനിച്ച പ്രഗ്യക്ക് മാപ്പില്ല; പ്രഗ്യയുടെ വാക്കുകള് അതിദാരുണമെന്ന് മോദി\nകുടമാറ്റം, മേളം, ആര്‍പ്പ് വിളി!… ഒരു മിനിട്ട് കൊണ്ട് തൃശൂര് പൂരം കാണാം


കൂര്‍ക്കഞ്ചേരിയില് 40 ലക്ഷം ലിറ്റര് കുടിവെള്ളം ലഭ്യമാകും\nതൃശൂര്: കുടിവെള്ളപ്രശ്‌നം രൂക്ഷമായ തൃശൂര് കോര്‍പ്പറേഷനിലെ കൂര്‍ക്കഞ്ചേരി സോണല് പ്രദേശത്ത് ദിനംപ്രതി ഇനി 40 ലക്ഷം ലിറ്റര് കുടിവെള്ളം ലഭ്യമാകും. ഇതിനായി 3.65 കോടി രൂപയുടെ പദ്ധതി പൂര്‍ത്തിയായി. കോര്‍പ്പറേഷന് കൗണ്‍സില് അമൃത് പദ്ധതിയില് ഉള്‍പ്പെടുത്തിയാണ് കൂര്‍ക്കഞ്ചേരി പ്രദേശക്കാരുടെ കുടിവെള്ളപ്രശ്‌നത്തിന് ശാശ്വത പരിഹാരം കണ്ടെത്തിയത്. കൂര്‍ക്കഞ്ചേരി, ചിയ്യാരം പദ്ധതിക്കായി 400 എം എം പൈപ്പ് തനതായി ചെമ്പുക്കാവിലെ ടാങ്കില് നിന്ന് കൊണ്ടുവന്നു. 3.1 കിലോമീറ്റര് ദൂരത്തിലാണ് ഈ കുടിവെള്ള പദ്ധതി സാക്ഷാത്ക്കരിക്കുന്നതിനായി പൈപ്പിട്ടത്. ചിയ്യാരം ആലുംവെട്ടു വഴിയില് പഴയ പമ്പുകള് മാറ്റി ഇതിനാവശ്യമായ ടാങ്കും 65 എച്ച്പിയുടെ രണ്ട് മോട്ടോര് പമ്പും സ്ഥാപിച്ചു. ഇവിടെ തന്നെയാണ് അണ്ടര്‍ഗ്രൗണ്ട് ടാങ്കും വിതരണ ടാങ്കും സ്ഥാപിച്ചിരിക്കുന്നത്. വളരെ സുഗമമായി കൂര്‍ക്കഞ്ചേരി സോണില് കുടിവെള്ളം എത്തിക്കാന് ഇതോടെ കഴിയും.\n1987 ല് സ്ഥാപിതമായ വിതരണ ടാങ്കുള്‍പ്പെടുന്ന പദ്ധതിയാണ് ഇപ്പോള് ഉപയോഗിച്ചുവരുന്നത്. ഏകദേശം 200 പൊതു ടാപ്പുകള് മാത്രമായിരുന്നു ലക്ഷ്യം. പിന്നീട് ഹൗസ് കണക്ഷനുകളും പൊതു ടാപ്പുകളുടെ എണ്ണവും വര്‍ധിച്ചു. ജനങ്ങളുടെ ജലഉപഭോഗവും ഇതനുസരിച്ച് ക്രമാതീതമായി ഉയര്‍ന്നു. ഇതിന് പുറമെ ചിയ്യാരത്തേക്ക് വരുന്ന മെയിന് ലൈനില് നിന്നും മറ്റ് പ്രദേശങ്ങളിലേക്ക് ലൈനുകളും കൂടാതെ 100 കണക്കിന് വ്യക്തികള്‍ക്ക് കണക്ഷനും നല്‍കി. ഇതിന്റെ എല്ലാം ഭാഗമായി കൂര്‍ക്കഞ്ചേരിയിലേക്കുള്ള വെള്ളത്തിന്റെ വരവ് ഗണ്യമായി കുറയുകയായിരുന്നു. കൂടുതല് ജലലഭ്യതക്ക് വേണ്ട പുതിയ പദ്ധതികള് ഒന്നും നടപ്പിലാക്കാനും സാധിച്ചില്ല. ഇതിന് പരിഹാരമായാണ് 2018 മെയ് മാസത്തില് ഈ പുതിയ കുടിവെള്ള പദ്ധതിയുടെ നിര്‍മ്മാണോദ്ഘാടനം നടത്തിയത്. ചുരുങ്ങിയ കാലയളവില് തന്നെ പദ്ധതി പൂര്‍ത്തീകരിച്ച് ഈ കടുത്ത വേനലില് ജനങ്ങള്‍ക്ക് ആവശ്യമായ കുടിവെള്ളം എത്തിച്ചു കൊടുക്കാന് കഴിഞ്ഞതിന്റെ ചാരിതാര്‍ഥ്യത്തിലാണ് കോര്‍പ്പറേഷന്. ഉദ്ഘാടനം ഏതാനും ദിവസങ്ങള്‍ക്കുള്ളില് നടക്കുമെന്നും അധികൃതര് അറിയിച്ചു.


അവിഹിതബന്ധത്തിനു തടസ്സമായി നിന്ന അച്ഛനേയും അമ്മയേയും മകളേയും ഭക്ഷണത്തില് എലിവിഷം കലര്‍ത്തി കൊടുത്ത് കൊന്ന വീട്ടമ്മ; പോലീസിനോട് പറഞ്ഞ വിവരങ്ങള് അവിശ്വസനീയം\nകണ്ണൂര്: അവിശ്വനനീയമാം വിധം സംഭവപരമ്പരകള് തുടര്‍ന്നു കൊണ്ടിരിക്കുന്ന കേരളത്തില് മറ്റൊരു അവിശ്വസനീയ സംഭവം കൂടി. ദുരൂഹസാഹചര്യത്തില് പിണറായിയില് ഒരു കുടുംബത്തിലെ നാലു പേര് മരിച്ച സംഭവത്തില് പോലീസ് കസ്റ്റഡിയിലെടുത്ത വീട്ടമ്മ വണ്ണത്താംകണ്ടി സൗമ്യ (28) കുറ്റം സമ്മതിച്ചു. സൗമ്യയുടെ അച്ഛന് കുഞ്ഞിക്കണ്ണന്, അമ്മ കമല, എന്നിവരും സൗമ്യയുടെ മക്കളായ ഐശ്വര്യ, കീര്‍ത്തന എന്നിവരുമാണ് ദുരൂഹസാഹചര്യങ്ങളില് മരിച്ചത്. 2012 സെപ്റ്റംബര് ഒന്‍പതിനാണ് കീര്‍ത്തന മരിച്ചത്. ആറു വര്‍ഷങ്ങള്‍ക്കു ശേഷം ജനുവരി 21ന് ഐശ്വര്യ മരിച്ചു. കമല മാര്‍ച്ച് ഏഴിനും കുഞ്ഞിക്കണ്ണന് ഏപ്രില് 13നും മരിച്ചു.\nതലശ്ശേരി റസ്റ്റ് ഹൗസില് 11 മണിക്കൂറിലേറെ നീണ്ട ചോദ്യം ചെയ്യലിനൊടുവിലാണ് സൗമ്യയെ അറസ്റ്റ് ചെയ്തത്. മാതാപിതാക്കള്‍ക്കും ഒരു മകള്‍ക്കും എലിവിഷം നല്‍കിയാണ് കൊന്നതെന്ന് ചോദ്യം ചെയ്യലില് സൗമ്യ സമ്മതിച്ചു. അച്ഛന് കുഞ്ഞിക്കണ്ണന് രസത്തിലും അമ്മ കമലയ്ക്കു മീന് കറിയിലും മകള് ഐശ്വര്യയ്ക്കു ചോറിലും വിഷം നല്‍കിയെന്ന് സൗമ്യ സമ്മതിച്ചു. ഇളയ മകള് കീര്‍ത്തനയുടേത് സ്വാഭാവിക മരണമാണെന്നും ഇവര് മൊഴി നല്‍കിയതായാണ് വിവരം. അവിഹിതബന്ധങ്ങള്‍ക്കു തടസം നില്‍ക്കാതിരിക്കാനാണ് മാതാപിതാക്കളെ കൊന്നതെന്ന് സൗമ്യ ചോദ്യം ചെയ്യലില് സമ്മതിച്ചു.\nനേരത്തെ സ്വാഭാവിക മരണമെന്ന നിലയിലാണു മരണങ്ങള് കൈകാര്യം ചെയ്യപ്പെട്ടിരുന്നത്. സമാന സ്വഭാവമുള്ള മരണങ്ങള് സംശയം ഉയര്‍ത്തിയതിനെത്തുടര്‍ന്നാണ് സൗമ്യയെ ചോദ്യം ചെയ്തത്. സൗമ്യയുടെ മാതാപിതാക്കളുടെ മൃതശരീരത്തില് വിഷാംശം കണ്ടെത്തിയിരുന്നു. കഴിഞ്ഞ ജനുവരിയില് ഈ വീട്ടില് മരിച്ച കുട്ടിയുടെ മൃതദേഹം കഴിഞ്ഞ ദിവസം പൊലീസ് പുറത്തെടുത്ത് പരിശോധിച്ചിരുന്നു.\nമരണത്തിലെ ദുരൂഹതയുടെ ചുരുളഴിക്കാന് കോടതി നിര്‍ദേശപ്രകാരമാണ് ഐശ്വര്യയുടെ മൃതദേഹം കഴിഞ്ഞ ദിവസം പോസ്റ്റുമാര്‍ട്ടം ചെയ്യാനായി പുറത്തെടുത്തത്. ഈ വര്‍ഷം ജനുവരി 21നാണു വയറ്റിലെ അസ്വസ്ഥതയെ തുടര്‍ന്ന് പെണ്‍കുട്ടി മരിച്ചത്. അന്നു മരണത്തില് അസ്വാഭാവികത തോന്നാത്തതിനാല് പോസ്റ്റ്മോര്‍ട്ടം നടത്തിയിരുന്നില്ല.\nകണ്ണൂര് ജില്ലയില് ആദ്യമായാണ് ഇത്തരത്തില് സംഭവമുണ്ടായത്. ഛര്‍ദ്ദിയെ തുടര്‍ന്നാണ് സൗമ്യയുടെ കുടുംബത്തിലെ നാലു പേരും മരിച്ചത്. ഒരേ ലക്ഷണങ്ങളോടെ മരണങ്ങള് നടന്നതിന്റെ പശ്ചാത്തലത്തില് ബന്ധുക്കള് പൊലീസില് പരാതി നല്‍കിയിരുന്നു. നാലുപേരും കൊല്ലപ്പെട്ടതാകാമെന്ന സൂചനയില് മുഖ്യമന്ത്രി പിണറായി വിജയന്റെ ഓഫിസില് നിന്നുള്ള നിര്‍ദേശപ്രകാരം ക്രൈംബ്രാഞ്ച് ഡിവൈഎസ്പിയുടെ നേതൃത്വത്തില് അന്വേഷണം ഏറ്റെടുക്കുകയായിരുന്നു. സൗമ്യയുടെ മാതാപിതാക്കളുടെ മൃതശരീരത്തില് അലുമിനിയം ഫോസ്ഫൈഡിന്റെ സാന്നിധ്യം കണ്ടെത്തിയതോടെയാണ് നാലുപേരുടെയും മരണത്തില് ദുരൂഹത ബലപ്പെട്ടത്.\nതലശ്ശേരി എഎസ്പി ചൈത്ര തെരേസ ജോണിന്റേയും ക്രൈംബ്രാഞ്ച് ഡിവൈഎസ്പി രഘുരാമന്റേയും മേല്‍നോട്ടത്തിലായിരുന്നു ചോദ്യം ചെയ്യല്. അന്വേഷണത്തോട് സൗമ്യ വേണ്ട രീതിയില് സഹകരിച്ചിരുന്നില്ല. ഛര്‍ദ്ദിയെ തുടര്‍ന്ന് സൗമ്യ ആശുപത്രിയിലായിരുന്നതിനാല് വിവരങ്ങള് ശേഖരിക്കാന് പൊലീസിനായിരുന്നില്ല. എലിവിഷത്തില് പ്രധാന ഘടകമായ അലുമിനിയം ഫോസ്ഫൈഡ് എങ്ങനെ മരണപ്പെട്ടവരുടെ ഉളളിലെത്തി എന്നതില് ഊന്നിയായിരുന്നു പൊലീസ് അന്വേഷണം. സൗമ്യയുടെ വീടുമായി ബന്ധപ്പെട്ടിരുന്ന ചിലര് കേസില് പൊലീസ് നിരീക്ഷണത്തിലായിരുന്നു.\nഒരു കുടുംബത്തിലെ നാലുപേരുടെ തുടര്‍മരണങ്ങള്, അതിലെ ദുരൂഹതകള്, കേരളം അതിന്‍റെ ഞെട്ടലിലായിരുന്നു. സര്‍വരെയും അമ്പരപ്പിച്ച് തലശ്ശേരി സഹകരണ ആശുപത്രിയില് ചികില്‍സയില് കഴിഞ്ഞ വീട്ടമ്മ സൗമ്യയെത്തേടി പൊലീസെത്തിയപ്പോള് ആ അമ്പരപ്പ് ഇരട്ടിയായി. മഫ്തിയിലെത്തിയ പൊലീസ് സൗമ്യയെ ഓട്ടോയില് കയറ്റി കൊണ്ടുപോയി ചോദ്യം ചെയ്യുകയായിരുന്നു.\nവിഷം ഉള്ളില് ചെന്നാണ് സൗമ്യയുടെ മക്കളും മാതാപിതാക്കളും മരിച്ചതെന്ന് അന്വേഷണത്തില്‍ല് വ്യക്തമായി‍രുന്നു. എലിവിഷത്തിന്റെ പ്രധാനഘടകമായ അലൂമിനിയം ഫോസ്ഫൈഡാണ് ശരീരത്തിനുള്ളില് നിന്നും കണ്ടെടുത്തത്. എന്നാല് ഇത് ഉള്ളില്‍ച്ചെന്ന ലക്ഷണവുമായി സൗമ്യ എങ്ങനെ ആശുപത്രിയിലായി എന്നതായിരുന്നു പ്രധാന ചോദ്യം.\nസൗമ്യയുടെ മെ‍ഡിക്കല് പരിശോധനയില് അവരുടെ ശരീരത്തില് നിന്ന് രാസവസ്തുക്കളുടെ സൂചന ലഭിക്കാത്തത് പൊലീസില് സംശയമുണര്‍ത്തി. ഛര്‍ദ്ദിയുടെ അസുഖം പറഞ്ഞപ്പോള് ആദ്യം ആശുപത്രിയില് പോകാന് കൂട്ടാക്കാതിരുന്ന സൗമ്യയെ അയല്‍വാസികളാണ് നിര്‍ബന്ധിച്ച് ആശുപത്രിയിലാക്കിയത്.


നടിയെ ആക്രമിച്ച കേസില് വിചാരണ നിര്‍ത്തിവെക്കണമെന്നാവശ്യപ്പെട്ട് പോലീസ് സമര്‍പ്പിച്ച ഹര്‍ജി ഇന്ന് പരിഗണിക്കും -\nകൊച്ചി: നടിയെ ആക്രമിച്ച കേസില് വിചാരണ നിര്‍ത്തിവെക്കണമെന്നാവശ്യപ്പെട്ട് പോലീസ് സമര്‍പ്പിച്ച ഹര്‍ജി എറണാകുളത്തെ പ്രത്യേക കോടതി ഇന്ന് പരിഗണിക്കും. സംവിധായകന് ബാലചന്ദ്ര കുമാര് നടത്തിയ വെളിപ്പെടുത്തല് അടിസ്ഥാനത്തില് നടന് ദിലീപ് അടക്കമുള്ളവര്‍ക്കെതിരെ തുടരന്വേഷണം നടക്കുന്ന സാഹചര്യത്തിലാണ് പോലീസ് കോടതിയെ സമീപിച്ചത്.\nനടിയെ ആക്രമിച്ച പ്രതികള് ചിത്രീകരിച്ച അപകീര്‍ത്തികരമായ ദൃശ്യങ്ങള് ദിലീപിന്റെ കൈവശമുണ്ടെന്നായിരുന്നു ബാലചന്ദ്ര കുമാറിന്റെ വെളിപ്പെടുത്തല്. കൂടാതെ ഒന്നാം പ്രതിയായ സുനില് കുമാറുമായി ദിലീപിന് അടുത്ത ബന്ധമുണ്ടെന്നും ബാലചന്ദ്ര കുമാര് മുഖ്യമന്ത്രിക്ക് നല്‍കിയ പരാതിയില് പറഞ്ഞിരുന്നു. ഈ പരാതിയുടെ അടിസ്ഥാനത്തിലാണ് പ്രത്യേക സംഘം തുടര് അന്വേഷണത്തിന് നടപടികള് തുടങ്ങിയത്.\nകേസില് ഫൈനല് റിപ്പോര്‍ട്ട് സമര്‍പ്പിക്കുന്നത് വരെ വിചാരണ നടപടികള് നിര്‍ത്തണമെന്നും അപേക്ഷയില് പോലീസ് വ്യക്തമാക്കിയിട്ടുണ്ട്. വിചാരണക്കോടതിയുടെ നടപടികളില് പ്രതിഷേധിച്ച് സ്പെഷല് പ്രോസിക്യൂട്ടര് കഴിഞ്ഞ ദിവസം രാജിവെച്ചിരുന്നു. വിചാരണ അന്തിമഘട്ടത്തില് എത്തിനില്‍ക്കുകയാണ് നടിയെ ആക്രമിച്ച കേസില് അസാധാരണ പ്രതിസന്ധി ഉണ്ടായിട്ടുള്ളത്.\nഒമിക്രോണ് ജാഗ്രത; രാത്രികാല നിയന്ത്രണം ഇന്ന് മുതല്


ഹാപ്പി ബർത്ത്ഡേ! : Deepika.com Sunday Special\nആഘോഷങ്ങൾ എല്ലാവർക്കും ഇഷ്ടമാണ്. വിവാഹം, ജന്മദിനം, വിവാഹ വാർഷികം, യാത്രയയപ്പ്, വിജയം തുടങ്ങി നിരവധി ആഘോഷങ്ങൾ നമ്മൾ കൊണ്ടാടാറുണ്ട്. ചിലപ്പോൾ ആഘോഷങ്ങൾക്കായി പോലും നമ്മൾ എന്തെങ്കിലും വിശേഷങ്ങൾ കണ്ടുപിടിക്കാറുണ്ട്.\nഫിലാഡെൽഫിയയിലെ പെൻസിൽവാനിയ മൃഗശാലയിൽ കഴിഞ്ഞ ദിവസം ഒരാഘോഷം നടന്നു. ഒരു ജന്മദിന ആഘോഷം. അതിനെന്താ ഇത്ര പ്രത്യേകതയെന്നല്ലേ? മൃഗശാലയിലെ 60വയസുള്ള ആൽഡബ്ര വിഭാഗത്തിൽപ്പെട്ട ആമയുടെ ജന്മദിനമാണ് ജീവനക്കാർ ഗംഭീരമായി ആഘോഷിച്ചത്. ഹെൻ‌റി എന്നാണ് ആമയെ വിളിക്കുന്നത്. ബർത്തഡേ തൊപ്പി അണിയിച്ച ആമയെ സുന്ദരനാക്കി. പിന്നീട് പഴങ്ങളും പച്ചക്കറിയും കൊണ്ട് നിർമിച്ച കേക്ക് നൽകി. കേക്കിൽ 60 എന്ന എഴുത്തും ഉണ്ടായിരുന്നു. പൂക്കൾകൊണ്ട് കേക്ക് അലങ്കരിക്കാനും ജീവനക്കാർ സമയം കണ്ടെത്തി.\n2016ൽ ഹെൻറിയുടെ ഒപ്പമുള്ള ആമയുടെ 50-ാം ജന്മദിനവും ജീവനക്കാർ ഗംഭീരമായി ആഘോഷിച്ചിരുന്നു. ഹെൻ‌റിയുടെ ജന്മദിന ആഘോഷം സോഷ്യൽ മീഡിയയിൽ വൈറലാണ്. ആയിരക്കണക്കിന് ഷെയറാണ് വീഡിയോയ്ക്ക് ലഭിച്ചത്. പൊതുജനത്തിനും ആഘോഷങ്ങളിൽ പങ്കെടുക്കാൻ അവസരം നൽകാറുണ്ട്.


അതിരുകടക്കുന്ന സെല്‍ഫികള് മാനസിക വൈകല്യമോ ? – Boolokam\nഅതിരുകടക്കുന്ന സെല്‍ഫികള് മാനസിക വൈകല്യമോ ?\nഫേസ്ബുക്കിലും ഇന്‍സ്റ്റാഗ്രമിലുമൊക്കെ സ്വന്തം സെല്‍ഫികള് വാരി വിതറുന്ന ചില ആണ് കൂട്ടുകാര് എങ്കിലും നമ്മുടെ ഇടയില് ഉണ്ടാകും. ‘ഇവനൊക്കെ വട്ടാണോ’ എന്നും നമ്മുടെ ചില കൂട്ടുകാര് ചോദിക്കാറുണ്ട്.\nഫേസ്ബുക്കിലും ഇന്‍സ്റ്റാഗ്രമിലുമൊക്കെ സ്വന്തം സെല്‍ഫികള് വാരി വിതറുന്ന ചില ആണ് കൂട്ടുകാര് എങ്കിലും നമ്മുടെ ഇടയില് ഉണ്ടാകും. ‘ഇവനൊക്കെ വട്ടാണോ’ എന്നും നമ്മുടെ ചില കൂട്ടുകാര് ചോദിക്കാറുണ്ട്. എന്നാല് ഇത്തരത്തിലുള്ള ആള്‍ക്കാരില് മാനസിക രോഗ ലക്ഷണങ്ങളോ വളരെ ലളിതമായ അളവില് മാനസിക രോഗമോ കാണും എന്ന് പുതിയ പഠനങ്ങള് പറയുന്നു. അല്ലെങ്കില് തന്നെ ഒരു പൊടിക്ക് വട്ടില്ലാത്തവര് ആരാ അല്ലെ ?\nഒഹിയോ യൂണിവേഴ്സിറ്റി ആസ്ഥാനമാക്കി നടന്ന ചില പഠനങ്ങളില് വെളിവാകുന്നത് സ്വന്തം ചിത്രങ്ങള് സോഷ്യല് മീഡിയയില് കുത്തിനിറയ്ക്കുന്നവരില് ഭൂരിഭാഗവും അത്മാരധാന അഥവാ സ്വശരീര ആരാധന ഉള്ളവര് ആണന്നു പറയുന്നു.\nഎന്നാല് തന്‍റെ ചിത്രങ്ങള് എഡിറ്റ് ചെയ്തു കൂടുതല് സുന്ദരനാക്കി ഇടുന്ന ആള്‍ക്കാരില് അത്മാരധാന മാത്രമല്ല അത്തരം ആള്‍ക്കാര് സ്വയം പുകഴ്ത്തുന്ന സ്വഭാവം ഉള്ളവരും ആണെന്ന് പഠനങ്ങള് പറയപ്പെടുന്നു.\nചിത്രങ്ങള് എടുത്തു ഫേസ്ബുക്ക് ഇന്‍സ്റ്റഗ്രാം തുടങ്ങിയ സൈറ്റുകളില് കുത്തിനിറയ്ക്കുന്ന പുരുഷന്മാര് പൊതുവേ അത്മാരധാന പ്രകടിപ്പിക്കുന്നവര് ആണന്നു നേരത്തെ പറയപ്പെട്ടിരുന്നു എങ്കിലും ഇത് ആദ്യമായാണ് ഒരു വിശദ പഠനത്തിന്റെ പിന്‍ബലം കിട്ടുന്നത്.\nപഠനങ്ങളില് വ്യക്തമായ മറ്റൊരു കാര്യം ഇത്തരം ആള്‍ക്കാരില് മാനസിക രോഗ ലക്ഷണങ്ങള്. എതിര് ലിംഗത്തെ അകഷിക്കാനുള്ള അമിത വ്യഗ്രത, കൂടാതെ മറ്റു പല സ്വഭാവ സവിശേഷതകളും, കാണപ്പെടുന്നു എന്നതാണ്.\nഅത്മാരധാന എന്ന് പറഞ്ഞാല് സ്വയം മറ്റുള്ളവരില് നിന്നും മികച്ചതാണെന്നുള്ള തോന്നലും, കൂടുതല് ആകര്‍ഷണം തനിക്കുണ്ടെന്നും സമര്‍ത്ഥനും കാര്യക്ഷമത കൂടിയവനും എന്നുമൊക്കെയുള്ള തോന്നലുകള് ആണ്. ഇതിനുള്ള പ്രധാന കാരണം ഉള്ളില് ഒളിഞ്ഞു കിടക്കുന്ന അപകര്‍ഷതാ ബോധം തന്നെയാണ്. ഇതിനെയൊക്കെ മറികടക്കാവുന്ന ത്വരയായിട്ടാണ് അത്മാരധാന ആള്‍ക്കാര് പ്രകടിപ്പിക്കുന്നത്.\n18 നും 40 നും ഇടയില് പ്രായമുള്ള 800 പേരില് നടത്തിയ പഠനത്തില് നിന്നുമാണ് ഇത്തരത്തിലുള്ള റിപ്പോര്‍ട്ട് കിട്ടുന്നത്. അതിശയിപ്പിക്കുന്ന വിവരങ്ങള് പലതും പുരുഷന്മാരെ ക്കുറിച്ച് ഈ പഠനം തെളിയിക്കുന്നുണ്ട്. ചില ആള്‍ക്കാര് ഫോട്ടോ എടുത്തു അതുപോലെ പോസ്റ്റ് ചെയ്യുകയാണ് പതിവ്. ഇവര്‍ക്ക് എപ്പോളും തങ്ങളെ കണ്ടുകൊണ്ടിരിക്കണം അതാണ് കാരണം. കൂടുതല് സമയം ചിത്രത്തിന്‍റെ മോഡി കൂറ്റന് സമയം ചിലവഴിക്കുന്നവരില് എതിര് ലിംഗാകര്‍ഷണം ആണ് ലക്ഷ്യം.\nസെഫികള് കൊണ്ട് അമ്മാനമാടുന്നവര് മുഴുവന് മാനസിക രോഗികള് എന്നല്ല ഇതിനര്‍ത്ഥം. മറിച്ച്, ഇത്തരം സ്വഭാവമുള്ളവരില് മേല്‍പ്പറഞ്ഞ ലക്ഷനഗല് കൂടുതലായി കണ്ടു വരുന്നു ഏന്നെയുള്ളൂ. ആലെങ്കില് പലരും ചോദിക്കും ഈ സോഷ്യല് മീഡിയ വരുന്നതിനു മുന്‍പ് ഈ അസുഖങ്ങള് ഒന്നും ഉണ്ടായിരുന്നില്ലേ എന്ന് ?…\nRelated Topics:MENTAL HEALTHselfie\nരാവിലെ എഴുന്നേറ്റ് ഈ അഞ്ച് കാര്യങ്ങള് ചെയ്‌താല് തടി കുറയ്ക്കാം\nഈ കാര്യങ്ങള് ഈ രാജ്യങ്ങളുടെ മാത്രം പ്രത്യേകതയാണ്


ശ്രീ ദുർഗ്ഗാദേവിയുടെ നാമജപം - സനാതൻ സംസ്ഥ\nസനാതൻ സംസ്ഥ > Latest Articles > ഓഡിയോ ഗാലറി > നാമജപം > ശ്രീ ദുർഗ്ഗാദേവിയുടെ നാമജപം\nഒരു ദേവതയുടെ കൃപ നേടുന്നതിനുള്ള ആരാധന രീതികൾ ഓരോ യുഗത്തിലും വ്യത്യസ്തമായിരിക്കും. ‘കലിയുഗത്തിൽ ഈശ്വരന്‍റെ കൃപ നേടുവാനുള്ള ഏക മാർഗ്ഗം ദൈവത്തിന്‍റെ നാമജപമാണ്’ എന്ന് ഗുരക്കന്മാർ ഉപദേശിച്ചിട്ടുണ്ട്. കലിയുഗിൽ ഈശ്വരന്‍റെ നാമം ജപിക്കുന്നത് അനുയോജ്യമായ സാധനയാണെന്ന് ഇത് സൂചിപ്പിക്കുന്നു. ജപത്തിന്‍റെ പ്രതീതി ഉപബോധമനസ്സിൽ പതിക്കുന്നതുവരെ, കുറച്ച് ഉച്ചത്തിൽ ജപിക്കുന്നത് പ്രയോജനകരമാണെന്ന് പല൪ക്കും അനുഭവമുണ്ട്. ഒരു ദേവതയുടെ രൂപം, രുചി, സുഗന്ധം, ഊർജ്ജം എന്നിവ ആ ദേവതയുടെ നാമത്തിനോടൊപ്പം ഉണ്ടാകും. ദേവതയുടെ നാമം ചൊല്ലുമ്പോഴോ അത് കേൾക്കുമ്പോഴോ ഈ തത്ത്വം കണക്കിലെടുക്കണം.\nഇനി നമുക്ക് ശ്രീ ദു൪ഗ്ഗാദേവിയുടെ നാമജപം കേൾക്കാം..\n‘ദുർഗ’ എന്ന വാക്കിന്‍റെ അർത്ഥം\n‘ശ്രീ ദുർഗാദേവ്യൈ നമഃ’ എന്ന മന്ത്രത്തിലെ ‘ദുർഗ’ എന്ന വാക്കിലെ ‘ദുർ’ എന്നത് അസുരന്മാരെയും ‘ഗ’ എന്നത് സംഹാരം അല്ലെങ്കിൽ ഉന്മൂലനത്തെയും സൂചിപ്പിക്കുന്നു. അങ്ങനെ ദുർഗ എന്നാൽ തിന്മയെ നശിപ്പിക്കുന്നത്.\nനാമജപത്തിൽ താരക ഭാവം പ്രകടിപ്പിക്കാൻ എന്തു ചെയ്യണം?\nദേവിയുടെ താരക രൂപത്തെ പ്രകടമാക്കുന്നതിനായി നാമം ജപിക്കുന്ന നേരത്ത് ‘ശ്രീ ദുർഗാദേവ്യൈ നമഃ’ എന്ന് ചൊല്ലുമ്പോൾ അതിലെ എല്ലാ അക്ഷരങ്ങളും നീട്ടി ചൊല്ലുക. ഒരു വാക്കിനും പ്രാധാന്യം നൽകരുത്. എല്ലാ വാക്കുകളും സൗമ്യമായി ഉച്ചരിക്കുക. ഇതിലൂടെ ദേവി തത്വത്തിന്‍റെ കൂടുതൽ ഗുണം ലഭിക്കുന്നു.\nമുകളിൽ കൊടുത്തിരിക്കുന്നതുപോലെ ധ൪മ ഗ്രന്ഥങ്ങളിൽ ഉപദേശിച്ചിട്ടുള്ളതു പ്രകാരം ശ്രീ ദുർഗാദേവിയുടെ നാമം ഉചിതമായ രീതിയിൽ ചൊല്ലാൻ ശ്രമിക്കുക. ഈ മന്ത്രോച്ചാരണത്തിൽ നിന്ന് എല്ലാവർക്കും ആധ്യാത്മിക ഗുണം ലഭിക്കട്ടെ എന്നാണ് ദേവിയോടുള്ള ഞങ്ങളുടെ ആത്മാർത്ഥമായ പ്രാർത്ഥന.\nഒരു ദേവതയുടെ രക്ഷകനോ (താരക) സംഹാരകനോ (മാരക) ആയ രൂപവുമായി ബന്ധപ്പെട്ട മന്ത്രത്തെ താരക അല്ലെങ്കിൽ മാരക ജപം എന്ന് പറയുന്നു.\nഒരു മഹത്ത്വമേറിയ സിദ്ധാന്തം എന്തെന്നാൽ നവരാത്രിയുടെ ഉത്സവ വേളയിൽ ദേവി തത്ത്വം മറ്റ് ദിവസങ്ങളെ അപേക്ഷിച്ച് ആയിരം മടങ്ങ് കൂടുതൽ സജീവമായിരിക്കും. അതിനാൽ ദേവി തത്ത്വത്തിൽ നിന്ന് പ്രയോജനം നേടുന്നതിന് ‘ശ്രീ ദുർഗാദേവ്യൈ നമഃ’ എന്ന നാമം പരമാവധി ജപിക്കുക.\nഗുരുക്കന്മാരുടെ മാർഗനിർദേശപ്രകാരം ജപിച്ച നാമം\nഇവിടെ നൽകിയിരിക്കുന്ന ജപങ്ങളുടെ പ്രത്യേകത എന്തെന്നാൽ സനാതൻ സംസ്ഥയുടെ സദ്ഗുരു ശ്രീചിത്ശക്തി ശ്രീമതി. അഞ്ജലി ഗാഡ്ഗിൽ അവ൪കൾ പരാത്പര ഗുരു (ഡോക്ട൪) ജയന്ത് ആഠവലെജീയുടെ മാർഗനിർദേശപ്രകാരം ശാസ്ത്രീയ പരീക്ഷണങ്ങളിലൂടെ തയ്യാറാക്കി എന്നതാണ്.\nസന്ദ൪ഭം : സനാതൻ സംസ്ഥയുടെ ‘ശക്തി’ എന്ന ഗ്രന്ഥം\nCategories നാമജപം Post navigation


കോവിഡ് രണ്ടാം തരംഗം; സമ്പൂര്‍ണ ലോക്ക് ഡൗൺ പ്രഖ്യാപിച്ച് ഝാര്‍ഖണ്ഡ് | Jharkhand|covid-19|Lockdown\nകോവിഡ് രണ്ടാം തരംഗം; സമ്പൂര്‍ണ ലോക്ക് ഡൗൺ പ്രഖ്യാപിച്ച് ഝാര്‍ഖണ്ഡ്\nApr 20, 2021, 04:17 pm IST\nറാഞ്ചി : കോവിഡ് വ്യാപനത്തെ തുടർന്ന് ഒരാഴ്ച സമ്പൂര്‍ണ ലോക്ക്ഡൗണ് പ്രഖ്യാപിച്ച് ഝാര്‍ഖണ്ഡ് സര്‍ക്കാര്. ഏപ്രില് 22 മുതല് 29വരെയാണ് ലോക്ക് ഡൗൺ. നിയന്ത്രണങ്ങള് കടുപ്പിച്ചിട്ടും കോവിഡ് വ്യാപനം രൂക്ഷമായി തുടരുന്ന സാഹചര്യത്തിലാണ് സര്‍ക്കാരിന്റെ തീരുമാനം.\nഅവശ്യസര്‍വീസുകള്‍ക്ക് മാത്രമാണ് അനുമതി. ആരാധാനലയങ്ങള് തുറന്നുപ്രവര്‍ത്തിക്കുമെങ്കിലും ആള്‍ക്കൂട്ടം അനുവദിക്കില്ല. കോവിഡ് രൂക്ഷമായി തുടരുന്നതിനെ തുടര്‍ന്ന് സംസ്ഥാനത്ത് ശക്തമായ നിയന്ത്രണങ്ങള് ഏര്‍പ്പെടുത്തിയിരുന്നു. സ്‌കൂളുകളും കോളജുകളുമെല്ലാം അടച്ചു.പരീക്ഷകള് മുഴുവന് മാറ്റിവെച്ചിരുന്നു.\nRead Also : അമ്മയുടെയും ഭാര്യയുടെയും സഹായത്തോടെ അനുജൻ ജ്യേഷ്ഠന്റെ മൃതദേഹം കുഴിച്ചിട്ടു; കൊല്ലത്ത് ദൃശ്യം മോഡൽ കൊലപാതകം\nകഴിഞ്ഞ മണിക്കൂറുകളില് സംസ്ഥാനത്ത് 14,552 പേര്‍ക്കാണ് വൈറസ് ബാധ സ്ഥിരീകരിച്ചത്. 97 പേര് മരിച്ചു. കഴിഞ്ഞ ദിവസം ഡല്‍ഹിയിലും ആറ് ദിവസത്തേക്ക് സമ്പൂര്‍ണ ലോക്ക്ഡൗണ് പ്രഖ്യാപിച്ചിരുന്നു. ഉത്തര്‍പ്രദേശില് വാരാന്ത്യലോക്ക്ഡൗണ് പ്രഖ്യപിച്ചിട്ടുണ്ട്\nJharkhand covid-19 Lockdown\nമാസ്ക് വെക്കില്ലെന്ന് വാശി പിടിച്ച ദമ്പതികളെ മാസ്ക് വെപ്പിച്ച് ജയിലിലേക്ക് അയച്ച് കോടതി\nMay 16, 2021, 03:49 pm IST\nഎൻഡിഎ ഘടകക്ഷിയായ എൻകെസി സംസ്ഥാന ജനറൽ സെക്രട്ടറി ബിജു നാരായണൻ അന്തരിച്ചു\nMay 16, 2021, 10:37 am IST\nകോവിഡ് പ്രതിരോധ ഉത്പന്നങ്ങളുടെ വില പുതുക്കി നിശ്ചിയച്ച നടപടിയിൽ ആശങ്ക അറിയിച്ച് ആരോഗ്യ പ്രവർത്തകർ\nMay 16, 2021, 09:23 am IST\nകോവിഡിന് ‘പ്ലാസ്മാ തെറാപ്പി ഫലപ്രദമല്ലെന്ന് ഐ.സി.എം.ആർ വിദഗ്ധസമിതി\nMay 16, 2021, 08:45 am IST


Starc to miss upcoming India tour - Malayalam MyKhel\n» സൂപ്പര് താരമില്ലാതെ ഓസ്‌ട്രേലിയ, പിന്‍മാറി... ടി20, ഏകദിന പരമ്പരകള് ഇന്ത്യക്കു തന്നെ\nഇന്ത്യ ഓസ്ട്രേലിയ പോരാട്ടം വീണ്ടും വരുന്നു | Oneindia Malayalam\nമെല്‍ബണ്: ഓസ്‌ട്രേലിയയെ അവരുടെ നാട്ടില് ചെന്നു നാണംകെടുത്തി വിട്ട ടീം ഇന്ത്യ ഇനി സ്വന്തം നാട്ടിലും അത്തരമൊരു ഷോക്കിനുള്ള പടയൊുക്കത്തിലാണ്. ന്യൂസിലാന്‍ഡ് പര്യടനം കഴിഞ്ഞാലുടന് ഓസീസ് ടീം ഇന്ത്യയിലെത്തും. ടി20, ഏകദിന പരമ്പരകളിലാണ് ഇന്ത്യയും ഓസീസും ശക്തി പരീക്ഷിക്കുന്നത്. അഞ്ച് ഏകദിനങ്ങളും രണ്ടു ടി20 മല്‍സരങ്ങളുമാണ് ഓസ്‌ട്രേലിയിയയുടെ ഇന്ത്യന് പര്യടനത്തിനുള്ളത്.\nഇന്ത്യയോട് നാട്ടില് ടെസ്റ്റ്, ഏകദിന പരമ്പരകള് കൈവിട്ടതിന്റെ ക്ഷീണം തീര്‍ക്കാന് ഓസീസിന് ഇവിടെ നടക്കുന്ന രണ്ടു പരമ്പരകളും നേടിയേ തീരൂ. ഇന്ത്യ ന് പര്യടനത്തിനുള്ള ടീമിനെ കഴിഞ്ഞ ദിവസം ഓസ്‌ട്രേലിയ പ്രഖ്യാപിച്ചു. ഫെബ്രുവരി 24ന് ടി20 പരമ്പരയോടെയാണ് ഓസ്‌ട്രേലിയയുടെ ഇന്ത്യന് പര്യടനം ആരംഭിക്കുന്നത്.\nമിച്ചെല് സ്റ്റാര്‍ക്ക് ഇന്ത്യയിലേക്കില്ല\nപേസ് ബൗളിങിന്റെ കുന്തമുനയായ മിച്ചെല് സ്റ്റാര്‍ക്കില്ലാതെയാണ് ഓസ്ട്രേലിയ ഇന്ത്യയിലേക്കു വരുന്നത്. പരിക്കു മൂലമാണ് സൂപ്പര് താരത്തിന്‍റെ പിന്‍മാറ്റമെന്നു\nക്രിക്കറ്റ് ഓസ്‌ട്രേലിയ അറിയിച്ചു. സ്റ്റാര്‍ക്കിന്റെ പിന്‍മാറ്റം പരമ്പരയില് തീര്‍ച്ചയായും ഇന്ത്യന് പ്രതീക്ഷ വര്‍ധിപ്പിക്കുന്നുണ്ട്.\nശ്രീലങ്കയ്‌ക്കെതിരേ ഈയാഴ്ച ആദ്യം നടന്ന നടന്ന അവസാന ടെസ്റ്റില് 10 വിക്കറ്റുമായി സ്റ്റാര്‍ക്ക് കസറിയിരുന്നു. ഇന്ത്യന് പര്യടനത്തിനു ശേഷം പാകിസ്താനെതിരേ യുഎഇയില് നടക്കുന്ന അഞ്ചു മല്‍സരങ്ങളുടെ ഏകദിന പരമ്പരയില് സ്റ്റാര്‍ക്ക് തിരിച്ചെത്തുമെന്നാണ് പ്രതീക്ഷിക്കുന്നതെന്ന് ദേശീയ സെലക്ടര് ട്രെവര് ഹോണ്‍സ് വ്യക്തമാക്കി.\nഹാസ്സ്ല്‍വുഡ് നേരത്തേ പിന്‍മാറി\nഓസീസ് ടീമിനേറ്റ രണ്ടാമത്തെ പ്രഹരമാണ് സ്റ്റാര്‍ക്കിനേറ്റ പരിക്ക്. ടീമിലെ മറ്റൊരു പ്രധാന പേസറായ ജോഷ് ഹാസ്സ്ല്‍വുഡ് നേരത്തേ തന്നെ പരിക്ക് മൂലം ടീമില് നിന്നും വിട്ടുനില്‍ക്കുകയാണ്. ഇന്ത്യക്കെതിരേ നടന്ന ടെസ്റ്റ് പരമ്പരയ്ക്കിടയെയാണ് താരത്തെ പരിക്ക് പിടികൂടിയത്.\nപേസ് ബൗളിങില് രണ്ടു പരിചയസമ്പന്നരായ താരങ്ങളുടെ അഭാവം ഇന്ത്യന് പര്യടനത്തില് എങ്ങനെ നികത്തുമെന്നതായിരിക്കും ലോക ചാംപ്യന്‍മാര് നേരിടുന്ന പ്രധാന വെല്ലുവിളി.\nബൗളിങില് മാത്രമല്ല ബാറ്റിങിലും ഓസ്‌ട്രേലിയക്കു പ്രശ്‌നങ്ങളുണ്ട്. ഇന്ത്യക്കെതിരേ മികച്ച റെക്കോര്‍ഡുള്ള ഷോണ് മാര്‍ഷ് ഇന്ത്യന് പര്യടനത്തിന്റെ ആദ്യത്തെ കുറച്ചു മല്‍സരങ്ങളില് കളിക്കില്ല. പര്യടനത്തിന്റെ പകുതിയില് വച്ചു മാത്രമേ അദ്ദേഹം ടീമിനൊപ്പം ചേരുകയുള്ളൂ. ഭാര്യയുടെ പ്രസവത്തെ തുടര്‍ന്നാണ് മാര്‍ഷ് ടീമില് നിന്നും വിട്ടുനില്‍ക്കുന്നത്. ഏകദിന പരമ്പരയിലെ മൂന്നാത്തെ മല്‍സരത്തില് അദ്ദേഹം ടീമില് തിരിച്ചെത്തിയേക്കുമെന്നാണ് വിവരം.\nവിലക്ക് മൂലം മുന് ക്യാപ്റ്റന് സ്റ്റീവ് സ്മിത്ത്, വെടിക്കെട്ട് ഓപ്പണര് ഡേവിഡ് വാര്‍ണര് എന്നിവര് നേരത്തേ തന്നെ ടീമിന് പുറത്താണ്.\nആരോണ് ഫിഞ്ച് (ക്യാപ്റ്റന്), ഉസ്മാന് ഖവാജ, ഷോണ് മാര്‍ഷ്, പീറ്റര് ഹാന്‍ഡ്‌സോംബ്, ഗ്ലെന് മാക്‌സ്‌വെല്, ആഷ്ടണ് ടേണര്, മാര്‍ക്കസ് സ്‌റ്റോയ്ണിസ്, അലെക്‌സ് കറേ, പാറ്റ് കമ്മിന്‍സ്, നതാന് കോള്‍ട്ടര് നൈല്, ജൈ റിച്ചാര്‍ഡ്‌സന്, കെയ്ന് റിച്ചാര്‍ഡ്‌സന്, ജാസണ് ബെറന്‍ഡോര്‍ഫ്, നതാന് ലിയോണ്, ആദം സാംപ, ഡാര്‍സി ഷോര്‍ട്ട്.\nRead more about: mitchell starc australia india മിച്ചെല് സ്റ്റാര്‍ക്ക് ഓസ്‌ട്രേലിയ ഇന്ത്യ\nStory first published: Thursday, February 7, 2019, 9:51 [IST]


കെപിസിസി ജനറൽ സെക്രട്ടറി ജി രതികുമാർ ഇനി സിപിഐഎമ്മിനൊപ്പം – Kairali News | Kairali News Live l Latest Malayalam News\nകോൺഗ്രസിൽ നിന്ന് വീണ്ടും രാജി. കെപിസിസി ജനറൽ സെക്രട്ടറി ജി രതികുമാറാണ് രാജിവെച്ചത്. രാജിപ്രഖ്യാപിച്ച ശേഷം സിപിഐ എം സംസ്‌ഥാന കമ്മിറ്റി ഓഫീസായ എ കെ ജി സെൻററിൽ എത്തിയ രതികുമാർ സിപിഐ എമ്മുമായി സഹകരിച്ച് പ്രവർത്തിക്കുമെന്ന് പറഞ്ഞു.\nഎകെജി സെൻററിൽ പൊളിറ്റ് ബ്യൂറോ അംഗം കോടിയേരി ബാലകൃഷ്‌ണൻ രതികുമാറിനെ ചുവപ്പുഷാൾ അണിയിച്ചു സ്വീകരിച്ചു. കോൺഗ്രസിൽനിന്ന് പ്രധാന നേതാക്കൾ കൂട്ടത്തോടെ രാജിവെയ്‌ക്കുകയാണ്. ഉപ്പുചാക്ക് വെള്ളത്തിൽവെച്ച അവസ്‌ഥയാണ് കോൺഗ്രസിനെന്നും കോടിയേരി ബാലകൃഷ്ണന് പറഞ്ഞു.\nകൊല്ലത്ത് നിന്നുള്ള കോൺഗ്രസ് നേതാവാണ് രതികുമാർ. കഴിഞ്ഞ രണ്ടര വർഷമായി കെപിസിസി ജനറൽ സെക്രട്ടറിയായിരുന്നു. അതിന് മുമ്പ് സെക്രട്ടറിയായും പ്രവർത്തിച്ചിരുന്നു. ഡിസിസി പുനഃസംഘടനയിൽ പ്രതിഷേധിച്ചാണ് കോൺഗ്രസിൽനിന്നും രാജിവെച്ചത്. ഇന്നലെ കെപിസിസി ജനറൽ സെക്രട്ടറി കെ പി അനിൽകുമാർ കോൺഗ്രസിൽനിന്ന് രാജിവെച്ചിരുന്നു.


ക്രോസ് ഫിറ്റ്, മാര്‍ഷ്യല് ആര്‍ട്‌സ് യോഗ; പുനീത് രാജ്കുമാറിന്റെ മരണശേഷം ചര്‍ച്ചയാകുന്നത് - ഇ വാർത്ത | evartha\nക്രോസ് ഫിറ്റ്, മാര്‍ഷ്യല് ആര്‍ട്‌സ് യോഗ; പുനീത് രാജ്കുമാറിന്റെ മരണശേഷം ചര്‍ച്ചയാകുന്നത്\nഎല്ലാ സിനിമാസ്വാദാകരേയും ഒരുപോലെ ഞെട്ടിച്ച വിയോഗമാണ് കന്നഡ താരം പുനീത് രാജ്കുമാറിന്റേത് ഇന്ന് രാവിലെ ജിമ്മില് പരിശീലനത്തില് എത്തിയ അദ്ദേഹത്തിന് വര്‍ക്കൗട്ട് തുടരുന്നതിനിടെ ദേഹാസ്വാസ്ഥ്യം അനുഭവപ്പെടുകയും തുടര്‍ന്ന് ആശുപത്രിയിലേക്ക് തിരിക്കുകയുമായിരുന്നു.\nഅതേസമയം, ഹൃദയാഘാതത്തെ തുടര്‍ന്നാണ് അന്ത്യമെന്നാണ് ലഭിക്കുന്ന വിവരം. ശരീരത്തിന്റെ ആരോഗ്യകാര്യങ്ങളില് ഇത്രമാത്രം ശ്രദ്ധ വച്ചുപുലര്‍ത്തിയിരുന്ന താരത്തിന്റെ അപ്രതീക്ഷിതമായ മരണം സിനിമാലോകത്തെ സുഹൃത്തുക്കള്‍ക്കും ആരാധകര്‍ക്കുമൊന്നും ഉള്‍ക്കൊള്ളാനായിട്ടില്ല. വെറും നാല്‍പത്തിയാറ് വയസാണ് പുനീതിന്.\nകന്നഡ സിനിമയിൽ ‘പവര്‍സ്റ്റാര്’ എന്ന പേരിലറിയപ്പെടുന്ന താരം ഇതുവരെ ഫിറ്റ്‌നസിന്റെ കാര്യത്തില് ഒരു വിട്ടുവീഴ്ചയ്ക്കും തയ്യാറാകാത്ത വ്യക്തിയായിരുന്നു. ‘ഞാന് ദിവസവും രാവിലെ എഴുന്നേറ്റ ശേഷം ക്രോസ് ഫിറ്റ്, മാര്‍ഷ്യല് ആര്‍ട്‌സ് യോഗ എന്നിവയെല്ലാം ചെയ്യും. എല്ലാം മിക്‌സ് ചെയ്താണ് ദിവസവും ചെയ്യുന്നത്.\nഎന്നാൽ ജിം പരിശീലനം യഥാര്‍ത്ഥത്തില് കുറച്ചുകൂടി ലക്ഷൂറിയാണെന്ന് എനിക്ക് തോന്നാറുണ്ട്. ഒരുപാട് സ്‌പെയ്‌സ് വേണം, സൗകര്യം വേണം. ഇവ അങ്ങനെയൊന്നുമല്ല. നമുക്കിപ്പോള് അടിസ്ഥാനപരമായി വേണ്ടത് ആരോഗ്യത്തോടെയിരിക്കണം എന്നത് മാത്രമാണ്. അത്യാവശ്യം പ്രതിരോധ ശക്തി വേണം. അതിന് ഇവയൊക്കെ ധാരാളം. പിന്നെ ഞാന് കാര്യമായി ഡയറ്റൊന്നും നോക്കുന്നില്ല. പക്ഷേ ലോക്ഡൗണ് തീരുമ്പോഴേക്ക് ഞാന് പഴയപടി തന്നെ ഫിറ്റ് ആയിരിക്കും, അതാണ് ലക്ഷ്യം…’- ലോക്ഡൗണ് കാലത്തെ വര്‍ക്കൗട്ടിനെ കുറിച്ച് ഒരു അഭിമുഖത്തില് പുനീത് പറഞ്ഞതാണിത്.\nഎന്തായാലും എത്ര ആരോഗ്യമുള്ളവരിലായാലും മറഞ്ഞിരിക്കുന്ന ഏതെങ്കിലുമൊരു സാധ്യത ഹൃദയാഘാതത്തിലേക്ക് നയിക്കാം. ഇവിടെയും അതുതന്നെയാണ് പുനീതിന്റെയും കാര്യത്തില് സംഭവിച്ചതെന്ന് അനുമാനിക്കാം.\nTopics: Discusss health Puneeth rajkumar


നാവികസേനയില് 210 ഓഫീസര് ഒഴിവുകള്; ഡിസംബര് 31-നകം അപേക്ഷിക്കാം | 210 officer vacancy at Indian Navy apply till December 31\nനാവികസേനയില് 210 ഓഫീസര് ഒഴിവുകള്; ഡിസംബര് 31-നകം അപേക്ഷിക്കാം\nDec 29, 2020, 03:39 PM IST\nഅവിവാഹിതരായ പുരുഷന്‍മാര്‍ക്കും ചില തസ്തികകളില് സ്ത്രീകള്‍ക്കും അപേക്ഷിക്കാം\nപ്രതീകാത്മക ചിത്രം | PTI/ Mathrubhumi archives\nനാവികസേനയിലെ വിവിധ വിഭാഗങ്ങളിലേക്ക് ഷോര്‍ട്ട് സര്‍വീസ് കമ്മിഷന് ഓഫീസര്‍മാരാകാന് അപേക്ഷ ക്ഷണിച്ചു. 210 ഒഴിവുകളാണ് ആകെയുള്ളത്. ഇതിനായുള്ള വിവിധ കോഴ്സുകള് ഏഴിമലയിലെ നാവിക അക്കാദമിയില് 2021 ജൂണില് തുടങ്ങും. അവിവാഹിതരായ പുരുഷന്‍മാര്‍ക്കും ചില തസ്തികകളില് സ്ത്രീകള്‍ക്കും അപേക്ഷിക്കാം.\nഎസ്.എസ്.സി. ജനറല് സര്‍വീസ് (എക്സിക്യുട്ടീവ്)/ഹൈഡ്രോഗ്രാഫി, പുരുഷന്‍മാര്‍ക്ക് മാത്രം അപേക്ഷിക്കാം. യോഗ്യത: 60 ശതമാനം മാര്‍ക്കോടെ ബി.ഇ./ബി.ടെക്.\nഎസ്.എസ്.സി. നേവല് ആര്‍മമെന്റ് ഇന്‍സ്പെക്ടറേറ്റ് കേഡര്, പുരുഷന്‍മാര്‍ക്കും സ്ത്രീകള്‍ക്കും അപേക്ഷിക്കാം. യോഗ്യത: 60 ശതമാനം മാര്‍ക്കോടെ ബി.ഇ./ബി.ടെക് ഇന് മെക്കാനിക്കല്/മെക്കാനിക്കല് വിത്ത് ഓട്ടോമേഷന്/ ഇലക്ട്രിക്കല്/ഇലക്ട്രിക്കല് ആന്‍ഡ് ഇലക്ട്രോണിക്സ്/ ഇലക്ട്രോണിക്സ്/ മൈക്രോ ഇലക്ട്രോണിക്സ്/ ഇന്‍സ്ട്രുമെന്റേഷന്/ ഇലക്ട്രോണിക്സ് ആന്‍ഡ് ടെലി കമ്മ്യൂണിക്കേഷന്/ ഇന്‍സ്ട്രുമെന്റേഷന് ആന്‍ഡ് കണ്‍ട്രോള്/ കണ്‍ട്രോള് എന്‍ജിനീയറിങ്/ പ്രൊഡക്ഷന്/ ഇന്‍ഡസ്ട്രിയല് പ്രൊഡക്ഷന്/ ഇന്‍ഡസ്ട്രിയല് എന്‍ജിനീയറിങ്/ അപ്ലൈഡ് ഇലക്ട്രോണിക്സ് ആന്‍ഡ് ഇന്‍സ്ട്രുമെന്റേഷന്/ ഇലക്ട്രോണിക്സ് ആന്‍ഡ് ഇന്‍സ്ട്രുമെന്റേഷന്/ ഐ.ടി./ കംപ്യൂട്ടര് സയന്‍സ്/ കംപ്യൂട്ടര് എന്‍ജിനീയറിങ്/ കംപ്യൂട്ടര് ആപ്ലിക്കേഷന്/ മെറ്റലര്‍ജി/ മെറ്റലര്‍ജിക്കല്/ കെമിക്കല്/ മെറ്റീരിയല് സയന്‍സ്/ എയ്റോ സ്പേസ്/ എയ്റോനോട്ടിക്കല് എന്‍ജിനീയറിങ് അല്ലെങ്കില് ഇലക്ട്രോണിക്സിലോ ഫിസിക്സിലോ ബിരുദാനന്തര ബിരുദം. പത്താം ക്ലാസിലും പന്ത്രണ്ടാം ക്ലാസിലും ആകെ 60 ശതമാനം മാര്‍ക്കും ഇംഗ്ലീഷില് കുറഞ്ഞത് 60 ശതമാനം മാര്‍ക്കും നേടിയിരിക്കണം.\nഎസ്.എസ്.സി. ഒബ്സര്‍വര്/ എസ്.എസ്.സി. പൈലറ്റ്, ഒബ്സര്‍വര് തസ്തികയില് പുരുഷന്‍മാര്‍ക്ക് മാത്രവും പൈലറ്റ് തസ്തികയില് പുരുഷന്‍മാര്‍ക്കും സ്ത്രീകള്‍ക്കും അപേക്ഷിക്കാം. യോഗ്യത: 60 ശതമാനം മാര്‍ക്കോടെ ബി.ഇ./ബി.ടെക്. പത്താം ക്ലാസിലും പന്ത്രണ്ടാം ക്ലാസിലും ആകെ 60 ശതമാനം മാര്‍ക്കും ഇംഗ്ലീഷില് കുറഞ്ഞത് 60 ശതമാനം മാര്‍ക്കും നേടിയിരിക്കണം.\nഎസ്.എസ്.സി. ലോജിസ്റ്റിക്സ്, പുരുഷന്‍മാര്‍ക്കും സ്ത്രീകള്‍ക്കും അപേക്ഷിക്കാം. യോഗ്യത: i. ഒന്നാം ക്ലാസോടെ ബി.ഇ./ബി.ടെക് അല്ലെങ്കില് ii. ഒന്നാം ക്ലാസോടെ എം.ബി.എ. അല്ലെങ്കില് iii. ബി.എസ്സി./ബി.കോം/ബി.എസ്സി. ഐ.ടി.യും ഫിനാന്‍സ്/ലോജിസ്റ്റിക്സ്/ സപ്ലൈ ചെയിന് മാനേജ്മെന്റ്/ മെറ്റീരിയല് മാനേജ്മെന്റ് എന്നിവയില് പി.ജി. ഡിപ്ലോമയും അല്ലെങ്കില് iv. ഒന്നാം ക്ലാസോടെ എം.സി.എ./എം.എസ്സി. ഐ.ടി.\nഎസ്.എസ്.സി. എക്സിക്യുട്ടീവ് (ഐ.ടി.), പുരുഷന്‍മാര്‍ക്ക് മാത്രം അപേക്ഷിക്കാം. യോഗ്യത: 60 ശതമാനം മാര്‍ക്കോടെ കംപ്യൂട്ടര് സയന്‍സ്/ കംപ്യൂട്ടര് എന്‍ജിനീയറിങ്/ ഐ.ടി. എന്നിവയില് ബി.ഇ./ ബി.ടെക് അല്ലെങ്കില് എം.എസ്സി. കംപ്യൂട്ടര്/എം.സി.എ./എം.ടെക് കംപ്യൂട്ടര് സയന്‍സ്.\nഎസ്.എസ്.സി. എന്‍ജിനീയറിങ് ബ്രാഞ്ച് (ജനറല് സര്‍വീസ്), പുരുഷന്‍മാര്‍ക്ക് മാത്രം അപേക്ഷിക്കാം. യോഗ്യത: 60 ശതമാനം മാര്‍ക്കോടെ മെക്കാനിക്കല്/ മെക്കാനിക്കല് വിത്ത് ഓട്ടോമേഷന്/ മറൈന്/ ഇന്‍സ്ട്രുമെന്റേഷന്/ പ്രൊഡക്ഷന്/ എയ്റോനോട്ടിക്കല്/ ഇന്‍ഡസ്ട്രിയല് എന്‍ജിനീയറിങ് ആന്‍ഡ് മാനേജ്മെന്റ്/ കണ്‍ട്രോള് എന്‍ജിനീയറിങ്/ എയ്റോസ്പേസ്/ ഓട്ടോമൊബൈല്‍സ്/ മെറ്റലര്‍ജി/ മെക്കാട്രോണിക്സ്/ ഇന്‍സ്ട്രുമെന്റേഷന് ആന്‍ഡ് കണ്‍ട്രോള് എന്നിവയില് ബി.ഇ./ ബി.ടെക്.\nഎസ്.എസ്.സി. ഇലക്ട്രിക്കല് ബ്രാഞ്ച് (ജനറല് സര്‍വീസ്) പുരുഷന്‍മാര്‍ക്ക് മാത്രം അപേക്ഷിക്കാം. യോഗ്യത: 60 ശതമാനം മാര്‍ക്കോടെ ഇലക്ട്രിക്കല്/ ഇലക്ട്രോണിക്സ്/ ടെലികമ്മ്യൂണിക്കേഷന്/ ഇലക്ട്രോണിക്സ് ആന്‍ഡ് കമ്മ്യൂണിക്കേഷന്/പവര് എന്‍ജിനീയറിങ്/പവര് ഇലക്ട്രോണിക്സ്/ ഇലക്ട്രോണിക്സ് ആന്‍ഡ് ഇന്‍സ്ട്രുമെന്റേഷന്/ അപ്ലൈഡ് ഇലക്ട്രോണിക്സ് ആന്‍ഡ് ഇന്‍സ്ട്രുമെന്റേഷന്/ ഇന്‍സ്ട്രുമെന്റേഷന് ആന്‍ഡ് കണ്‍ട്രോള്/ ഇന്‍സ്ട്രുമെന്റേഷന്/ അപ്ലൈഡ് ഇലക്ട്രോണിക്സ് ആന്‍ഡ് കമ്മ്യൂണിക്കേഷന് എന്നിവയില് ബി.ഇ./ബി.ടെക്.\nഎസ്.എസ്.സി. എജുക്കേഷന് പുരുഷന്‍മാര്‍ക്കും സ്ത്രീകള്‍ക്കും അപേക്ഷിക്കാം. യോഗ്യത: i. ഒന്നാം ക്ലാസോടെ എം.എസ്സി. മാത്സ്/ ഓപ്പറേഷണല് റിസര്‍ച്ചും ബി.എസ്സി. ഫിസിക്സും അല്ലെങ്കില് ii. ഒന്നാം ക്ലാസോടെ എം.എസ്സി. ഫിസിക്സ്/ അപ്ലൈഡ് ഫിസിക്സ്/ ന്യൂക്ലിയര് ഫിസിക്സും ബി.എസ്സി മാത്സും അല്ലെങ്കില് iii. എം.എസ്സി കെമിസ്ട്രി അല്ലെങ്കില് iv. 55 ശതമാനം മാര്‍ക്കോടെ എം.എ. ഇംഗ്ലീഷ് അല്ലെങ്കില് v. 55 ശതമാനം മാര്‍ക്കോടെ എം.എ. ഹിസ്റ്ററി അല്ലെങ്കില് vi. 60 ശതമാനം മാര്‍ക്കോടെ ബി.ഇ./ബി.ടെക് ഇലക്ട്രോണിക്സ് ആന്‍ഡ് കമ്മ്യൂണിക്കേഷന്/ ഇലക്ട്രിക്കല് ആന്‍ഡ് ഇലക്ട്രോണിക്സ്/ ഇലക്ട്രോണിക്സ് ആന്‍ഡ് ഇന്‍സ്ട്രുമെന്റേഷന്/ ഇലക്ട്രോണിക്സ് ആന്‍ഡ് ടെലികമ്മ്യൂണിക്കേഷന്‍സ്/ ഇലക്ട്രിക്കല് അല്ലെങ്കില് vii. 60 ശതമാനം മാര്‍ക്കോടെ ബി.ഇ./ബി.ടെക് മെക്കാനിക്കല് എന്‍ജിനീയറിങ് അല്ലെങ്കില് viii. 60 ശതമാനം മാര്‍ക്കോടെ ബി.ഇ./ബി.ടെക് കംപ്യൂട്ടര് സയന്‍സ്/ ഐ.ടി./കംപ്യൂട്ടര് ടെക്നോളജി/ ഇന്‍ഫര്‍മേഷന് സിസ്റ്റംസ്/ കംപ്യൂട്ടര് എന്‍ജിനീയറിങ്. പത്താം ക്ലാസിലും പന്ത്രണ്ടാം ക്ലാസിലും ആകെ 60 ശതമാനം മാര്‍ക്കും ഇംഗ്ലീഷില് കുറഞ്ഞത് 60 ശതമാനം മാര്‍ക്കും നേടിയിരിക്കണം.\nപ്രായപരിധി: 1996 ജൂലായ് രണ്ടിനും 2002 ജനുവരി ഒന്നിനും ഇടയില് (രണ്ട് തീയതികളും ഉള്‍പ്പെടെ) ജനിച്ചവരായിരിക്കണം. അവസാന വര്‍ഷ/സെമസ്റ്റര് പരീക്ഷകളെഴുതുന്നവര്‍ക്കും നിബന്ധനകളോടെ അപേക്ഷിക്കാം.\nതിരഞ്ഞെടുപ്പ്: യോഗ്യതാ പരീക്ഷയുടെ മാര്‍ക്കിന്റെ അടിസ്ഥാനത്തിലാകും അപേക്ഷകരുടെ ചുരുക്കപ്പട്ടിക തയ്യാറാക്കുക. അതിനുശേഷം അഭിമുഖവും മെഡിക്കല് പരിശോധനയുമുണ്ടാകും. പരിശീലനത്തിനു ശേഷം സബ് ലെഫ്റ്റനന്റ് റാങ്കിലാകും നിയമനം. മെര്‍ച്ചന്റ് നേവി അപേക്ഷകരെ ആക്റ്റിങ് ലെഫ്റ്റനന്റായാണ് നിയമിക്കുക.\nവിശദവിവരങ്ങള്‍ക്ക് www.joinindiannavy.gov.in എന്ന വെബ്സൈറ്റ് കാണുക. അപേക്ഷ സ്വീകരിക്കുന്ന അവസാന തീയതി: ഡിസംബര് 31.\nContent Highlights: 210 officer vacancy at Indian Navy apply till December 31\nനേവിയില് പ്ലസ്ടുക്കാര്‍ക്ക് 26 അവസരം; ഫെബ്രുവരി9വരെ അപേക്ഷിക്കാം\nഇന്ത്യൻ നേവിയിൽ പ്ലസ്ടുക്കാർക്ക് അവസരം. 26 ഒഴിവാണുള്ളത്. പ്ലസ്ടു (ബി.ടെക്ക്.) കേഡറ്റ് ..\nനാവികസേനയിലെ ലിംഗനീതിക്കുവേണ്ടി നിയമ പോരാട്ടവുമായി പ്രസന്ന\nസൗദി ആരോഗ്യമന്ത്രാലയത്തില് വനിത നഴ്‌സുമാര്‍ക്ക് അവസരം\nബാര്‍ക്കില് 63 അവസരം; ഫെബ്രുവരി 15 വരെ അപേക്ഷിക്കാം\nസേനയില് 194 മതാധ്യാപക ഒഴിവുകള്; ഫെബ്രുവരി9വരെ അപേക്ഷിക്കാം


അനുവാണ് തന്റെ മകള് അനുഗ്രഹയെന്ന് മോഹന് തിരിച്ചറിയുന്നു; വാനമ്പാടി റിവ്യു | Vanambati serial review\nThiruvananthapuram, First Published 21, Jan 2020, 7:11 PM\nജനപ്രിയ പരമ്പര വാനമ്പാടി ഉദ്യോഗജനകമായ മുഹൂര്‍ത്തങ്ങളിലൂടെയാണ് മുന്നോട്ടുപോകുന്നത്. അച്ഛന് മകളെ തിരിച്ചറിയാന് പോകുകയാണെന്നതാണ് കഥാഗതി. ഇത്രകാലം മകള് തന്റെ മീശയ്ക്കുതാഴെ ഉണ്ടായിരുന്നിട്ടും തിരിച്ചറിയാത്തതായിരുന്നു പ്രേക്ഷകരുടെ സങ്കടം. എന്നാല് അച്ഛന് മകളെ തിരിച്ചറിഞ്ഞുകഴിഞ്ഞാല് ഇനിയെന്താകും പരമ്പരയുടെ ഗതി എന്നതാണ് പുതിയ ആകാംക്ഷ. എന്നിരുന്നാലും മോഹന് അനുവിനെ ഇതുവരേയ്ക്കും തിരിച്ചറിഞ്ഞിട്ടില്ല. പക്ഷെ അനു തന്നെയാകണമേ തന്റെ മകള് എന്ന പ്രാര്‍ത്ഥനയിലാണ് മോഹന്.\nമകളെ അന്വേഷിച്ചിറങ്ങുന്ന മോഹന് കാണുന്നതും, കേള്‍ക്കുന്നതുമായ കാര്യങ്ങള് അനുതന്നെയാണ് തന്റെ മകള് എന്നതുതന്നെയാണ്. അന്വേഷിക്കുമ്പോള് . അനുവിനെ അറിയാവുന്നവരെല്ലാം പറയുന്നത്, അനുവിന്റെ പാട്ടിനെക്കുറിച്ചാണ്. അതുതന്നെയാണ് മോഹന്, അനുതന്നെയല്ലയോ തന്റെ മകള് എന്ന് സംശയിക്കാനുള്ള പ്രഥമ കാരണവും. അതേസമയം അച്ഛന് തിരികെയെത്തുമ്പോള് തന്നെ മോളെ എന്ന് വിളിക്കുന്നതും കാത്തിരിക്കുകയാണ് അനുമോള്. അച്ഛന് തന്നെ തിരിച്ചറിയുന്ന ആ ഒരു നിമിഷത്തിന് പ്രേക്ഷകരെക്കാളും കൊതിച്ചിരിക്കുന്നത് അനു തന്നെയാണല്ലോ.\nഅതേസമയം ശ്രീമംഗലത്ത് മേനോനെ ദേവകിയമ്മ വലിച്ച് കീറുകയാണ്. മേനോനെ തനിക്ക് കാണണമെന്ന് ദേവകിയമ്മ പറയുന്നതുകേട്ട പത്മിനി എന്താണ് കാര്യമെന്നറിയാന് ദേവകിയമ്മയുടെ അടുത്ത് പോയെങ്കിലും, അമ്മ ഒന്നും വിട്ടുപറയുന്നില്ല. മേനോന് അങ്ങോട്ടേക്ക് എത്തുന്ന നിമിഷംതന്നെ ദേവകിയമ്മ മേനോന്റെ മനസ്സിലുള്ള കാര്യങ്ങള്‍വരെ ഒരു മെന്റലിസ്‌റ്റെന്നപോലെ ചോദിക്കുകയാണ്. ദേവകിയമ്മയുടെ ചോദ്യങ്ങള്‍ക്കുമുന്നില് മേനോന് പതറുന്നുണ്ടെങ്കിലും, മേനോന് എല്ലാം തന്റെ മകളുടെ നന്മയ്ക്കായാണ് ചെയ്യുന്നതെന്നാണ് വാദിക്കുന്നത്.\nമോഹന്റെ ജാതകം നോക്കിയ ദേവകിയമ്മ കാണുന്നത് തന്റെ മകന് ഒരേയൊരു സന്താനഭാഗ്യമേയുള്ളൂവെന്നാണ്. എന്നാല് മോഹന് അനുവിന്റെ കാര്യം പറഞ്ഞതോടെ, തംബുരുവിന്റെ പിതൃത്വം ദേവകിയമ്മ സംശയിക്കാന് തുടങ്ങിയിട്ടുണ്ട്. മോഹന് ഏറ്റവും അടുത്ത ഭാഗത്തില്‍ത്തന്നെ മകളെ കണ്ടെത്തുമെന്നാണ് കരുതേണ്ടത്.\nഅച്ഛനും മകളും തമ്മില് തിരിച്ചറിയുന്ന നിമിഷത്തിനായി വരും ഭാഗങ്ങള്‍ക്കായി കാത്തിരിക്കാം.\nLast Updated 21, Jan 2020, 7:11 PM


ഓപ്പണ് ഫോറത്തില് തലമുറകളുടെ സംഗമം | IFFK2015| open forum\nമുന് വര്‍ഷങ്ങളേക്കാള് മികച്ച മേളയായിരുന്നു ഇത്തവണത്തേതെന്ന് ചര്‍ച്ചയില് പങ്കെടുത്ത പ്രതിനിധികള് അഭിപ്രായപ്പെട്ടു.\nPublished: Dec 11, 2015, 04:04 PM IST\nഅന്താരാഷ്ട്ര ചലച്ചിത്രോല്‍സവത്തിന്റെ അവസാന ഓപ്പണ്‍ഫോറം തലമുറകളുടെ സംഗമമായി മാറി. ഇരുപതാമത് ഫിലിം ഫെസ്റ്റിവലിന്റെ പ്രതീക്ഷകളും അനുഭവങ്ങളും എന്ന പ്രമേയത്തിലായിരുന്നു സംഗമം.\nമുന് വര്‍ഷങ്ങളേക്കാള് മികച്ച മേളയായിരുന്നു ഇത്തവണത്തേതെന്ന് ചര്‍ച്ചയില് പങ്കെടുത്ത പ്രതിനിധികള് അഭിപ്രായപ്പെട്ടു. ചടങ്ങില് ഫെസ്റ്റിവല് ഡയറക്ടര് രാജീവ്‌നാഥ്, കെ.ആര് മോഹനന്, കെ.എം കമല്, ബി ഉണ്ണികൃഷ്ണന്, ആര്യാടന് ഷൗക്കത്ത് എന്നിവര് പങ്കെടുത്തു. പ്രേക്ഷകരുടെ മേളയെ നിലയില് ലോകത്തിലെ ഏറ്റവും വലിയ സിനിമാ മേളയാണ്് ഐ.എഫ്.എഫ്.കെയെന്ന് ചര്‍ച്ച നയിച്ച കെ.എം.കമല് അഭിപ്രായപ്പെട്ടു. ഫെസ്റ്റിവലിന്റെ തുടക്കത്തെക്കുറിച്ച് ഫെസ്റ്റിവല് ഡയറക്ടര് രാജീവ് നാഥ് വിശദീകരിച്ചു. വരുംവര്‍ഷങ്ങളില് ഫെസ്റ്റിവലില് ഡെലിഗേറ്റുകള്‍ക്ക് കൂടുതല് സൗകര്യങ്ങള് ഏര്‍പ്പെടുത്തുമെന്നും അദ്ദേഹം പറഞ്ഞു.\nഫെസ്റ്റിവലിന് തിരഞ്ഞെടുത്ത ചിത്രങ്ങളിലും ക്രമീകരണങ്ങളിലും പൂര്‍ണമായ തൃപ്തിയാണ് ചര്‍ച്ചയില് പങ്കെടുത്ത ഡെലിഗേറ്റുകള് രേഖപ്പെടുത്തിയത്. മേളയിലെ ഡെലിഗേറ്റുകളുടെ പങ്കാളിത്തം ഐ.എഫ്.എഫ്.കെയുടെ ജനകീയ മുഖമാണ് വെളിവാക്കുന്നതെന്നും ചര്‍ച്ചയില് അഭിപ്രായമുയര്‍ന്നു. വരും വര്‍ഷങ്ങളില് കൂടുതല് ഡെലിഗേറ്റുകളെ ഉള്‍ക്കൊള്ളിക്കുന്നതിനും മേളയെ കൂടുതല് ജനകീയമാക്കുന്നതിനുള്ള പ്രവര്‍ത്തനങ്ങള് ഉണ്ടാകുമെന്ന് ചര്‍ച്ചയില് പങ്കെടുത്ത സംഘാടകര് ഉറപ്പ് നല്‍കുകയും ചെയ്തു.\nഇന്ന് നടയടയ്ക്കും... ഇനി മാലയൂരാം\nപ്രേക്ഷക വോട്ടിംഗ് ആരംഭിച്ചു\nഐ.എഫ്.എഫ്.കെ ലോകോത്തരം: മിന് ബഹാദു ബാം\nഅന്താരാഷ്ട്ര ചലച്ചിത്രമേളയുടെ സ്മരണിക പുറത്തിറക്കി


അമരുകശതകം - സര്‍വ്വവിജ്ഞാനകോശം\nഅമരു, അല്ലെങ്കില് അമരുകന് എന്ന് പേരുള്ള ഒരു രാജാവ് രചിച്ചതെന്ന് വിശ്വസിക്കപ്പെടുന്ന നൂറു ശ്ളോകങ്ങളടങ്ങിയ ഒരു ശൃംഗാരകാവ്യം. ദിഗ്വിജയം കഴിഞ്ഞ് സര്‍വജ്ഞപീഠം കയറാന് ആദിശങ്കരാചാര്യര് കാശ്മീരത്തില് ചെന്നപ്പോള്, രതിക്രീഡാപരമായ വൈദഗ്ധ്യം ഇദ്ദേഹത്തിനില്ലെന്ന് മറ്റ് പണ്ഡിതന്‍മാര് ആക്ഷേപിച്ചുവെന്നും, ആ കുറവ് നികത്തുവാന് സ്വാമികള്, മൃതനായ അമരുകരാജാവിന്റെ ജഡത്തില് പരകായപ്രവേശവിദ്യമൂലം പ്രവേശിച്ച് രാജഭാര്യമാരുമായി സ്വച്ഛന്ദം രമിച്ച് കാമകലാനൈപുണ്യം നേടിയതിനുശേഷം രചിച്ച ശൃംഗാരരസപ്രധാനമായ കാവ്യമാണിതെന്നും ഒരു ഐതിഹ്യമുണ്ട്.\nഅമരുകശതകത്തിന്റെ പല പാഠങ്ങളും ഇന്നു ലഭ്യമാണ്. അവയില് വേമഭൂപാലന്റെയും രാമാനന്ദനാഥന്റേയും ദാക്ഷിണാത്യപാഠവും, അര്‍ജുനവര്‍മന്റേയും ലോകസംഭവന്റേയും പശ്ചിമഭാരതീയപാഠവും ആണ് പ്രധാനമായവ. ഇവയ്ക്കു പുറമേ രാമരുദ്രന്, രുദ്രമഹാദേവന് എന്നീ രണ്ട് വ്യാഖ്യാതാക്കളുടെ വകയായി ഓരോ പാഠഭേദം കൂടിയുണ്ട്. അമരുകശതകം എന്നുതന്നെയാണ് ഇവയ്ക്കെല്ലാം പേര് നല്കിയിരിക്കുന്നതെങ്കിലും ഇവയിലുള്ള ശ്ളോകങ്ങളുടെ സംഖ്യ 96-നും 115-നും ഇടയ്ക്ക് പല രീതിയില് കാണുന്നു. പലവിധത്തില് പൌര്‍വാപര്യമുള്ള 51 ശ്ളോകങ്ങള് മാത്രമേ ഇവയിലെല്ലാം സമാനങ്ങളായുള്ളു.\nഈ പദ്യങ്ങളില് ഏറിയകൂറും ശാര്‍ദൂലവിക്രീഡിത വൃത്തത്തിലാണ് നിബദ്ധമായിട്ടുള്ളത്; എന്നാല് ഹരിണി, വസന്തതിലകം, ശിഖരിണി, സ്രഗ്ധര, ദ്രുതവിളംബിതം, മാലിനി, മന്ദാക്രാന്ത തുടങ്ങിയ വൃത്തങ്ങളിലുള്ള മുക്തകങ്ങളും ഇടയ്ക്ക് കാണാം. ജിവിതത്തിലെ രതിഭാവത്തിന് മാത്രമാണ് ഇതില് പ്രാധാന്യം നല്കിയിട്ടുള്ളത്. കാമുകീകാമുകബന്ധം അത്യാകര്‍ഷകമായി വര്‍ണിക്കുന്നവയാണ് പദ്യങ്ങളെല്ലാം. ജീവിതത്തിന് സത്രീപുരുഷമാരുടെ പ്രേമസാക്ഷാത്കാരമല്ലാതെ മറ്റൊരു ലക്ഷ്യവും അര്‍ഥവും ഇല്ലെന്നാണ് കവിയുടെ അഭിപ്രായമെന്ന് ഓരോ പദ്യത്തിലും വ്യക്തമാണ്. അനായാസമായ പദഘടനയും ആസ്വാദ്യമായ അവതരണരീതിയുംകൊണ്ട് ആകര്‍ഷകമായ ഈ കൃതി സംസ്കൃതത്തിലെ ശൃംഗാരകാവ്യങ്ങളുടെ ഒരു മുന്നോടി എന്ന നിലയില് പ്രാധാന്യമര്‍ഹിക്കുന്നു. 'കാവ്യാമൃതം' നിറഞ്ഞതാണ് ഓരോ പദ്യവുമെന്ന ശ്ളാഘ ആനന്ദവര്‍ധനന് അമരുകശതകത്തിന് നല്കിയിട്ടുണ്ട്.\nകര്‍ണാലംബിത പദ്മരാഗശകലം വിന്യസ്യചഞ്ചൂ\nവ്രീഡാര്‍ത്താവിദധാതി ദാഡിമ ഫല വ്യാജേന-\nനിശാക്രീഡകളില് കാമിനീകാമുകന്‍മാര് നടത്തിയ ജല്പനങ്ങളെ അടുത്ത പ്രഭാതത്തില് തത്തമ്മ മറ്റു ജനങ്ങളുടെ സാന്നിധ്യത്തില് ആവര്‍ത്തിച്ചപ്പോള് വധുവിനുണ്ടായ വ്രീളാലസ്യങ്ങളെ ചമത്കാരോജ്ജ്വലമായി ആവിഷ്കരിക്കുന്ന ഒരു പദ്യമാണിത്.\nഅമരുകന്റെ ഓരോ ശ്ളോകത്തിനും 100 പ്രബന്ധങ്ങളുടെ മൂല്യമുണ്ടെന്നര്‍ഥമുള്ള 'ഏകമേവാമരോശ്ളോകഃ' സത്പ്രബന്ധശതായചാ എന്നൊരു ശ്ളോകാര്‍ധം സംസ്കൃതാഭിജ്ഞന്‍മാര് ഉദ്ധരിക്കാറുണ്ട്. മേല്പറഞ്ഞ നാല് പ്രാമാണിക വ്യാഖ്യാതാക്കള്‍ക്കു പുറമേ, ശങ്കരാചാര്യര്, ചതുര്‍ഭുജമിശ്രന്, നന്ദപാലന്, രവിചന്ദ്രന്, ഹരിഹരഭട്ടന്, ജ്ഞാനാനന്ദകലാധരസേനന് തുടങ്ങി പലരും അമരുകശതകത്തിന് ഭാഷ്യങ്ങള് രചിച്ചിട്ടുണ്ട്. ഒടുവില് പറഞ്ഞ കലാധരസേനന്റെ വ്യാഖ്യാനമനുസരിച്ച് അമരുകശതകത്തിലെ ഓരോ ശ്ളോകവും ശൃംഗാരപരമായ പ്രത്യക്ഷാര്‍ഥത്തിനു പുറമേ ആധ്യാത്മികമായ വിവക്ഷകള്‍ക്കുകൂടി വകതരുന്നു. പക്ഷേ, ദൂരാനീതമായ ഈ വ്യാഖ്യാനഭേദം സാധുവാണെന്ന് പ്രാമാണികന്‍മാരായ മറ്റ് ഭാഷ്യകാരന്‍മാര് കരുതുന്നില്ല.\nവിദേശഭാഷകളുടെ കൂട്ടത്തില് ജര്‍മന്‍ഭാഷയിലാണ് അമരുകശതകത്തിന് ഒന്നിലധികം വിവര്‍ത്തനങ്ങളുണ്ടായിട്ടുള്ളത്. ഷ്രോഡര് അമരു മംഗൊബ്ളൂട്ടനി(Amaru-Mangobluten)ലും ഹെര്‍ടല് ഇന്‍ഡിഷ ഗെഡിഷ്റ്റി(Indische Gedicht)ലും ഹാന്‍സ്ലിന്‍ഡാക് ഇംലന്‍ഡെ ദെര് നിംഫായെന് (Imlande Der Nymphaen)ലും ഈ പ്രമാണഗ്രന്ഥത്തിന്റെ വൈശിഷ്ട്യം പകര്‍ത്താന് ശ്രമിച്ചിട്ടുണ്ട്. ഭാരതത്തിലെ ശൃംഗാരസാഹിത്യത്തെപ്പറ്റിയുള്ള പല ജര്‍മന് കൃതികളിലും ഇതില്‍നിന്ന് ധാരാളം ഉദ്ധരണികള് കാണാം.\nമലയാളത്തില് ഇതിനുള്ള പ്രസിദ്ധ വിവര്‍ത്തനം കേരളവര്‍മ വലിയകോയിത്തമ്പുരാന്റേതാണ് (രണ്ടാംപതിപ്പ്-1923, ബി.വി. ബുക്ക് ഡിപ്പോ, തിരുവനന്തപുരം). മലയാള നോവലിസ്റ്റായ ഒയ്യാരത്ത് ചന്തുമേനോന്റെ പത്നിയുടെ ആവശ്യപ്രകാരമാണ് ഇത് പരിഭാഷപ്പെടുത്തിയതെന്ന്\n'സുമതികള് മണി ചന്തുമേനവന്‍തന്\nകമനിമനീഷിണി ലക്ഷ്മി ചൊല്കയാലേ\nകിമപി ചമച്ചിതു ഭാഷയായി ഞാനും'\nഎന്നുള്ള വിവര്‍ത്തകന്റെ ആമുഖം വ്യക്തമാക്കുന്നു. അമരുകശതകത്തിന് ഒരു ഭാഷാവ്യാഖ്യാനം കൈക്കുളങ്ങര രാമവാരിയര് രചിച്ചിട്ടുണ്ട്.\n"http://web-edition.sarvavijnanakosam.gov.in/index.php?title=%E0%B4%85%E0%B4%AE%E0%B4%B0%E0%B5%81%E0%B4%95%E0%B4%B6%E0%B4%A4%E0%B4%95%E0%B4%82" എന്ന താളില്‍നിന്നു ശേഖരിച്ചത്\nഈ താള് 1,054 തവണ സന്ദര്‍ശിക്കപ്പെട്ടിട്ടുണ്ട്.


നവാസ് ഷരീഫും മകളും ജയിലില് കഴിയണമെന്ന് ഐഎസ്‌ഐ ആഗ്രഹിക്കുന്നു: പാക് ജഡ്ജി – Chandrika Daily\nBy chandrika Sunday July 22, 2018 21:31 pm\nനവാസ് ഷരീഫും മകളും ജയിലില് കഴിയണമെന്ന് ഐഎസ്‌ഐ ആഗ്രഹിക്കുന്നു: പാക് ജഡ്ജി\nറാവല്‍പിണ്ടി: പാകിസ്താനിലെ തെരഞ്ഞെടുപ്പിനെയും നീതിന്യായ നടപടിക്രമങ്ങളെയും പാക് ചാരസംഘടനയായ ഐഎസ്‌ഐ സ്വാധീനിക്കാന് ശ്രമിക്കുന്നതായി ഇസ്്‌ലാമാബാദ് ഹൈക്കോടതി ജഡ്ജി ജസ്റ്റിസ് ഷൗക്കത്ത് സിദ്ധീഖി ആരോപിച്ചു. വ്യത്യസ്ത കേസുകളില്…\nറാവല്‍പിണ്ടി: പാകിസ്താനിലെ തെരഞ്ഞെടുപ്പിനെയും നീതിന്യായ നടപടിക്രമങ്ങളെയും പാക് ചാരസംഘടനയായ ഐഎസ്‌ഐ സ്വാധീനിക്കാന് ശ്രമിക്കുന്നതായി ഇസ്്‌ലാമാബാദ് ഹൈക്കോടതി ജഡ്ജി ജസ്റ്റിസ് ഷൗക്കത്ത് സിദ്ധീഖി ആരോപിച്ചു. വ്യത്യസ്ത കേസുകളില് അനുകൂല വിധി സമ്പാദിക്കാന് സുപ്രീംകോടതി ജഡ്ജിയെയും മറ്റു ജഡ്ജിമാരെയും സമ്മര്‍ദ്ദത്തിലാക്കുകയാണ് ഐഎസ്‌ഐ എന്നും റാവല്‍പിണ്ടി ബാര് അസോസിയേഷനില് സംസാരിക്കവെ സിദ്ധീഖി ആഞ്ഞടിച്ചു. തെരഞ്ഞെടുപ്പ് കഴിയുന്നതുവരെ ഷരീഫിനെയും മകള് മര്‍യമിനെയും ജയിലില് കിടത്താനാണ് ചാരസംഘടനയുടെ പരിപാടിയെന്നും അദ്ദേഹം കുറ്റപ്പടെുത്തി. കോടതികളും മാധ്യമങ്ങളും തോക്കുധാരികളുടെ നിയന്ത്രണത്തിലാണെന്ന് സൈന്യത്തെ സൂചിപ്പിച്ചുകൊണ്ട് സിദ്ധീഖി പറഞ്ഞു. കോടതികള്‍ക്ക് സ്വതന്ത്രമായി പ്രവര്‍ത്തിക്കാനാവുന്നില്ല. സമ്മര്‍ദ്ദങ്ങളും സ്ഥാപിത താല്‍പര്യങ്ങളും കാരണം മാധ്യമങ്ങള് സത്യം പറയുന്നില്ല. അനുകൂല വിധികള് വാങ്ങുന്നതിന് ഐഎസ്‌ഐ സ്വന്തം നിലയില് ബഞ്ചുകള് രൂപീകരിക്കുന്നു. ഷരീഫിന്റെയും മകളുടെയും അപ്പീലുകള് തെരഞ്ഞെടുപ്പിന് ശേഷം പരിഗണിക്കാനായി ബഞ്ച് മാറ്റിവെച്ചിട്ടുണ്ട്. സഹകരിച്ചാല് തനിക്കെതിരെയുള്ള ഒരു പരാമര്‍ശം പിന്‍വലിക്കാമെന്ന് ഐഎസ്‌ഐ തന്നോട് പറഞ്ഞിരുന്നു. അതിലും ഭേദം മരണമാണെന്നും സിദ്ധീഖി വ്യക്തമാക്കി. ഷരീഫിന്റെ പാര്‍ട്ടിയെ അനുകൂലിച്ചം ഐഎസ്‌ഐയെ വിമര്‍ശിച്ചും നിരവധി പേര് രംഗത്തെത്തിയിട്ടുണ്ട്. ഐഎസ്‌ഐക്കെതിരെ മുദ്രാവാക്യങ്ങളുമായി റാവല്‍പിണ്ടിയിലെ സൈനിക ആസ്ഥാനത്തിന് പുറത്ത് പ്രതിഷേധ റാലി നടത്തി. മുന് പ്രധാനമന്ത്രി നവാസ് ഷരീഫിന്റെ പാര്‍ട്ടിയായ പി.എം.എല്(എന്) പ്രവര്‍ത്തകരാണ് റാലി നടത്തിയത്. സൈന്യത്തിനെതിരെയും ജനം മുദ്രാവാക്യമുയര്‍ത്തി. രാഷ്ട്രഭീകരതക്ക് പിന്നില് സൈന്യമാണെന്നും പ്രതിഷേധക്കാര് ആരോപിച്ചു.


അനുഷ്ഠാനനൃത്തങ്ങള് - സര്‍വ്വവിജ്ഞാനകോശം\n1.2.5 ഗുപ്തസമൂഹ പ്രവേശനനൃത്തം\n1.4.2 അസം, മണിപ്പൂര്\n1.4.3 ഹിമാചല്‍പ്രദേശ്, പഞ്ചാബ്, ഹരിയാന\n1.5.2 ഗരുഡന് തൂക്കം\nമതപരമോ സാമൂഹികമോ ആയ സംഭവങ്ങളുമായി ബന്ധപ്പെട്ട ആഘോഷങ്ങള്‍ക്ക് അനുപേക്ഷണീയമായ ഒരു ചടങ്ങായി നടത്തിവരുന്ന നൃത്തവിശേഷം. സന്ദര്‍ഭങ്ങള്‍ക്കനുയോജ്യമായ വിധത്തില് വികാരോത്തേജകങ്ങളായ താളമേളക്രമങ്ങളില് നൃത്തം നടത്തുന്ന പതിവ് ചരിത്രാതീതകാലം മുതല് പല രാജ്യങ്ങളിലും പല ജനസമൂഹങ്ങളുടെ ഇടയിലും ഉണ്ടായിരുന്നു. സന്ദര്‍ഭങ്ങളുടെ വൈവിധ്യം അനുസരിച്ച് നൃത്തത്തിന്റെ താളക്രമത്തിലും സ്വഭാവത്തിലും മാറ്റങ്ങള് വരുത്താറുണ്ട്. കാലദേശഭേദങ്ങളും സാംസ്കാരികവും മതപരവും ആയ പ്രത്യേകതകളും ഇവയ്ക്ക് വീണ്ടും വികാസമുണ്ടാക്കി. കാലക്രമേണ ഈ ചടങ്ങുകളും നൃത്തസംവിധാനങ്ങളും നിര്‍ദിഷ്ട നിയമങ്ങളായി പരിണമിച്ചു. അനുഷ്ഠാനനൃത്തങ്ങളുടെ ഉദ്ഭവം ഏതാണ്ട് ഈ തരത്തിലാണ്. ദൈവവുമായി താദാത്മ്യം പ്രാപിക്കുന്നതിനും അനുഗ്രഹങ്ങള് നേടുന്നതിനും അനുഷ്ഠിച്ചു വന്നിരുന്ന ആചാരങ്ങളില് നൃത്തത്തിന് ഒരു വലിയ പങ്കുണ്ട്. അനുഷ്ഠാനനൃത്തങ്ങള്‍ക്ക് എത്രമാത്രം പ്രാധാന്യം നല്കിയിരുന്നുവെന്ന് പ്രാചീന ചുവര്‍ചിത്രങ്ങളും ശില്പങ്ങളും തെളിയിക്കുന്നു. വിളവര്‍ധനവിനും യുദ്ധത്തില് വിജയം നേടുന്നതിനും ആരോഗ്യം വീണ്ടെടുക്കുന്നതിനും വേണ്ടി ഈശ്വരനെ പ്രാര്‍ഥിക്കുന്ന നൃത്തങ്ങളില്, നര്‍ത്തകര് താളവാദ്യങ്ങളുടെ സഹായത്തോടെ, അവയുടെ ശബ്ദത്തിനൊപ്പിച്ച് നൃത്തം ചെയ്യുന്നു. വാക്കുകളും ചലനങ്ങളും ആവര്‍ത്തിച്ചാവര്‍ത്തിച്ച് നൃത്തം ചെയ്യുന്ന പതിവ് അനുഷ്ഠാനനൃത്തങ്ങളുടെ ഒരു പ്രത്യേകതയാണ്. പ്രാചീന നൃത്തങ്ങളിലെ സംഗീതവും ആവര്‍ത്തനപരമാണെന്നത് മറ്റൊരു സവിശേഷതയാണ്.\nസര്‍പ്പനൃത്തം:അസ്ട്രേലിയയിലെ ആദിവാസികള് ഗോത്രങ്ങളായി തിരി‍ഞ്ഞ്, തൂവലുകള്‍കൊണ്ടൂള്ള ചമയങ്ങള് അണിഞ്ഞ്,ദിവ്യസര്‍പ്പങ്ങളുടെ പ്രതിനിധ്യം വഹിച്ച് സാധാരണ സര്‍പ്പങ്ങളുടെ മേല് ആധിപത്യം സ്ഥാപിക്കുന്നതിനും അവയെ സംഹരിച്ച് ഭക്ഷിക്കുന്നതിനുമായി നടത്തുന്ന നൃത്തം\nജീവിതത്തിലെ ചില പ്രത്യേക സംഭവങ്ങള് ആഘോഷിക്കാനാണ് മിക്ക നൃത്തങ്ങളും നടത്തുന്നത്. അനുഷ്ഠാനനൃത്തങ്ങളെ പൊതുവില് സാമൂഹികം, മതപരം എന്ന് രണ്ടായി വിഭജിക്കാം. ജനനം, യൌവനാരംഭം, വിവാഹം, ഗുപ്തസമൂഹങ്ങളിലേക്കുള്ള പ്രവേശനം, യുദ്ധം എന്നിവയോടു ബന്ധപ്പെട്ടവ സാമൂഹിക നൃത്തങ്ങളില് പെടുന്നു. ദേവത, സൂര്യചന്ദ്രമാര്, അഗ്നി, നാഗം, പരേതാത്മാക്കള് എന്നീ ആരാധനാമൂര്‍ത്തികളെ മുന്‍നിര്‍ത്തിക്കൊണ്ടുള്ള ആചാരനൃത്തങ്ങള് വേട്ടയാടല്, മീന്‍പിടിത്തം, കൃഷി എന്നിങ്ങനെ ആഹാരസമ്പാദനമാര്‍ഗങ്ങളെ അധികരിച്ചുള്ള നൃത്തങ്ങള്, രോഗപ്രതിവിധിക്കായി ഭൂതപ്രേതാദികളെ അകറ്റുന്നതിനുവേണ്ടിയുള്ള നൃത്തങ്ങള്, മരണനൃത്തം, ശവസംസ്കാരച്ചടങ്ങുകളോടനുബന്ധിച്ചുള്ള നൃത്തങ്ങള് എന്നിവ 'മതപരം' എന്ന വിഭാഗത്തില് പെടുന്നു.\nമിക്കവാറും എല്ലാ അപരിഷ്കൃതജനവിഭാഗങ്ങളുടേയും ഇടയില് ജനനനൃത്തം ഒരു വലിയ ആഘോഷമാണ്. ഇന്തോനേഷ്യയിലെ സാരവാക്കില് കയാന്‍വര്‍ഗക്കാര് ജനനനൃത്തം നടത്താറുണ്ട്. പ്രസവിക്കാന് പോകുന്ന സ്ത്രീയുടെ ബന്ധുവോ സുഹൃത്തോ ആയിരിക്കും നര്‍ത്തകി. നൃത്തം ചെയ്യുമ്പോള് തന്നെ ധാരാളം തുണി ഉപയോഗിച്ച് കുട്ടിയുടെ രൂപം നിര്‍മിക്കുന്നു. നൃത്തത്തിനുശേഷം ഈ പാവക്കുട്ടിയെ തൊട്ടിലില് കിടത്തുന്നു.\nയൌവനാരംഭത്തെ ആഘോഷിക്കാനുള്ള നൃത്തം പല ഗോത്രക്കാരും പലരീതിയിലാണ് അനുഷ്ഠിച്ചുവരുന്നത്. ആസ്റ്റ്രേലിയയിലെ വാര്‍ഗയിററ്ജ് വര്‍ഗക്കാരുടെ നൃത്തം വളരെ പ്രശസ്തമാണ്. ഇവരുടെ സ്ത്രീകള് ഋതുമതിയായ പെണ്‍കുട്ടിയുടെ ചുറ്റും വരിവരിയായി നിന്ന് പുനര്‍ജന്മത്തെ സൂചിപ്പിക്കുന്ന തരത്തിലുള്ള നൃത്തം ചെയ്യുന്നു. മധ്യ ആഫ്രിക്കയിലെ 'യാബാ'വര്‍ഗക്കാര് പെണ്‍കുട്ടിയുടെ ദേഹം മുഴുവന് എണ്ണതേച്ച്, തലമുടി വടിച്ചുകളഞ്ഞ് മരവുരി ഉടുപ്പിച്ചശേഷം പ്രത്യേകതരത്തില് ചെണ്ടമേളം മുഴക്കി വളരെയധികം ആളുകള് ഒന്നിച്ചുകൂടി അവളുടെ ചുറ്റും നൃത്തം ചെയ്യുന്നതോടെ അവള് യൌവനത്തിലേക്ക് പ്രവേശിച്ചതായി കണക്കാക്കുന്നു. പുരുഷത്വത്തിലേക്കു കടക്കുന്നതിനു മുന്നോടിയായും ചില നൃത്തങ്ങള് ആദിവാസികളുടെ (ഉദാ. ആന്തമാനീസ്) ഇടയിലുണ്ട്. തെക്കേ അമേരിന്ത്യര് രാക്ഷസനൃത്തം ചെയ്താണ് ആണ്‍കുട്ടികളെ യൌവനത്തിലേക്ക് പ്രവേശിപ്പിക്കുന്നത്. പൊയ്മുഖം ധരിപ്പിച്ചാണ് കാലിഫോര്‍ണിയയിലെ ആദിവാസികളുടെ ഈ നൃത്തം. വെനീസുലായിലെ മയ്പുരെ, ബാനിബാ ഇന്ത്യരും അപാച്ചി ഇന്ത്യരും ഇങ്ങനെയുള്ള നൃത്തങ്ങള് നടത്തിവരുന്നു.\nഹവായ്, പോളിനേഷ്യന് ദ്വീപുകാരുടെ ഇടയില് വരനെതെരഞ്ഞെടുക്കല്,നൃത്തത്തോടനുബന്ധിച്ചാണ് നടത്തുക. ഗോത്രത്തലവന്മാര് അവരുടെ പുത്രിമാരെ അണിയിച്ചൊരുക്കി സദസ്സിന്റെ മുമ്പില് നൃത്തം ചെയ്യിക്കുന്നു. ഇവരുടെ സൌന്ദര്യത്തില് ആകൃഷ്ടരായ യുവാക്കള് വിവാഹാഭ്യര്‍ഥനയുമായി എത്തുന്നു. വിളവെടുപ്പിനോട് അനുബന്ധിച്ചാണ് ഉഗാണ്ടയിലെ ബഗസുവര്‍ഗക്കാര് ജീവിതപങ്കാളിയെ തിരഞ്ഞെടുക്കുന്നതിനുള്ള നൃത്തം സംഘടിപ്പിക്കുന്നത്. മിക്കവാറും കറുത്തവാവ് ദിവസങ്ങളിലാണ് ഈ നൃത്തപരിപാടികള് നടത്തുന്നത്. മദ്യവും പ്രേമവും പകര്‍ന്ന് രാത്രി മുഴുവന് ഇവര് നൃത്തത്തില് ഏര്‍പ്പെടും. ഇതിനിടയില്‍തന്നെ ഓരോരുത്തരും പങ്കാളിയെ കണ്ടെത്തുകയും വിവാഹനിശ്ചയം നടത്തുകയും ചെയ്യുന്നു.\nയുദ്ധനൃത്തം:ബല്‍ജിയം കോങ്ഗോയിലെ റുവാണ്ടാ-ഉറുണ്ടിയിലെ ആദിവാസി യുദ്ധവീരന്‍മാര് യുദ്ധത്തിന് പുറപ്പെടുന്നതിനുമുന്‍പ് നടത്തുന്ന നൃത്തം\nആദിവാസികളുടെ ഇടയിലെ ഒരു പ്രത്യേകതയാണ് യുദ്ധനൃത്തങ്ങള്. ശാരീരികശക്തി വര്‍ധിപ്പിക്കുന്നതിനും ആത്മധൈര്യം സമ്പാദിക്കുന്നതിനും യുദ്ധനൃത്തം പ്രയോജനപ്പെടുന്നു. കൂടാതെ യുദ്ധത്തില് ഏര്‍പ്പെടുന്നതിനുള്ള ഒരു പരിശീലനം കൂടിയാണിത്. പോളിനേഷ്യ, മെലനേഷ്യ എന്നിവിടങ്ങളിലെ യുദ്ധനൃത്തങ്ങളെക്കുറിച്ച് വിവരങ്ങള് ലഭ്യമാണ്. ചായങ്ങള്, നിറമുള്ള ഇല എന്നിവകൊണ്ട് ശരീരം അലങ്കരിച്ചാണ് ഇവര് നൃത്തത്തിനൊരുങ്ങുന്നത്. മഡഗാസ്കര് ദ്വീപിലെ ഒരു ചരിത്രരേഖയനുസരിച്ച് പുരുഷന്‍മാര് യുദ്ധത്തില് ഏര്‍പ്പെട്ടാല് അവര് തിരിച്ചുവരുന്നതുവരെ അവരുടെ സ്ത്രീകളും പെണ്‍കുട്ടികളും നൃത്തം ചെയ്തുകൊണ്ടേയിരിക്കും. നൃത്തം യോദ്ധാക്കളുടെ ശക്തിയും ധൈര്യവും വര്‍ധിപ്പിക്കും എന്നവര് വിശ്വസിക്കുന്നു. ആസ്റ്റ്രേലിയയിലെ അരുണ്ടവര്‍ഗക്കാര് യുദ്ധാന്തരമാണ് നൃത്തം നടത്തുക. യുദ്ധത്തില് വധിച്ചവരുടെ പ്രേതത്തെ ഭയപ്പെടുത്തി ഓടിക്കാനാണ് ഈ നൃത്തം. സാമുദായികൈക്യം നിലനിര്‍ത്തുക എന്നതും യുദ്ധനൃത്തങ്ങളുടെ മറ്റൊരു ഉദ്ദേശ്യമാണ്. ജീവിതസഖിയെ തിരഞ്ഞെടുക്കുന്നതിനുള്ള ഒരു ഉപാധിയായും യുദ്ധനൃത്തം നടത്താറുണ്ട്.\nഗുപ്തസമൂഹങ്ങളിലേക്കു യുവാക്കള് പ്രവേശിക്കുന്നതിനു മുന്‍പ് ഇത്തരം നൃത്തങ്ങളുണ്ട്. യുവാക്കള് ആ ഗോത്രത്തിന്റെ പ്രത്യേകമായുള്ള ചില പുരാണകഥകള് അറിഞ്ഞിരിക്കുകയും ചില നൃത്തങ്ങള് പ്രയോഗിക്കുകയും ചെയ്യണമെന്നത് റ്റോറസ്ട്രെയിറ്റിലെ ആചാരമാണ്. കണ്ണുമൂടി പൊയ്മുഖം ധരിച്ച നര്‍ത്തകനെ നിയന്ത്രിക്കുന്നതിനുവേണ്ടി ഒരാള് ഒരു ചരടുമായി അയാളെ അനുഗമിക്കും. ഒരു വൈദികഗൃഹത്തില്‍നിന്നു തുടങ്ങുന്ന ഈ നൃത്തം, കുറേദൂരം പോയതിനുശേഷം തിരിച്ചെത്തുന്നതോടെ പരിസമാപിക്കുന്നു. ഈ ആഘോഷത്തിന് ഇങ്ങനെ രണ്ടു പ്രാവശ്യം നൃത്തം നടത്തണമെന്നുണ്ട്. തിരിച്ചുവരുമ്പോള് എന്തോ ഒന്നിനെ ആട്ടി അകറ്റുമാറ് നര്‍ത്തകര് കാലുകൊണ്ട് തൊഴിക്കാറുണ്ട്.\nദേവതാപ്രീണനമാണ് മുഖ്യ ഇതിവൃത്തം. ഇക്കൂട്ടത്തില്‍പെട്ട ചില പ്രധാനനൃത്തങ്ങള് ഇവയാണ്:\nദൈവങ്ങളെ പ്രീണിപ്പിക്കുക, കൃഷിവിഭവങ്ങള് വര്‍ധിപ്പിക്കുക എന്നീ ലക്ഷ്യങ്ങള് മുന്‍നിര്‍ത്തിയും ഭൂതപ്രേതങ്ങളെ ആട്ടിയകറ്റുന്നതിനുവേണ്ടിയും അനുഷ്ഠിച്ചുവരുന്ന നൃത്തങ്ങളാണിവ. മതപരമായ നൃത്തങ്ങള് ഏറ്റവും കൂടുതലായുണ്ടായിരുന്നത് പ്രാചീന ഈജിപ്തിലായിരുന്നു. പ്രപഞ്ചവസ്തുക്കളെ അനുകരിച്ചുകൊണ്ടുള്ളതായിരുന്നു ഈജിപ്തിലെ അനുഷ്ഠാനനൃത്തങ്ങള്. പ്രപഞ്ചചലനങ്ങളാണ് പ്രധാനവിഷയം. താരാപഥത്തെ അനുകരിച്ചുകൊണ്ട്, ബലിഒട്ടകത്തിനു ചുറ്റും കറങ്ങി നടത്തുന്ന നൃത്തം ഇതില് ഏറ്റവും പ്രധാനമായിരുന്നു. ദൈവത്തിന്റെ കോലത്തിനുമുന്‍പിലായി ആരാധന ചെയ്തും സ്തുതിഗീതങ്ങള് പാടിയും നടത്തുന്ന നൃത്തങ്ങള്‍ക്ക് നിര്‍ദിഷ്ട നിയമങ്ങള് ഉണ്ടായിരുന്നതായി കാണാം. ക്ഷേത്രങ്ങളോട് അടുത്ത പ്രദേശങ്ങളില് നൃത്തം, സംഗീതം, വാദ്യസംഗീതം എന്നിവയില് വിദഗ്ധരായവര് വസിച്ചിരുന്നു. പുരോഹിതന്മാര്, നര്‍ത്തകര്, ഗായകര് എന്നിവരുള്‍പ്പെട്ട ഘോഷയാത്ര തെരുവിലൂടെ നീങ്ങുന്നതോടെയാണ് ഉത്സവം ആരംഭിക്കുന്നത്. ഉഷസ്സ്, വായു, വസന്തം എന്നിവയുടെ ദേവതകളെക്കുറിച്ചുള്ള കഥകളാണ് നൃത്തത്തിനുവേണ്ടി തിരഞ്ഞെടുക്കുന്നത്.\nകാര്‍ഷികനൃത്തം:നൈജീരിയയിലെ ഗോത്രവര്‍ഗക്കാര് നല്ല വിളവ് ലഭിക്കാനായി ദേവന്മാരെ പ്രീണിപ്പിക്കാന് നടത്തുന്ന നൃത്തം\nതൊപ്പിനൃത്തം:പസിഫിക് ദ്വീപുകളിലെ ആദിവാസികള് കാലാവസ്ഥയെ സ്വാധീനിക്കുന്നതിനായി നീണ്ടുകൂര്‍ത്ത തൊപ്പികള് ധരിച്ച് നടത്തുന്ന നൃത്തം\nനൃത്തത്തിന്റെ ദ്രുതചലനങ്ങള്‍ക്ക് പ്രകൃതിയെ സ്വാധീനിക്കുവാന് കഴിയുമെന്ന വിശ്വാസത്തിലാണ് മിക്ക കാര്‍ഷികനൃത്തങ്ങളും അനുഷ്ഠിച്ചുവരുന്നത്. മൊറോക്കോയിലെ പന്തുകളി ഇതിനുദാഹരണമാണ്. അഗ്രം വളഞ്ഞ കമ്പുകൊണ്ട് പന്ത് അതിവേഗം തട്ടിത്തട്ടിമാറ്റിക്കൊണ്ടാണ് നൃത്തം ചെയ്യുന്നത്. ഈ ചലനം മേഘങ്ങളെ സ്വാധീനിക്കുമെന്നും അങ്ങനെ മഴയുണ്ടാകുമെന്നുമാണ് വിശ്വാസം. ആസ്റ്റ്രേലിയയിലെ അരുണ്ട വര്‍ഗക്കാര് ശരീരത്തിലെ പേശികള് അതിവേഗം ചലിപ്പിച്ചുകൊണ്ടുള്ള ഒരു നൃത്തമാണ് മഴ പെയ്യിക്കാന് അനുഷ്ഠിക്കുന്നത്. നൃത്തം ചെയ്തില്ലെങ്കില് വിളവു നശിക്കുമെന്ന് ന്യുഗിനിയിലെ മോട്ടു വര്‍ഗക്കാര് കരുതുന്നു. എല്ലാ നൃത്തങ്ങള്‍ക്കും ഭൌതികമായ ചില നേട്ടങ്ങളുണ്ടെന്നാണ് അവരുടെ അഭിപ്രായം. കൃഷിനിലങ്ങള് അവയുടെ ദൂരെയുള്ള ഭവനത്തില്‍നിന്ന് 'അരിയുടെ ആത്മാവ്' കൊണ്ടുവരുന്നതിന് ബോര്‍ണിയോയിലെ കയാന്‍കാര് നൃത്തം ചെയ്യാറുണ്ട്. പസിഫിക് ദ്വീപുകളിലെ ആദിവാസികള് കാലാവസ്ഥയെ സ്വാധീനിക്കുന്നതിനായി നീണ്ടുകൂര്‍ത്ത തൊപ്പികള് ധരിച്ചുള്ള നൃത്തമാണ് നടത്തുന്നത് ഇത് തൊപ്പിനൃത്തം എന്നറിയപ്പെടുന്നു.\nമൃഗങ്ങളെ അനുകരിച്ചുകൊണ്ടുള്ള രീതിയാണ് വേട്ടനൃത്തസമ്പ്രദായം. മിക്ക സ്ഥലങ്ങളിലും ഇത്തരം നൃത്തങ്ങളുണ്ട്. തെക്കേ ഐവറികോസ്റ്റിലെ വേട്ടനൃത്തം പ്രശസ്തമായ ഒന്നാണ്.\nഅപരിഷ്കൃത ജനങ്ങളുടെ ഇടയില് മാന്ത്രികര്‍ക്കും ജാലവിദ്യക്കാര്‍ക്കും വൈദ്യന്‍മാര്‍ക്കും ഉയര്‍ന്ന സ്ഥാനമുണ്ട്; ഇവരുടെ നൃത്തങ്ങള്‍ക്കും. ഉദാ. സാരവാക്കിലെ മാന്ത്രികനൃത്തം. രോഗകാരണമെന്ന് വിശ്വസിക്കപ്പെടുന്ന ഭൂതപ്രേതപിശാചുക്കളെ അകറ്റുന്നതിന് ഇവര് രോഗിക്കു ചുറ്റും ഉറഞ്ഞുതുള്ളുന്നു. സംഗീതത്തിനൊപ്പിച്ച് വാളുകള് എല്ലാവശത്തേക്കും ചലിപ്പിച്ചുകൊണ്ടുള്ള നൃത്തം മൂര്‍ധന്യത്തിലെത്തുമ്പോള് രോഗി ശക്തിയാര്‍ജിക്കുകയും നൃത്തത്തില് പങ്കുചേരുകയും ചെയ്യുന്നു. ഈ രീതി മിക്ക ഗോത്രക്കാരുടെ ഇടയിലും ഉണ്ട്.\nഗ്രീഷ്മത്തിന്റെ അവസാനം കുറിക്കുന്നതിനായി മംഗോളിയയില് നടത്തുന്ന 'ത്സാം' ആഘോഷത്തോടനുബന്ധിച്ച് പിശാചുനൃത്തം നടത്താറുണ്ട്. ബുദ്ധഭിക്ഷുക്കളും ലാമാമാരുമാണ് നര്‍ത്തകര്. മരണദേവന്റെ സാന്നിധ്യം അനിഷേധ്യമാണെന്ന് കാണിക്കാനാണ് ഈ നൃത്തങ്ങള്.\nശവസംസ്കാര ചടങ്ങുകളോടനുബന്ധിച്ച് ഉള്ള നൃത്തങ്ങള് ഇന്നും പല സ്ഥലങ്ങളിലും തുടര്‍ന്നുവരുന്നുണ്ട്. സ്പെയിന്, ഫ്രാന്‍സ്, അയര്‍ലണ്ട് എന്നിവിടങ്ങളിലെ ഗ്രാമീണര്, ഈസ്റ്റിന്ത്യന് ദ്വീപുകാര്, അമേരിക്കക്കാര്, ശ്രീലങ്കയിലെ വെഡ്ഢാവര്‍ഗക്കാര്, ഇന്ത്യയിലെ തോടര് എന്നിവര് മരണനൃത്തം അനുഷ്ഠിച്ചുവരുന്നു. പരേതാത്മാവിന്റെ സ്വര്‍ഗാരോഹണത്തെ ആഘോഷിക്കാന് വേണ്ടിയാണ് ഇവര് ഈ നൃത്തം നടത്തുന്നത്.\nബല്‍ജിയം കോങ്ഗോയിലെ വതൂസിവര്‍ഗക്കാര് എല്ലാ പ്രധാന ചടങ്ങുകള്‍ക്കും മുന്‍പായി ഭാഗ്യനൃത്തം (Good Luck Dance) നടത്താറുണ്ട്.\nവതൂസീ വേടന്മാര് നടത്തുന്ന ഭാഗ്യനൃത്തം\nഇന്ത്യയിലെ മിക്ക നാടോടിനൃത്തങ്ങളും മതപരമായ പശ്ചാത്തലത്തില് ഉദയം ചെയ്തവയാണ്. ആധുനിക യൂറോപ്യന് നൃത്തകലയില് മതപരമായ ചടങ്ങുകള്‍ക്കോ ആരാധനയ്ക്കോ സ്ഥാനമില്ല. മറിച്ചാണ് ഇന്ത്യയിലെ സ്ഥിതി. പുരാണങ്ങളില്‍നിന്ന് അടര്‍ത്തിയെടുത്ത കഥകളാണ് നൃത്തത്തിന് പ്രായേണ ആധാരം. സാമൂഹികമെന്നും മതപരമെന്നും ഒരു വിഭജനം ഇവിടെ സാധ്യവുമല്ല. സാമൂഹിക നൃത്തങ്ങള് തന്നെ മതാചാരങ്ങളുമായി ബന്ധപ്പെട്ടവയാണ്. കാലാവസ്ഥ, പ്രാദേശിക സ്വഭാവങ്ങള് എന്നിവയുടെ അടിസ്ഥാനത്തില് നൃത്തത്തിന്റെ സ്വഭാവത്തിന് വ്യത്യാസം ഉണ്ടെങ്കിലും തത്ത്വങ്ങള്‍ക്ക് വളരെ സാദൃശ്യമുണ്ടെന്നത് ഒരു പ്രത്യേകതയാണ്.\nഇന്ത്യയിലെ അനുഷ്ഠാനനൃത്തങ്ങളെ മൂന്നായി തിരിക്കാം:\n(1) ദേവതകളെ ആരാധിച്ചുകൊണ്ടുള്ളവ; (2) ഭൂതപ്രേതപിശാചുക്കളില്‍നിന്നും രക്ഷിക്കണമെന്ന് ദേവതകളോട് പ്രാര്‍ഥിക്കുന്നവ;\n(3) പുരാണങ്ങളെ ആസ്പദമാക്കിയുള്ളവ.\nഇന്ത്യന് നാടോടിനൃത്തങ്ങളില്‍വച്ച് സുന്ദരവും ചലനാത്മകവുമായത് നാഗാനൃത്തങ്ങളാണ്. നാഗായുദ്ധനൃത്തമാണ് ഇതില് ഏറ്റവും പ്രധാനം. മുഖത്ത് ചായം തേച്ച് കൊമ്പ്, മുത്ത്, എല്ല്, തൂവല് എന്നിവകൊണ്ടുള്ള ആഭരണങ്ങള് ധരിച്ചാണ് ഇവര് നൃത്തത്തിനൊരുങ്ങുന്നത്. പൂര്‍വികരെ വന്ദിക്കുന്നതിന് ഇവര്‍ക്കു പ്രത്യേക നൃത്തങ്ങളുണ്ട്.\nഇവിടങ്ങളിലെ നാടോടിനൃത്തങ്ങളില് പലതും ആരാധനാനൃത്തങ്ങളാണ്. ദേവതകളെ പ്രസാദിപ്പിക്കാനുള്ള മാര്‍ഗമായിട്ടാണ് നൃത്തത്തെ ഇക്കൂട്ടര് പരിഗണിക്കുന്നത്. ശ്രീകൃഷ്ണന്റെ കഥയെ ആസ്പദമാക്കിയുള്ളതാണ് മിക്ക നൃത്തങ്ങളും. ഉദാ. 'കേളീഗോപാല്' എന്ന അസം നൃത്തം. ഭക്തിരസപ്രധാനങ്ങളായ ഇതിവൃത്തങ്ങള്‍ക്കു പുറമേ കൊയ്ത്തു നൃത്തം, ഖ്വല്ലം എന്ന അതിഥിനൃത്തം, വേടനൃത്തം എന്നിവയും നടത്തുന്നു. മണിപ്പൂരിലെ ആരാധനാനൃത്തങ്ങളുടെ കൂട്ടത്തില് രാസനൃത്തം, ലായ്ഹരോബാ, തബാല് ചോങ്ബി എന്നിവ എടുത്തുപറയത്തക്കതാണ്. ശിവനേയും പാര്‍വതിയേയും സംബന്ധിച്ചുള്ള കഥകളാണ് ലായ്ഹരോബാ നൃത്തത്തിന്നാധാരം. ഗ്രാമീണദേവതകള്‍ക്ക് അര്‍പ്പിക്കപ്പെട്ട നിലയിലുള്ള ഈ നൃത്തരൂപത്തിന്റെ സംവിധായകര് സന്ന്യാസികളും സന്ന്യാസിനികളുമാണ്. നര്‍ത്തകരില് ദൈവശക്തി ആവാഹിക്കപ്പെടുമ്പോഴാണ് നൃത്തം തുടങ്ങുക. ലായ്ഹരോബ നൃത്തത്തോട് സാദൃശ്യമുള്ള ഒന്നാണ് മഹാരാജാ ജയ്സിങ് സംവിധാനം ചെയ്തതെന്നു കരുതപ്പെടുന്ന രാസലീല. പലവിധ ഭജനക്രമങ്ങളെ ആധാരമാക്കി, ദീര്‍ഘായുസ്സും സമൃദ്ധിയും നല്കാന് ദൈവത്തോടും ഭൂമിദേവിയോടും അഭ്യര്‍ഥിക്കുന്ന മട്ടിലുള്ളതാണ് മണിപ്പൂര് നാഗാന്‍മാരുടെ മാവോനൃത്തം. കേദാരനാഥ് ക്ഷേത്രത്തിന്റെ പ്രാന്തപ്രദേശങ്ങളില് വസിക്കുന്ന നെഹ്രി-ഗര്‍വാള്‍ഗോത്രക്കാര് അമ്പലമുറ്റങ്ങളില് നടത്തുന്ന പേരുകേട്ട നൃത്തമാണ് 'ചൌഫാലാകേദര്'. സമാധാനത്തിനും സമൃദ്ധിക്കും വേണ്ടി ദേവതകളേയും ഭൂമീദേവിയേയും പ്രീതിപ്പെടുത്തുന്നതിനാണീ നൃത്തം. ദേവതകള് പ്രത്യക്ഷപ്പെട്ട് അനുഗ്രഹിക്കുന്നതായി സങ്കല്പിച്ചിട്ടുള്ള രംഗത്തില് നൃത്തം അതിന്റെ പരമകാഷ്ഠയില് എത്തുന്നു.\nഹിമാചല്‍പ്രദേശ്, പഞ്ചാബ്, ഹരിയാന\nഹിമാലയത്തിന്റെ പ്രാന്തപ്രദേശത്തുള്ള ജനങ്ങളുടെ ഒരു അപൂര്‍വ നൃത്തമാണ് സാംക്രമികരോഗങ്ങളെയും കഷ്ടതകളെയും അകറ്റാന് വേണ്ടിയുള്ള 'ജാഗര്' എന്ന പിശാചുനൃത്തം. ഹരിയാനയിലെ ഒരു ആചാരനൃത്തമാണ് വിളവെടുപ്പ് ഉത്സവത്തോടനുബന്ധിച്ചുള്ള നടത്തുന്ന 'ധാംയാല്'. പരമശിവനെ ധ്യാനിക്കുകയും അദ്ദേഹത്തിന്റെ അനുഗ്രഹത്തില് ആനന്ദോന്‍മത്തരായി നൃത്തം ചെയ്യുകയുമാണ് ഇതിന്റെ സമ്പ്രദായം. പഞ്ചാബില് വിളവെടുപ്പിനോടനുബന്ധിച്ച് ഉത്സവത്തിന്റെ ഒരു പ്രധാനഭാഗമായിരുന്നു ഭാംഗ്രാനൃത്തം. ഇപ്പോള് എല്ലാ ആഘോഷങ്ങളുടെയും ഭാഗമായി ഭാംഗ്രാനൃത്തം നടത്താറുണ്ട്.\nഭാംഗ്രാനൃത്തം:വിളവെടുപ്പിനോട് അനുബന്ധിച്ച് പ‍ഞ്ചാബികള് നടത്തുന്ന നൃത്തം\nഒറീസയിലെ ഭൂമിയാവര്‍ഗക്കാരുടെ ജാദൂര്‍നൃത്തവും ഭൂമിദേവിയെ ആരാധിക്കുന്ന തരത്തിലുള്ളതാണ്. 'പാച്ചുവാര്‍ജ്' എന്ന മദ്യം അവര് ഭൂമിയിലൊഴിച്ച് ദേവിക്ക് നിവേദിച്ചശേഷം കുടിക്കുന്നു. മദ്യം ഒഴുകുന്ന പ്രദേശം ഫലഭൂയിഷ്ടമാകുമെന്നാണ് വിശ്വാസം.\nഗുജറാത്തില് ഏറ്റവും പ്രചാരമുള്ള ഒരു അനുഷ്ഠാനനൃത്തമാണ് ഗര്‍ബാ. നവരാത്രി ഉത്സവക്കാലത്ത് ഗര്‍ബാ എന്നു പേരുള്ള സംഗീതത്തിന്റെ പശ്ചാത്തലത്തില് ഗ്രാമീണ കന്യകമാര് നടത്തുന്നതാണിത്. ആകര്‍ഷകമായി അലങ്കരിച്ച് തിരികൊളുത്തിവച്ച പാത്രം തലയിലേറ്റി വീടുതോറും നടന്ന് അവിടെ ഒരുക്കിവച്ചിട്ടുള്ള ഇത്തരം പാത്രത്തിനു ചുറ്റും നൃത്തം വയ്ക്കുന്നു. തിരുവാതിരകളിപോലെ കൈകൊട്ടിയും കുമ്മിയടിച്ചുമാണ് ഗര്‍ബാനൃത്തം ചെയ്യുന്നത്. പുരുഷന്‍മാര് നടത്തുന്ന ഗര്‍ബിനൃത്തം ഇതിന്റെ ഒരു വകഭേദമാണ്.\nഗര്‍ബാനൃത്തം:ഗുജറാത്തിലെ സ്തീകള് നവരാത്രികാലത്ത് നടത്തുന്ന നൃത്തം\nമാഖേ, ബാ, ധ്യോര്, ജൊംനാമാ എന്നീ നൃത്തങ്ങളാണ് പ്രധാനമായവ. മാഖേ നൃത്തം ദേവതാപ്രീതിക്കും ബാ നൃത്തം പ്രേമം, സാഹസികത, വേട്ട, യുദ്ധം എന്നിവയെ ആസ്പദമാക്കിയും ധ്യോര് നൃത്തം കൃഷി, മഴ, കാര്‍മേഘം എന്നിവയെ സംബന്ധിച്ചും ജൊംനാമാനൃത്തം വിളവെടുപ്പ് സമയത്തും നടത്തുന്നു.\nദസ്രാ ഉത്സവത്തോടനുബന്ധിച്ച് ദുര്‍ഗാപ്രീതിക്കുവേണ്ടി ബാംഗാളിലെ സന്താള്‍വര്‍ഗക്കാര് ദേശായി (ദസ്രാ) നൃത്തം നടത്തുന്നു. വിവാഹാവസരത്തില് നടത്തുന്നതാണ് ഗുലാരിയാ നൃത്തം. റായീബേശീ എന്നത് യുദ്ധനൃത്തമാണ്. ആയുധങ്ങള് ഉപയോഗിക്കാതെ കൈമുദ്രകള് കൊണ്ടാണ് യുദ്ധമുറകള് കാണിക്കുന്നത്. വനദേവതമാരുടെ പ്രീതിക്കായി നടത്തുന്നതാണ് കാനനനൃത്തം.\nതമിഴ്‍നാട്ടിലെ ചില ക്ഷേത്രങ്ങളില് നടത്താറുള്ള ഒന്നാണ് സിംഹനടനം. നൃത്തം തുടങ്ങുന്നതിനുമുന്‍പായി ക്ഷേത്രത്തിന്റെ മുന്‍പില് മൂന്നിഞ്ചുകനത്തില് വെള്ളമണല് നിരത്തി അതിന്റെ മുകളില് വെള്ളത്തുണി വിരിക്കുന്നു. നര്‍ത്തകി സിംഹനടനതാളത്തിലുള്ള ഗാനത്തില് നൃത്തം ചെയ്തു മുന്‍പോട്ടുവന്ന് കാലുകൊണ്ട് മണ്ണ് മുന്‍പോട്ടു നീക്കുന്നു. വീണ്ടും വീണ്ടും ഇത് ആവര്‍ത്തിച്ച് നൃത്തം അവസാനിപ്പിക്കുന്നു. നൃത്തം കഴിയുമ്പോള്, ഇരിക്കുന്ന സിംഹത്തിന്റെ ആകൃതി മണ്ണില് രൂപംകൊണ്ടിരിക്കുന്നതായി കാണാം. രാമേശ്വരം ക്ഷേത്രത്തിലും ഇതുപോലെയുള്ള നൃത്തം നടത്താറുണ്ട്. സിംഹത്തിനുപകരം പാര്‍വതീപരമേശ്വരന്‍മാരെ തോളിലേറ്റി നില്ക്കുന്ന ദശമുഖന്റെ രൂപമാണ് ഇവിടെ നൃത്തം ചെയ്യുന്നയാള് സൃഷ്ടിക്കുന്നത് എന്ന വ്യത്യാസം മാത്രം.\nതഞ്ചാവൂര് ജില്ലയിലെ ത്യാഗരാജക്ഷേത്രങ്ങളില് (തിരുവാരൂര്, തിരുനല്ലാരു, തിരുനാഗായ, തിരുക്കാരായില്, തിരുക്കോലിലി, തിരുവായ്മൂര്, തിരുമരൈക്കാട്) പ്രത്യേകതരം അനുഷ്ഠാനനൃത്തങ്ങള് നടത്താറുണ്ട്. ത്യാഗരാജപ്രതിമവച്ച് അലങ്കരിച്ച 'ജീവിത'തോളിലേറ്റിക്കൊണ്ടാണ് നൃത്തം ചെയ്യുന്നത്. അജപാനടനം, ഉന്‍മത്തനടനം, തരംഗനടനം, കുക്കുടനടനം, ഭൃംഗനടനം, കമലനടനം, ഹംസനടനം എന്നീ നൃത്തങ്ങളാണ് ഇവര് ചെയ്യുന്നത്.\nനവസന്ധിനൃത്തം: തമിഴ്നാട്ടിലെ ക്ഷേത്രങ്ങളില് ധ്വജാരോഹണോത്സവത്തോട് അനുബന്ധിച്ച് നവസന്ധി നൃത്തം നടത്താറുണ്ട്. ബ്രഹ്മാവിനേയും അഷ്ടദിക്പാലന്‍മാരേയും പ്രീതിപ്പെടുത്തുവാനാണ് ഇത് നടത്താറ്. ബ്രഹ്മാവിനെ പ്രീതിപ്പെടുത്തുന്നതിന് കമലനൃത്തവും അഷ്ടദിക്പാലന്‍മാരായ ഇന്ദ്രന്, അഗ്നി, യമന്, നിരൃതി, വരുണന്, വായു, കുബേരന്, ഈശന് എന്നിവര്‍ക്ക് യഥാക്രമം ഭൂജംഗം, മണ്ഡലം, ദണ്ഡപാദം, ഭുജംഗത്രാസം, കുഞ്ചിതം, സന്ധ്യാനൃത്തം, ഊര്‍ധ്വപാദം എന്നീ നൃത്തങ്ങളും നടത്താറുണ്ട്.\nഅനുഷ്ഠാനപ്രധാനമായ നൃത്തങ്ങളില് ചിലത്:\nകേരളത്തിലെ ഭദ്രകാളിക്ഷേത്രങ്ങളില് നടത്താറുള്ള ഒരു അനുഷ്ഠാനനൃത്തമാണ് കുംഭകുടം. ഇതിന് മാരിയമ്മന് തുള്ളല്, അമ്മന്‍കുടം എന്നും പേരുകളുണ്ട്. കുംഭഭരണി, മീനഭരണി, പത്താമുദയം (മേടം-10) എന്നീ ദിവസങ്ങളിലെ ഉത്സവത്തിനാണ് ഇത് നടത്താറുള്ളത്. കോട്ടയത്തിനടുത്തുള്ള മണര്‍കാട്, കുറ്റിക്കാട്, പള്ളിപ്പുറം എന്നീ കാവുകളില് കുംഭകുടം വളരെ പ്രാധാന്യത്തോടെ ഇന്നും നടത്തിവരുന്നുണ്ട്. മഞ്ഞള്‍വെള്ളമോ മഞ്ഞളും ചുണ്ണാമ്പുംകൂടി കലക്കിയ നിണവെള്ളമോ കുടങ്ങളില് നിറച്ചതിനുശേഷം ആര്യവേപ്പിന്റെ കൊമ്പുകളും തേങ്ങയുംകൊണ്ടു പൂജിച്ച കുടം പൂച്ചെണ്ടുകള്‍കൊണ്ടലങ്കരിച്ച് നര്‍ത്തകര് തലയില് വയ്ക്കുന്നു. ഓലകൊണ്ടു കെട്ടിമറച്ച പാട്ടമ്പലത്തില്‍നിന്ന് പുറപ്പെട്ട് നര്‍ത്തകര് കാവില് എത്തുന്നു. വെളിച്ചപ്പാട് കുടത്തിന്‍മേല് വാളുതൊട്ട് അനുഗ്രഹിക്കുന്നതോടെ നൃത്തം തുടങ്ങുകയായി. പ്രത്യേക താളങ്ങളിലുള്ള വാദ്യമേളവും ഇതിനുണ്ട്. നൃത്തം ഉച്ചകോടിയിലെത്തി അമ്പലത്തിന്റെ വടക്കേനടയില് വരുമ്പോള് നര്‍ത്തകര് ഓരോരുത്തരും കുടത്തിലെ വെള്ളം വെളിച്ചപ്പാടിന്റെ തലയില് ഒഴിക്കും. ഭദ്രകാളിക്ഷേത്രത്തില് നടത്താറുള്ള മുടിയാട്ടവും ഇതുപോലെ ഒന്നാണ്.\nഗരുഡന് പറവ എന്ന ആചാരനൃത്തവും ഭദ്രകാളിക്ഷേത്രങ്ങളിലാണ് നടത്താറുള്ളത്. കിരീടവും മുടിയും ചിറകുകളും പക്ഷിയുടെ ചുണ്ടും നര്‍ത്തകന് ധരിക്കുന്നു. കവുങ്ങുകൊണ്ടു തീര്‍ത്ത തട്ടില് നര്‍ത്തകനെ ഏറ്റി വാദ്യമേളത്തോടെ ധാരാളം ആളുകള് പുറപ്പെടുന്നു. പല ഗ്രാമങ്ങളില്‍നിന്നും ഇത്തരത്തിലുള്ള ധാരാളം ഗരുഡന്‍മാര് ക്ഷേത്രത്തില് ഒന്നിച്ചുചേരും. വെളിച്ചപ്പാടിന്റെ അനുഗ്രഹത്തോടുകൂടിയാണ് ഗരുഡനൃത്തവും തുടങ്ങുക. ഗരുഡവേഷം കെട്ടിയവരെ ചാടിന്‍മേല് നിറുത്തി പുറത്തു ചൂണ്ട കുത്തി, ചൂണ്ടയുടെ അറ്റത്തുള്ള ചരടുകൊണ്ടു നിയന്ത്രിച്ചു നടത്തുന്ന നൃത്തമാണ് ഗരുഡന്‍തൂക്കം. തിറയാട്ടം, മുടിയേറ്റ്, തെയ്യാട്ടം എന്നിവയും കേരളത്തിലെ ക്ഷേത്രങ്ങളില് നടത്താറുള്ള ആചാരനൃത്തങ്ങളാണ്. എരുമേലിയില് അയ്യപ്പഭക്തന്‍മാര് നടത്തുന്ന പേട്ടതുള്ളലും അനുഷ്ഠാനനൃത്തങ്ങളുടെ കൂട്ടത്തില് ശ്രദ്ധേയമാണ്.\nകേരളത്തിലെ ക്ഷേത്രങ്ങളില്, വിശേഷിച്ച് സുബ്രഹ്മണ്യക്ഷേത്രങ്ങളില് നടത്താറുള്ള കാവടിയാട്ടം മറ്റൊരിനമാണ്. മകരമാസത്തിലെ തൈപ്പൂയം നാളിലാണ് ഇതു നടത്തുക. പൂക്കള്, മാലകള്, മയില്‍പ്പീലികള് എന്നിവകൊണ്ടലങ്കരിച്ച കാവടി ചുമലിലെടുത്ത് കവിളത്തോ നാവിലോ ദേഹത്തു പല ഭാഗത്തും തന്നെയോ വേല് കുത്തിയിറക്കിക്കൊണ്ടാണ് ചിലര് നൃത്തത്തില് പങ്കെടുക്കുന്നത്. നര്‍ത്തകരുടെ മുന്നിലായി നാഗസ്വരം, തകില്, ചെട്ടിവാദ്യം, പമ്പമേളം, ഉടുക്ക് എന്നീ വാദ്യോപകരണങ്ങളുമായി മേളക്കാര് പോകുന്നു. സുബ്രഹ്മണ്യസ്വാമിക്ക് നിവേദിക്കാനുള്ള പാലും പനിനീരും ഭസ്മവും മറ്റും കാവടിയുടെ വശങ്ങളില് തൂക്കി ഇട്ടിരിക്കും. തമിഴ്‍നാട്ടിലും കാവടിയാട്ടം പ്രചാരത്തിലുണ്ട്. വൈദികമതം സ്ഥാപിക്കുന്നതിനുവേണ്ടി ബുദ്ധമതാനുയായികളെ നശിപ്പിച്ചതിന്റെ ഓര്‍മയ്ക്കാണ് കാവടിയാട്ടം, അമ്മന്‍കുടം, ഗരുഡന്‍തൂക്കം തുടങ്ങിയ ആചാരങ്ങള് അനുഷ്ഠിക്കപ്പെടുന്നതെന്ന് ചില ചരിത്രകാരന്‍മാര് കരുതുന്നു.\nകേരളത്തിലെ ചില അനുഷ്ഠാനനൃത്തങ്ങള്\nതിരുവാതിരവ്രതത്തോടനുബന്ധിച്ചുള്ള തിരുവാതിരക്കളി (കൈകൊട്ടിക്കളി) കേരളത്തിന്റെ പ്രത്യേകതയാണ്. തിരുവാതിരദിവസം രാത്രിയില് കത്തിച്ചുവച്ച നിലവിളക്കിനു ചുറ്റും നിന്ന് പാട്ടുപാടി ചുവടുവച്ച് സ്ത്രീകള് നടത്താറുള്ള ഈ നൃത്തം പരമശിവനെ പ്രീതിപ്പെടുത്തുന്നതിനുള്ളതാണ്.\nഅനുഷ്ഠാനനൃത്തങ്ങളുടെ ഒരു ഭാഗമായി അനുഷ്ഠാന നാടകങ്ങള് എന്നൊന്ന് കേരളത്തില് നിലവിലുണ്ട്. മുടിയേറ്റ്, കാളിത്തിയ്യാട്ട്, അയ്യപ്പന്‍തിയ്യാട്ട് എന്നിവ ഇക്കൂട്ടത്തില് പ്രധാനപ്പെട്ടവയാണ്. വാസ്തവത്തില് ഇവ നാടകീയനൃത്തമോ നൃത്തരൂപേണയുള്ള നാടകമോ ആകാം. എന്തായാലും അനുഷ്ഠാനമായി നടത്തിവരുന്നതും താളനിബദ്ധവും ഗാനാത്മകവുമായ ഒരു പശ്ചാത്തലത്തോടുകൂടി നൃത്തം ചവുട്ടിയും അംഗവിക്ഷേപങ്ങള് ചെയ്തും പ്രത്യേക സന്ദര്‍ഭങ്ങളില് മാത്രം നടത്തപ്പെടുന്നതും കേരളത്തിന്റേതുമാത്രവുമായ ഇവയെ അനുഷ്ഠാനനൃത്തങ്ങളില് തന്നെ ഉള്‍പ്പെടുത്താവുന്നതാണ്.\nകാവുകളിലാണ് ഈ ചടങ്ങു നടത്തുക. ധര്‍മദൈവങ്ങളെയോ കാരണവന്‍മാരെയോ കുടിയിരുത്തിയിട്ടുള്ള കുര്യാലകള്‍ക്കു മുമ്പിലും മുടിയേറ്റു നടത്താറുണ്ട്.\nകളമെഴുത്ത്, ദീപാരാധന, തിരിയുഴിച്ചില് എന്നിവയ്ക്കുശേഷം താലപ്പൊലിയുമായി ദേവിയെ എതിരേല്ക്കുന്നു. തായമ്പക, പഞ്ചവാദ്യം തുടങ്ങിയ മേളങ്ങള് എതിരേല്‍പിലും പ്രദക്ഷിണത്തിലും ഉണ്ടായിരിക്കും. ദാരികനും കാളിയുമായുള്ള ഏറ്റുമുട്ടലാണ് ഇതിന്റെ ഇതിവൃത്തം. കാളി, ദാരികന്, ശിവന്, ദാനവന്, കോയിമ്പിടാര് (കോയമ്പടനായര്), വേതാളം, കൂളി ഇത്രയുമാണ് കഥാപാത്രങ്ങള്, അവര്‍ക്കു പ്രത്യേകം ചമയങ്ങളുമുണ്ട്.\nഅയ്യപ്പന്‍കാവിലും അമ്മന്‍കാവിലുമാണ് തിയ്യാട്ടു നടത്തുക. ചിലപ്പോള് വീടുകളിലും നടത്താറുണ്ട്. 'ബാധ' ഒഴിക്കാനും സന്താനസമ്പത്തുണ്ടാകാനുമാണ് വീടുകളില് തിയ്യാട്ടുനടത്തുന്നത്. ഷഷ്ടിപൂര്‍ത്തി തുടങ്ങിയ ചടങ്ങുകളുടെ ഭാഗമായും തീയാട്ടു നടത്താം. 'തിയ്യാട്ടു ഉണ്ണികള്' എന്നു പറയപ്പെടുന്ന അന്തരാളവര്‍ഗക്കാരാണ് ഇതു നടത്താന് അധികാരമുള്ളവര്.\nഉച്ചപ്പാട്ട്, കളമെഴുത്ത്, സന്ധ്യക്കൊട്ട്, എതിരേല്‍പ്, ദീപാരാധന തുടങ്ങിയവയാണ് ചടങ്ങുകള്. അഷ്ടമംഗല്യം, കോല്‍വിളക്ക്, കുത്തുവിളക്ക്, ചങ്ങലവട്ട തുടങ്ങിയവ എതിരേല്‍പിനുണ്ടായിരിക്കും. തിരിയുഴിച്ചിലാണ് അവസാനത്തെ ചടങ്ങ്. അതുകൊണ്ടായിരിക്കാം ഇതിന് തിയ്യാട്ട് (തിരികൊണ്ടുള്ള ആട്ട് അഥവാ ഉച്ചാടനം) എന്നു പറഞ്ഞുവരുന്നത്. ഇതിന്റെ കഥയും ദാരികവധം തന്നെയാണ്. വലന്തലച്ചെണ്ട (വീക്കന്), ഇലത്താളം, ചേങ്കല ഇവയാണ് മേളത്തിനുപയോഗിക്കുക. നൃത്തഭേദങ്ങള്‍ക്കനുസരിച്ച് കൊട്ടുകയാണ് മേളക്കാരുടെ ചുമതല. വേഷവിധാനങ്ങളും അംഗവിക്ഷേപങ്ങളോടുകൂടിയ അഭിനയവുമുണ്ട്.\nഅയ്യപ്പന് കാവുകളിലാണ് ഇതു നടത്തുക പതിവ്; പ്രത്യേകിച്ച് മലബാര് പ്രദേശങ്ങളില്. പീഠം, വിളക്ക്, വെള്ളരി തുടങ്ങിയവ വച്ച് ഗണപതിപൂജ നടത്തുന്നതോടുകൂടിയാണ് ആരംഭം. ശാന്തിക്കാരന് പൂജനടത്തുകയും നമ്പ്യാര് പറകൊട്ടി പാടുകയും ചെയ്യും. ആദ്യത്തെ ചടങ്ങിന് ഉച്ചതീയ്യാട്ട് എന്നു പറയും. വൈകിട്ടാണ് മറ്റു ചടങ്ങുകള് ആരംഭിക്കുക. കളമെഴുതി, പീഠത്തില് തിരുവുടയാട ചാര്‍ത്തുന്നു. അതോടെ നമ്പ്യാര് പറകൊട്ടി പാട്ടുതുടങ്ങും. പിന്നീട് കൂത്ത് ആരംഭിക്കും. കൂത്തില് നന്ദികേശ്വരന്റെ വേഷം കെട്ടുന്നത് നമ്പ്യാരായിരിക്കും. ശാസ്താവിന്റെ ജനനമാണ് ഇതിവൃത്തം. നന്ദികേശ്വരന് കൈമുദ്രകളിലൂടെ കഥാഖ്യാനം നടത്തുമ്പോള് ശ്രീ പരമേശ്വരന് നൃത്തം ചെയ്തുകൊണ്ടിരിക്കും. കഥ ആടിക്കഴിഞ്ഞാല് 'പരമ്പിരയം കൈയുകള്' ആടുക എന്ന പതിവുണ്ട്. അതുകഴിഞ്ഞ് തിരിയുഴിച്ചിലാണ്. വെളിച്ചപ്പാടിന്റെ വരവും അതിനെത്തുടര്‍ന്ന് കനല്‍ച്ചാട്ടം എന്ന ചടങ്ങും ചില ദിക്കുകളില് നടത്താറുണ്ട്.\nഅയ്യപ്പന്‍പാട്ട്, പേട്ടതുള്ളല്, തിറയാട്ടം, വെള്ളാട്ടം, ഗുളികന്‍തിറ, തെയ്യം, ഗുളികന് തോറ്റം, ഇളംകോലത്തോറ്റം, കുത്തിയോട്ടം തുടങ്ങി ഈഷല്‍ഭേദങ്ങളോടെ നടത്തിവരുന്ന അനുഷ്ഠാനങ്ങളില് നൃത്തത്തിന് നല്കിയിട്ടുള്ള പ്രാധാന്യം ശ്രദ്ധേയമാണ്. ഈശ്വരസ്തുതിപരങ്ങളും നിവേദനപരങ്ങളുമായ ഇത്തരം അനുഷ്ഠാനങ്ങള്‍ക്ക് മതപരമായ അംഗീകാരം ലഭിച്ചിട്ടുണ്ട്. എന്നാല് മതാനുഷ്ഠാനങ്ങളുടെ ഭാഗമായിട്ടല്ലാതെയുള്ള ഏഴാമത്തുകളി, യാത്രകളി, വേലകളി, പുലികളി, കടുവാകളി, അര്‍ബാനമൊട്ടുകളി, പരിചമുട്ടുകളി, മാര്‍ഗംകളി തുടങ്ങിയവ വിവിധ ജനവിഭാഗങ്ങള്‍ക്കിടയില് നടത്തിവരുന്ന അനുഷ്ഠാനസ്വഭാവമുള്ള നൃത്തവിശേഷങ്ങളാണ്. നോ: അഗ്നിനൃത്തം, അര്‍ബാനമൊട്ടുകളി, കടുവാകളി, കാവടി, കുത്തിയോട്ടം, കോല്‍ക്കളി, കോലംതുള്ളല്, ഗരുഡന്‍തൂക്കം, തിരുവാതിരക്കളി, തെയ്യം, തിറ, പരിചമുട്ടുകളി, പേട്ടതുള്ളല്, ഭൂതംതുള്ളല്, മാര്‍ഗംകളി, മുടിയാട്ടം, മുടിയേറ്റ്, യാത്രകളി, വെളിച്ചപ്പാടുതുള്ളല്, വേടര്‍കളി, വേലകളി\n"http://web-edition.sarvavijnanakosam.gov.in/index.php?title=%E0%B4%85%E0%B4%A8%E0%B5%81%E0%B4%B7%E0%B5%8D%E0%B4%A0%E0%B4%BE%E0%B4%A8%E0%B4%A8%E0%B5%83%E0%B4%A4%E0%B5%8D%E0%B4%A4%E0%B4%99%E0%B5%8D%E0%B4%99%E0%B4%B3%E0%B5%8D%E2%80%8D" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 11:38, 24 നവംബര് 2014.\nഈ താള് 7,544 തവണ സന്ദര്‍ശിക്കപ്പെട്ടിട്ടുണ്ട്.


അതിഥി തൊഴിലാളികളുടെ ദുരിതം: കോൺഗ്രസിന്‍റെ ഇടപെടൽ ഫലം കണ്ടു; അന്യസംസ്ഥാന തൊഴിലാളികൾക്ക് ആശ്വാസം പകർന്ന് സുപ്രീംകോടതിയുടെ ഇടക്കാല ഉത്തരവ് – Jaihind TV\nഅതിഥി തൊഴിലാളികളുടെ ദുരിതം: കോൺഗ്രസിന്‍റെ ഇടപെടൽ ഫലം കണ്ടു; അന്യസംസ്ഥാന തൊഴിലാളികൾക്ക് ആശ്വാസം പകർന്ന് സുപ്രീംകോടതിയുടെ ഇടക്കാല ഉത്തരവ്\nലോക്ഡൗണിൽ കുടുങ്ങിയ അതിഥി തൊഴിലാളികളുടെ ദുരിതത്തിൽ കോൺഗ്രസ് പാർട്ടിയുടെ ഇടപെടൽ ഫലം കണ്ടു. അന്യസംസ്ഥാന തൊഴിലാളികളുടെ യാത്രാ ചെലവ് ഉൾപ്പെടെയുള്ളവ സംസ്ഥാനങ്ങൾ വഹിക്കണമെന്ന ഇടക്കാല ഉത്തരവ് കോൺഗ്രസിന്‍റെ നിരന്തര പ്രയത്‌നത്തിനുള്ള അംഗീകാരമാണെന്ന് കോൺഗ്രസ് നേതാക്കൾ പ്രതികരിച്ചു.\nലോക്ഡൗണിൽ അകപ്പെട്ടു കഴിഞ്ഞിരുന്ന അന്യസംസ്ഥാന തൊഴിലാളികൾക്ക് ആശ്വാസം പകരുന്നതാണ് സുപ്രീംകോടതിയുടെ ഇടക്കാല ഉത്തരവ്. കോൺഗ്രസിന്‍റെ നേതൃത്വത്തിലുള്ള പ്രതിപക്ഷ പാർട്ടികളുടെ നിരന്തരമായ ഇടപെടലാണ് ഇത്തരമൊരു വിധിക്ക് കാരണമായതെന്ന് കോൺഗ്രസ് പ്രവർത്തക സമിതി അംഗം എ.കെ ആന്‍റണി പറഞ്ഞു\nനേരത്തെ കേരളം ഉൾപ്പെടെയുള്ള സംസ്ഥാനങ്ങൾ അതിഥി തൊഴിലാളികളുടെ കൈയിൽ നിന്നും പണം സ്വീകരിക്കുകയും അവരെ നാട്ടിലെത്തിക്കുകയും ചെയ്തിരുന്നു. ഇതിനെതിരെ ശക്തമായ പ്രതിഷേധമാണ് കോൺഗ്രസ് നടത്തിയത്. അതിഥി തൊഴിലാളികളുടെ മടക്കയാത്ര സംബന്ധിച്ച ചെലവുകൾ അതത് പിസിസികൾ വഹിക്കണമെന്ന് കോൺഗ്രസ് അധ്യക്ഷ സോണിയ ഗാന്ധി നിർദ്ദേശം നൽകിയിരുന്നു. ഇതനുസരിച്ച് പഞ്ചാബ്, കർണാടക, മധ്യപ്രദേശ് പിസിസികൾ തങ്ങളുടെ ചെലവിൽ തന്നെ തൊഴിലാളികളെ നാട്ടിലെത്തിച്ചിരുന്നു. കോൺഗ്രസ് നേതാക്കളായ രാഹുൽ ഗാന്ധി, പ്രിയങ്ക ഗാന്ധി എന്നിവരുടെ നേതൃത്വത്തിൽ അതിഥി തൊഴിലാളികളെ നാട്ടിലെത്തിക്കാൻ വലിയ തോതിലുള്ള പ്രവർത്തനമാണ് നടത്തിയത്. സുപ്രീംകോടതി ഉത്തരവ് കോൺഗ്രസ് പാർട്ടിയുടെ പ്രവർത്തനത്തിനുള്ള അംഗീകാരമാണെന്ന് കോൺഗ്രസ് നേതാക്കൾ പ്രതികരിച്ചു.